
Traducere după: 

ENZO BIANCHI 

Pregare la Parola. Introduzione alla „lectio divina” 

© Piero Gribaudi Editore s.r.l., Milano, 1974; ed. 14, 1994 


© Deisis, pentru prezenta versiune 


Cuvant-inainte 


Enzo Bianchi este din 1968 fondatorul si părin- 
tele duhovnicesc (deşi nu este preot) al Comuni- 
titii Monastice de la Bose (Italia), o obşte formată 
din monahi şi monahii de diferite confesiuni 
creştine, care împreună Îl caută pe Dumnezeu în 
rugăciune, în sărăcie, în feciorie şi în ascultare 
față de Evanghelie — Cuvântul lui Dumnezeu. 
Redescoperirea monahismului ca viaţă hrănită 
esenţial din pâinea Cuvântului lui Dumnezeu (eu- 
haristic, biblic şi mistic) şi evidenţierea vocației 
ecumenice a acestui Cuvânt reprezintă particula- 
ritatea comunităţii întemeiate de părintele Enzo 
la Bose. Obşte prezentă printre oameni (unii mo- 
nahi profesează diferite servicii în afara mănăsti- 
rii) şi pusă în slujba oamenilor prin numeroasele 
întâlniri ecumenice şi duhovniceşti pe care le 
organizează de-a lungul anului, unele de talie 
mondială, cum sunt Simpozioanele internaţionale 
anuale de spiritualitate ortodoxă dedicate înce- 
pând din 1993 câte unei personalităţi sau teme du- 
hovnicesti răsăritene din tradiţia rusă şi greacă”. 


” lată temele acestor Simpozioane internationale de 
spiritualitate ortodoxă ale căror comunicări fac substanţa 

Participând la unele dintre aceste simpozi- 
oane am avut prilejul să cunosc nemijlocit viaţa 
în multe privinţa exemplară a acestei comuni- 
tăți monastice, unică în felul ei în Occidentul 
creștin. 

Părintele Enzo este un îndrăgostit de Ortodo- 
xie, de monahismul şi de tradiţia mistică, păstră- 
toare fidelă a spiritului evanghelic din primele 


tot atâtor volume apărute în Editura Qiqajon, editura 
mănăstirii Bose: 1993, Sfântul Serghie din Radonej şi 
epoca sa; 1994, Nil Sorski şi isihâsmul; 1995, Paisie 
Velicikovski şi mişcarea lui duhovnicească; 1996, De la 
Sarov la Diveievo. Sfântul Serafim din Sarov şi înflorirea 
monahismului rus în secolul XIX; 1997, Marea veghe. 
Spiritualitatea rusă între Sfinţii Ignatie Briancianinov şi 
Ioan din Kronştadt; 1998, Sfântul Siluan, viaţă şi spiri- 
tualitate; 1999, Toamna Sfintei Rusii. Sfintenie și spi- 
ritualitate în timp de criză şi persecuții 1917-1943; 
2000, Noaptea Bisericii Ruse din 1943 până astăzi. Între 
2000-2006 s-au ținut câte două Simpozioane interna- 
tionale de spiritualitate ortodoxă, unul pe teme ruse şi 
altul pe teme grecești: 2000, Nicodim Aghioritul şi Filo- 
calia / Teme ale sfinteniei ruse; 2001, Sfântul Ioan Scă- 
rarul şi Muntele Sinai / Căi ale monahismului rus; 2002, 
Pustia Gazei: Varsanufie, Ioan, Dorotei / Marele Sobor 
moscovit din 1917-1918; 2003, Sfântul Simeon Noul 
Teolog, şi monahismul din Constantinopol / Sfinţii stareti 
de la Optina; 2004, Sfântul Atanasie Athonitul şi mona- 
hismul athonit / Rugăciunea lui Iisus în spiritualitatea 
rusă a secolului XIX; 2005, Sfântul loan Damaschinul, 
un Părinte la ivirea islamului / Sfântul Andrei Rubliov 
şi icoana rusă; 2006, Nicolae Cabasila şi dumnezeiasca 
Liturghie / Misiunile Bisericii Ruse. Din 2007 s-a revenit 
la un singur Simpozion de spiritualitate ortodoxă anual 
pe teme comune: 2007, Schimbarea la Faţă în spiritua- 
litatea ortodoxă; 2008, Paternitatea duhovnicească în 
spiritualitatea ortodoxă. [n.ed.] 

veacuri crestine. Iar dragostea sa pentru Orto- 
doxie a transmis-o si obstii pe care o conduce 
şi care încearcă să trăiască, in vremea de azi, în 
şi din duhul apostolic al monahismului patristic. 
Pentru aceasta Comunitatea de la Bose a editat 
cele mai multe din scrierile duhovniceşti ale Ră- 
săritului creştin, de la Părinţii pustiului până la 
autorii cei mai recenți. Fireşte, obştea părintelui 
Enzo valorifică în egală măsură tradiţia monastică 
occidentală care cunoaşte nenumărați reprezen- 
tanti aparuti aici din aceeaşi sete infinită a omului 
de a se uni cu Dumnezeu. Astfel, Comunitatea 
de la Bose se straduieste să dea mărturie despre 
unitatea monahismului creştin în diversitatea 
legitimă a tradiţiilor sale, aşa precum el s-a 
manifestat în primul mileniu de viaţă creştină. 

În persoana părintelui Enzo Bianchi se în- 
tâlneşte, cum rar se întâmplă, eruditia cea mai 
înaltă — este unul din cei mai prolifici scriitori 
duhovniceşti din Occident — cu evlavia şi sme- 
renia monahului simplu, care nu-şi face nici pe 
departe un titlu de glorie personală din darurile 
cu care a fost înzestrat de Dumnezeu. 

Cartea de faţă — un adevărat bestseller, fiind 
publicată până acum în 14 ediţii şi tradusă în 
11 limbi, şi pe care Editura Deisis o oferă cititoru- 
lui român într-o frumoasă versiune românească 
— este o veritabilă „carte-program”, concentrând 
în puţine pagini esenţa proiectului spiritual ce 
animă Comunitatea de la Bose. Părintele Enzo 
Bianchi redescoperă în spiritul tradiţiei uitate a 
acelei lectio divina tipice monahismului benedic- 
tin medieval prescolastic, relaţia Biblie-rugăciune. 
Moştenită în creştinism din tradiţia Vechiului 

Testament şi prezentă la toți Părinţii Bisericii, 
atât în Apus, cât şi în Răsărit, ea a fost din diferite 
motive ocultată mai târziu, ajungându-se la o 
veritabilă amnezie a Cuvântului lui Dumnezeu. 

E adevărat că Reforma din secolul XVI a în- 
semnat o redescoperire a Bibliei în viaţa omului 
şi a comunităţilor creştine, însă principiile promo- 
vate de reformatori („sola fide” şi „sola gratia”) 
au făcut ca Scriptura să nu mai fie privită ca o 
„carte a Bisericii”, adresată omului, însă nu izo- 
lat, ci ca membru al organismului viu la Trupului 
lui Hristos care este Biserica. Dimpotrivă, Biblia 
era pusă în mâna credinciosului ca să fie înțeleasă 
dupa „inspiraţia” personală, indiferent de relaţia 
sa cu obştea Bisericii. De unde, multitudinea în- 
telesurilor contradictorii care au fărâmiţat unita- 
tea Bisericii. Desigur, această atitudine nouă faţă 
de Scriptură venea dintr-o cu totul altă percepţie 
a misterului Bisericii, care nu mai era înţeleasă 
ca manifestare concretă a Trupului lui Hristos 
acolo unde se săvârşeşte Euharistia şi se vestește 
într-un cadru liturgic, de rugăciune, Cuvântul lui 
Dumnezeu. 

Or, trebuie să subliniem, în Tradiţia dintotdea- 
una a Bisericii Biblia a fost şi este privită drept 
Cartea prin excelenţă a Bisericii, pe care aceasta 
o vesteşte şi o interpretează sub călăuzirea Du- 
hului Sfânt, înainte de toate în cadrul liturgic al 
săvârşirii Euharistiei (Liturghiei). Fiindcă, Euha- 
ristia este prelungirea „Întrupării” şi a „cuvintelor 
Domnului”, pe care Apostolii înşişi le-au înţeles 
numai frângând pâinea (cf. Lc 24, 30—32). Există 
o legătură tainică, adâncă între Euharistie şi Cu- 
vântul lui Dumnezeu (Scriptură). Euharistia este 

Hristos Însuşi, mort şi înviat, care se dă pe Sine 
ca pâine „pentru viata lumii” (In 6, 51). Ea este 
Cuvântul întrupat („Şi Cuvântul trup s-a facut...”, 
In 1, 14), fundamentul Noului Testament şi al 
Bisericii. Fiindcă nu poate exista Biserică fără 
Euharistie. Biserica apare (se manifestă) acolo 
unde se săvârşeşte Euharistia. S-a spus: Biserica 
(poporul lui Dumnezeu: credincioşi, preoţi şi 
episcop) face (săvârşeşte) Euharistia, iar Euha- 
ristia face (constituie) Biserica, adică transformă 
poporul lui Dumnezeu în Trupul lui Hristos. Ca 
membri ai Bisericii prin Botez şi prin Împărtă- 
şirea din aceeaşi pâine (Trupul lui Hristos), cre- 
dincioşii nu mai sunt izolaţi unii de alţii, ci sunt 
mădulare unii altora şi mădulare ale trupului lui 
Hristos (cf. 1 Co 10, 17; 12, 12—13, 17...). Dacă 
în Vechiul Testament, Cuvântul lui Dumnezeu 
(Hristos) se adresează oamenilor prin gura pro- 
fetilor, în Noul Testament, Cuvântul se face trup, 
devine om şi se adresează direct lumii. lar Bise- 
rica există prin aceste două forme ale prezenţei 
lui Hristos în lume: Euharistie şi Cuvânt pe care 
nu le desparte niciodată, pentru că Hristos nu 
poate fi împărţit. Euharistia deci este Cuvântul 
întrupat; Biblia, Cuvântul rostit, consemnat de 
autorii sfinţi, iar Biserica (poporul lui Dumne- 
zeu) săvârşeşte Euharistia şi vesteşte Cuvântul 
(Evanghelia) cu care se sileşte să se conformeze 
până la identificare. Cuvântul (Evanghelia) este 
prelungirea Euharistiei şi totodată interpretarea 
ei. În Liturghie Hristos Se împărtăşeşte sub 
forma pâinii, dar ne şi învață cum să devenim 
noi înşine „pâine”, adică ofrandă unii pentru alţii 
şi pentru lume. 


Desigur, Scriptura nu se citeste numai in Bise- 
rică. Desi Biblia este prin excelenţă Cartea Bise- 
ricii, ea este în aceeaşi măsură şi Cartea fiecărui 
credincios, dar nu ca ins singuratic, ci tocmai ca 
persoană în comuniunea organismului viu al 
Bisericii. În Biserică, credinciosul nu-şi pierde 
identitatea sa în favoarea unui colectivism im- 
personal, ci, dimpotrivă, se afirmă ca persoană 
unică doar în comuniune cu ceilalţi, după chipul 
Persoanelor Sfintei Treimi. Dumnezeu vorbeşte 
întotdeauna omului concret, pe care El l-a creat 
după chipul şi asemănarea Sa tocmai pentru a 
dialoga veşnic cu el. De aceea, citind Sfânta 
Scriptură, credinciosul intră în acest dialog viu şi 
personal cu Dumnezeu. Biblia nu este o simplă 
carte, ci o Persoană care vorbeşte omului. Iar 
Persoana este Logosul sau Cuvântul veşnic al lui 
Dumnezeu — lisus Hristos — la care omul răs- 
punde personal prin rugăciune. 

„Dialogul comunitar cu poporul credincios din 
cadrul Liturghiei trebuie să devină dialog indivi- 
dual, personal prin lectura Sfintei Scripturi (lectio 
divina)”, zice Părintele Enzo Bianchi în această 
carte. Este meritul acestei lucrări de-a evidenția 
unitatea indiscutabilă existentă în Biserica creş- 
tina între rugăciune ca înălţare subiectivă a per- 
soanei spre Dumnezeu, şi întruparea obiectivă a 
Acestuia în cuvântul Său biblic. E] ne dă aici o 
mulţime de îndrumări despre felul în care fiecare 
credincios trebuie să citească şi să mediteze 
Cuvântul lui Dumnezeu. Desigur, înţelegerea 
Scripturii depinde de măsura duhovnicească a 
fiecăruia. Părinţii ne învaţă să nu iscodim cu 
mintea înțelesurile adânci ale Scripturii dacă n-am 

ajuns la cur&tia inimii prin înfrânare atotcuprin- 
zătoare, prin rugăciune curată şi ascultarea de 
părintele nostru duhovnicesc. Numai cei curati cu 
inima Îl văd pe Dumnezeu (Mt 5, 8) aşa cum este 
(1 In 3, 2), adică nefalsificat de propriul nostru 
păcat. Căci „cei mai mulţi oameni”, zice Clement 
Alexandrinul, „închişi în trupul lor muritor ca 
melcul în cochilia sa şi infasurati de patimi şi ob- 
sesii ca aricii (de ţepi), modelează după propriul 
lor chip pe fericitul Dumnezeu” (Stromate V, 11). 
Citirea regulată, în duh de rugăciune şi cu 
adâncă smerenie a Sfintei Scripturi luminează 
mintea, curateste inima şi întăreşte voinţa în îm- 
plinirea voii lui Dumnezeu. Cuvintele Scripturii 
se în tipăresc astfel în mintea noastră şi vor de- 
veni izvor de apă curgătoare spre viaţa veșnică 
(cf. In 4, 14). Ele ne vor marca vorbirea de fiecare: 
zi (Bf 5, 19) şi ne vor fi mărturie în toate faptele 
noastre, după cuvântul Sfântului Antonie cel Mare 
care ne îndeamnă ca în tot ceea ce facem să avem 
mărturia Sfintelor Scripturi (Patericul, nr. 5). 
Recomand de aceea cu multă căldură credin- 
cioşilor noştri această carte a părintelui Enzo 
Bianchi, chemând binecuvântarea Domnului asu- 
pra tuturor celor ce vor lua îndemn din lectura ei 
de a se apleca cu şi mai multă dragoste asupra 
rugăciunii şi a Cuvântului lui Dumnezeu. 


t Serafim 
Mitropolit al Mitropoliei Ortodoxe Române 
a Germaniei, Europei Centrale şi de Nord 


Nota asupra autorului 


Născut la 3 martie 1943 in Montferrato, părin- 
tele Enzo Bianchi este o personalitate harisma- 
tică şi o autoritate spirituală recunoscută în cato- 
licismul contemporan. De numele său se leagă în 
primul rând întemeierea remarcabilei Comuni- 
titi Monastice de la Bose (Magnano, Piemont, 
nordul Italiei), al cărei conducător spiritual 
(„prior”) este şi în prezent. Importanţa acestei 
mănăstiri rezidă în faptul că nu este vorba de un 
simplu aşezământ monahal, ci o încercare de 
reîntemeiere a monahismului occidental ca atare, 
prin revenirea la modelele tradiţiei monastice din 
creştinismul primului mileniului, comune Occi- 
dentului şi Răsăritului. 

Circumstantele în care a rodit imperativul 
revenirii şi reasumării Traditiei creştinismului 
originar sunt foarte semnificative pentru decon- 
certanta varietate a modernităţii europene. Astfel, 
primul nucleu al viitoarei comunităţi monahale 
s-a constituit în mediul universitar torinez al 
anilor ’60 în jurul tânărului student în economie 
şi comerţ, Enzo Bianchi. Într-o perioadă când 
marile capitale europene erau bulversate de miş- 

cările studenţeşti procomuniste şi maoiste, de 
miscarile hippy, de existentialismul sartrian 
coborât în stradă in forme violente, un grup de 
tineri studenti se aduna in apartamentul din 
Torino al lui Enzo Bianchi pentru a citi si a 
medita asupra Scripturilor, pentru a căuta in 
rugăciune seva autentică a creștinismului. 

La terminarea studiilor, Enzo se hotărăşte să-şi 
asume vocaţia monahală şi comunitară descope- 
rită în studenţie şi s-o continue, stabilindu-se la 
Bose, lângă o mică aşezare rurală din Piemont, 
unde se afla o biserică romanică în ruine. Aceas- 
ta se întâmpla în decembrie 1965. Enzo şi câţiva 
prieteni din studenţie repară mica biserică în 
care începe să fie celebrată Liturghia, fără să se 
poată vorbi încă de o comunitate monahală la 
Bose. Dificultăţi de tot felul se ivesc în faţa tine- 
rilor: de la cele materiale până la conflictul cu 
episcopul locului care nu le înţelege dorinţele şi 
aspiraţiile. Din fericire, arhiepiscopul de Torino 
Michele Pellegrino îi vizitează la Bose şi îi ia sub 
protecţia sa. Enzo călătoreşte mult în aceşti ani 
si vizitează aşezările monahale occidentale, dar şi 
răsăritene. Se opreşte timp îndelungat la Tamie, 
la Taizé, dar mai ales la Athos. Se întâlnește de 
mai multe ori la Constantinopol, cu patriarhul 
ecumenic Atenagora. În cele din urmă, la sfar- 
situl anului 1968 Comunitatea de la Bose isi 
primeste configuratia definitiva de comunitate 
multiconfesională (alături de catolici există şi doi 
protestanți), mixtă (masculină şi feminină), a 
cărei existenţă comunitară împletește rugăciunea, 
studiul Scripturii şi munca. Locul central în viata 
comunităţii îl ocupă Cuvântul lui Dumnezeu ca 

hrană duhovnicească zilnică. În 1973 regula schi- 
{ata de Enzo este primită ca atare de mica co- 
munitate şi primii şapte fraţi depun voturile mo- 
nahale. În 1975 Enzo va primi oficial din partea 
arhiepiscopului Pellegrino însărcinarea de „prior” 
al mănăstirii. 

De atunci Comunitatea a sporit ca număr (are 
astăzi 60 de fraţi şi 60 de surori) şi amploare, 
fiind prezentă cu alte câteva mici fraternitati 
organizate după aceeaşi regulă în Ostuni (sudul 
Italiei) şi Ierusalim. 

Cu toate acestea, Comunitatea de la Bose nu 
vrea să fie nucleul unui nou ordin şi nici o alter- 
nativă la formele monastice deja instituite ale 
Bisericii Catolice. Cu inteligenţa spirituală ce-i 
este proprie, Enzo Bianchi s-a ţinut departe de 
orgoliul şi erorile „reformatoare”. Tocmai de 
aceea el a reuşit să inoveze întorcându-se la Tra- 
ditie, redescoperind şi punând în practică un im- 
perativ evanghelic care a dominat viata duhovni- 
cească a creştinismului primar, şi anume acela 
potrivit căruia „nu numai cu pâine va trăi omul, 
ci şi cu tot cuvântul care iese din gura lui Dum- 
nezeu” (Mt 4, 4). A oferi omului modern această 
hrană duhovnicească după care flămânzeşte şi 
însetează, acesta este în esenţă programul spi- 
ritual propus de Enzo Bianchi şi totodată tema 
acestei cărţi. Pentru că Bianchi este şi un prolific 
autor de literatură duhovnicească ce se bucură 
de o largă receptare în mediile culturale şi religi- 
oase occidentale, majoritatea fiind traduse în mai 
multe limbi şi cunoscând mai multe ediţii: 


Il corvo di Elia, Gribaudi, 1972. 

Pregare la Parola, Gribaudi, 1974 (traduceri in 
limbile franceză, spaniolă, engleză, portugheză, 
poloneză, olandeză, japoneză, rusă, coreeană 
şi română). 

Il radicalismo cristiano, Gribaudi, 1975 (tradu- 
ceri în limbile franceză, spaniolă, poloneză şi 
olandeză). 

Vivere la morte, Gribaudi, 1980. 

Introduzione ai Salmi, Gribaudi, 1982. 

Lontano da chi?, Gribaudi, 1982. 

Il mantello di Elia. Itinerario spirituale per la 
vita religiosa, Qiqajon, 1985. 

Amici del Signore, Gribaudi, 1990 (traduceri în 
limbile olandeză şi franceză). 

Il profeta che raccontava Dio angli uomini, 
Marietti, 1990. 

Magnificat. Benedictus. Nunc dimmitis. Com- 
mento esegetico-spirituale, Qiqajon, 1991. 

Ricominciare nellanima, nella Chiesa, nel mon- 
do, Marietti, 1991. 

Adamo, dove sei? Commento esegetico-spirituale 
at Genesi 1—11, Qiqajon, 1994. 

Giorno del Signore, giorno dell'uomo, Piemme, 
1994. 

Da forestiero. Nella campagna degli uomini, 
Piemme, 1995. 

Come evangelizzare oggi, Qiqajon, 1997. 
Altrimenti. Credere e narrare il Dio dei cristiani, 
Piemme, 1998 (traducere în limba franceză). 
La lettura spirituale della Bibbia, Piemme, 1998 

(traducere în limba franceză). 

Le parole della spiritualità, Rizzoli, 1999 (tradu- 

ceri in limbile franceză, engleză, spaniolă). 

I paradossi della croce, Morcelliana, 2000. 

L’Apocalisse di Giovanni. Commento esegetico- 
spirituale, Qiqajon, 2000. 

Il Salmi, Mondalori, 2001. 

Non siamo migliori. La vita religiosa nella Chie- 
sa tra gli uomini, Qigajon, 2002. 

Dare senso al tempo. Le feste cristiane, Qiqajon, 
2003. 

Cristiani nella societd, Rizzoli, 2003. 

Nuove apocalissi, Rizzoli, 2003. 

Vivere la domenica, Rizzoli, 2005. 

Una vita differente, San Paolo, 2005. 

La vita altrimenti. Pensieri sul monachesimo, 
Morcelliana, 2006. 

Quale fede?, Morcelliana, 2006. 

Vivere e Cristo, San Paolo, 2006. 

La differenza cristiana, Einaudi, 2006. 

Il pane di ieri, Einaudi, 2006. 

Dio, dove sei?, Rizzoli, 2008. 

Il Padre nostro. Compendio di tutto il Vangelo, 
San Paolo, 2008. 

L’amore vince la morte, San Paolo, 2008. 

Ascoltare la Parola. Bibbia e Spirito. La lectio 
divina nella Chiesa, Qiqajon, 2008. 


Este si membru activ al unor organisme reli- 
gioase internationale, activitatea sa bucurandu-se 
de o unanimă apreciere: membru al Académie 
Internationale des Sciences Religieuses (Bruxel- 
les), preşedinte al SIDIC — Service Internationale 
de Documentation Judéo-Chrétienne (Roma), 
membru in International Council of Christians 
and Jews, presedinte al Associazione per le Scien- 
ze Religiose (Bologna), director pana in 2005 al 

revistei biblice Parola, Spirito e Vita (Dehoniane 
Bologna), membru al redactiei revistei interna- 
tionale Concilium. Colaborator regulat la cotidi- 
enele La Stampa, Avvenire si La Croix, ca şi la 
revista Famiglia Cristiana. 

Programul său spiritual se oglindeşte fidel in 
publicaţiile Editurii Qiqajon patronate de Comu- 
nitatea de la Bose unde au văzut lumina tiparului 
alături de texte fundamentale ale Sfinţilor Părinţi, 
o serie de volume dedicate comentariilor biblice, 
spiritualităţii ebraice, Părinților medievali, dar şi 
Părinților răsăriteni şi Ortodoxiei actuale. 

Comunitatea are o vocaţie ecumenică deliberat 
asumată, fiind totodată foarte activă, găzduind 
numeroase întruniri şi reuniuni internaţionale 
(din 1993 se organizează în fiecare an cu regu- 
laritate simpozioane dedicate spiritualităţii or- 
todoxe). În plus oferă credincioşilor dornici de 
edificare spirituală o ospitalitate duhovnicească 
activă pe tot timpul anului (detalii pe site-ul 
www.monasterodibose.it). 


Lectura duhovniceasca 
a Scripturii. O introducere 


»Biserica a venerat totdeauna dumnezeiestile 
Scripturi, după cum a venerat şi însuşi Trupul 
Domnului, neîncetând, mai ales în Sfânta Litur- 
ghie, să primească Pâinea Vieţii atât de la Masa 
Cuvântului lui Dumnezeu cât şi de la cea a Tru- 
pului lui Hristos şi si o dea credincioşilor. Ea 
le-a considerat şi le consideră, unite cu Sfânta 
Traditie, drept regula supremă a credinţei sale, 
deoarece, fiind inspirate de Dumnezeu şi consem- 
nate în scris o dată pentru totdeauna, ele ne co- 
munică în mod imuabil Cuvântul lui Dumnezeu 
Însuşi, iar în cuvintele Profetilor şi ale Apostoli- 
lor fac să răsune glasul Duhului Sfânt. Întreaga 
propovăduire a Bisericii, ca si religia creştină 
însăşi, trebuie să fie aşadar hrănite şi călăuzite 
de Sfânta Scriptură. Căci în Cărţile Sfinte, Tatăl 
Care este în ceruri, iese cu multă iubire în întâm- 
pinarea Fiilor Săi şi vorbeşte cu ei; în cuvântul 
lui Dumnezeu se află atâta putere şi tărie încât 
el constituie pentru Biserică sprijin şi forţă, iar 
pentru fiii Bisericii tăria credinţei, hrană a sufle- 
tului, izvor curat şi nesecat al vieţii spirituale. De 
aceea Sfintei Scripturi i se pot aplica în chip mi- 

nunat cuvintele «Viu este Cuvantul lui Dumnezeu 
şi lucrător» (Eur 4,12) «care are putere să zi- 
dească şi să dea moștenire pentru toţi cei sfintiti» 
(FA 20, 32; cf. 1 Tes 2, 13) (...) De aceea toţi cre- 
dincioşii să se apropie, așadar, din toată inima 
de textul sfânt, fie prin liturghie, atât de bogată 
în cuvinte divine, fie pe latură spirituală... să nu 
uite însă că citirea Sfintei Scripturi trebuie înso- 
ţită de rugăciune, ca ea să devină un dialog între 
Dumnezeu și om; căci vorbim cu El când ne 
rugăm si Îl ascultăm când citim cuvintele dum- 
nezeiesti””. 


* Constituţia dogmatică Dei Verbum 21 şi 25; 18 no- 
iembrie 1965. 

1. Abordarea Cuvantului 
lui Dumnezeu astazi 


După un exil multisecular, Cuvântul lui Dum- 
nezeu îşi regăseşte centralitatea în viaţa Bisericii: 
faptul este incontestabil. S-ar putea vorbi chiar 
de redescoperirea Cuvântului lui Dumnezeu din 
partea credincioşilor care de secole nu mai cu- 
noşteau și nu mai practicau direct contactul cu 
Seripturile şi nu mai aveau ocazia de a ajunge la 
Cuvântul lui Dumnezeu în viata lor de credinţă. 
E adevărat că Biserica a trăit întotdeauna din 
Cuvântul lui Dumnezeu dar, chiar dacă folosirea 
şi frecventarea lui era recunoscută clericilor si 
specialiştilor, în fapt s-a produs o situaţie în care 
centralitatea Cuvântului era întunecată de un 
sistem de meditații doctrinare şi disciplinare ce 
se interpuneau între conştiinţa credincioşilor şi 
Sfintele Scripturi, care numai în mod formal mai 
constituiau elementul întemeietor şi distinctiv al 
vieţii ecleziale. 

- Precedat gi pregătit de mişcarea biblică, de cea 
liturgică si de cea ecumenică, dincolo poate chiar 
de conştiinţa si intuitiile părinţilor conciliari, 
Conciliul Vatican II a eliberat Cuvântul şi a 
declarat încheiat exilul Sfintelor Scripturi, astfel 

că astăzi asistăm la o epifanie a Cuvântului lui 
Dumnezeu în comunitatea creştină: de acest fapt 
trebuie mai presus de orice să ne bucurăm şi să 
mulţumim Domnului Bisericii, Care ne-a reche- 
mat şi ne-a făcut să ne întoarcem la Cuvântul 
Său. Sunt tot mai convins că dintre toate recep- 
tările conciliare cea mai epifanică e tocmai această 
restituire a Cuvântului către poporul lui Dumne- 
zeu. Reaşezat în centrul vieţii Bisericii, Cuvântul 
nu încetează să reactiveze un proces rămas mult 
timp static şi atrofiat: acela al judecății lui Dum- 
nezeu asupra istorici, asupra vieţii şi asupra 
Bisericii înseşi în calitatea sa de peregrină, de 
comuniune a sfinţilor si păcătoşilor în drum spre 
Împărăţia lui Dumnezeu. Cuvântul este redesco- 
perit ca o realitate vie, dinamică, eficace, capabil 
să hrănească credinţa, să inspire viata și să judece 
starea creştinilor în istoria şi în compania oame- 
nilor; de altfel el este predicat cu asiduitate în 
adunările creştine, este citit, meditat, rugat de 
fiecare creştin precum şi în multe comunităţi 
creştine. 

Cu toate acestea, nu trebuie trecute sub tăcere 
unele nedumeriri pe care le suscită încă o anume 
abordare a Scripturii, abordare care conţine ne- 
împliniri şi neadecvări şi care amenință adesea 
suveranitatea Cuvântului, centralitatea şi fecun- 
ditatea sa spirituală în Biserică. 


A proliferat o producţie de cărţi şi manuale 
pentru a-i ajuta pe cei ce predică şi pe credin- 
cioşi în înţelegerea Cuvântului, dar uzul acestei 
producţii, în mod sigur exagerate şi excesive, 
apare suspect. Întâi de toate acest tip de publicaţii 

favorizează pasivitatea personală si comunitară 
în faţa Scripturilor, în măsura în care îl scuteşte 
pe cel ce predică şi pe ascultător de efortul per- 
sonal: astfel că s-ar putea spune că actuala inva- 
zie de manuale şi compendii care prezintă omilii 
şi lectiones divinae prefabricate riscă să repurteze 
succesul paradoxal de a ne îndepărta de contac- 
tul direct cu Biblia, dispensându-ne de fapt de 
pregătirea personală, de pătrunderea obositoare 
desigur, dar necesară, şi mai ales de rugăciunea 
textului. Cum ar putea apoi ca o contribuţie pre- 
gătită mai mult sau mai putin rapid de un exeget 
sau teolog erudit să fie un cuvânt vital şi hrană 
pentru diferitii creştini si pentru situaţiile diferi- 
telor Biserici locale, odată ce se află în gura unor 
predicatori care nu pot decât să roşească vestind 
un text la care nu au meditat, pe care nu l-au 
pătruns şi la care nu s-au rugat? Şi ne mai 
plângem că astăzi Cuvântul lui Dumnezeu nu 
mai mişcă parohiile gi pare să se lovească de 
pereţi şi ziduri de nepătruns. Mai e oare acesta 
„Cuvântul” lui Dumnezeu lucrător, vestit de un 
propovăduitor, de un martor credincios, sin- 
cer, neinfricat de dificultăţile pe care acesta le 
comportă? 

- Cel care propovăduieşte Cuvântul ar trebui 
să-și amintească mai des şi cu mai mare conști- 
inţă de numele pe care i-l atribuie Scriptura: el 
apare de fapt ca „slujitor al Cuvântului” (Lc 1, 2), 
„Slujitor al vederii şi al mărturiei” (FA 26, 16), 
„econom al tainelor lui Dumnezeu” (1 Co 4, 1) şi, 
mai cu seamă, „rob al Cuvântului” (FA 6, 1—4). 
Aceasta înseamnă că pentru propovăduire el nu 
va putea să citească Cuvântul în grabă şi cu atât 

mai putin să-l cunoască după ureche din vreun 
sumar omiletic pentru a-l face apoi să „vorbească” 
cu găselniţe intelectuale, psihologice si sociolo- 
gice. El va trebuie mai întâi să-l citească şi să-l 
mediteze pe îndelete, va trebuie să se roage aces- 
tuia astfel încât acesta să-l stăpânească şi să-l 
facă robul lui. Dacă e adevărat cum spune Petru 
(2 Ptr 2, 19), că aceea ce te biruieşte aceea te 
stăpâneşte, atunci propovăduitorul trebuie să fie 
înainte de orice un rob al Cuvântului: doar astfel 
el va fi un ecou liber, sincer, neînfricoşat al aces- 
tuia. El va proclama Cuvântul, îl va respune în- 
cercând să nu-l deformeze şi va încerca o mediere 
spre a-i ajuta pe cei care-l ascultă să înţeleagă 
însemnătatea textului, legându-l de contextul bi- 
blic global şi comentând astfel Biblia cu Biblia. 

El va renunţa la prezumția clericală orgolioasă: 
„ţie, căruia Scriptura nu îţi spune nimic, iti spun 
cu”!, şi se va limita la a da mărturia sa de cre- 
dint& fără să se ruşineze, cerând ascultătorilor să 
renunţe la orice atitudine pasivă în fata textului 
şi invitându-i să descifreze Cuvântul şi să hotă- 
rască ei înşişi actualizarea şi întruparea în viata 
lor cotidiană. Cred că şi astăzi aceste cuvinte ale 
Sfântului Ambrozie către creştini au o încărcă- 
tură de îndemn nu lipsită de obiect: „De ce nu vă 
dedicați timpul liber citirii Scripturii? Voi nu mai 
vorbiti cu Hristos? Nu-L mai vizitaţi, nu-L mai 
ascultați? ... Noi Îl ascultăm pe Hristos citind 
Scripturile!”. 


1 AMBROZIE, Despre îndatoririle slujitorilor I, 20, 88 
(PL 16, 504). 

O altă nedumerire suscită intrebuintarea dată 
Scripturii în căutările comunităţilor ecleziale zise 
„de bază” gi în „grupurile” parohiale ce doresc să 
se apropie de Cuvântul lui Dumnezeu. Aici lectura 
— ce vrea să fie centrul spiritual al adunării şi al 
creşterii ei apărând adeseori într-o formă dialo- 
gată, neclericală — este lipsită de dimensiunile 
ascultării şi de efortul de pătrundere personal. 
Efortul de actualizare apare împins la maxim şi 
{ntrebuintarea Scripturii devine periculoasă şi sec- 
tară prin alegerea paginilor biblice care se face 
în mod normal pe teme arzătoare pentru viata 
„grupului”. Pacea, dreptatea socială, violenţa şi 
nonviolenta, căsătoria, libertatea şi drepturile 
omului par teme atât de presante încât justifică o 
alegere a Cuvântului care însă discriminează şi 
nu ţine cont de celelalte mesaje pe care acesta le 
conţine. 

Încă Sfântul Ioan Gură de Aur a trebuit să 
intervină cu expresii dure în faţa unei astfel de 
întrebuinţări a Cuvântului lui Dumnezeu: „Nepă- 
sarea în care s-a căzut ţine de necitirea Scripturii 
în. întregul ei şi de alegerea a ceea ce pare mai 
limpede şi mai folositor, fără a ţine seama de 
rest. Înseşi ereziile au fost introduse de acest 
mod de a nu citi întreaga Scriptură şi de a crede 
că există în Scriptură părţi importante şi parti 
secundare”2. 

Acest mod de a citi „ciugulind” îndeamnă la o 
ascultare interesată a Cuvântului şi la o interpre- 
tare a Scripturii în lumina ideologiilor şi proble- 





2 IOAN HRISOSTOM, Omilie la: „Salutaţi pe Priscilla şi 
Aquila” (PG 51, 187). 

maticilor lumii. Nu Cuvantul lui Dumnezeu e cel 
care luminează semnele vremii ivite cu claritate 
în conştiinţa credinciosului, ci ideologia este cea 
care orientează în anumite direcţii Evanghelia 
numind „semn al vremilor” orice eveniment istoric 
ce pretinde să dea actualitate şi conținut Cuvân- 
tului. De altfel, citit într-un astfel de mod discri- 
minant, Cuvântul lui Dumnezeu nu poate face să 
se ivească alte semne ale vremii ori contestaţii 
sau judecăţi care să nu fi fost deja găsite de cre- 
dincios pe alte căi. Reapare astfel vechea ispită 
divinatorie a celui care începe să citească presu- 
pusele semne ale vremii definite, alese şi des- 
cifrate dinainte pe baza ideologiilor psihologice 
sau sociologice. 

Mult prea absent apare apoi efortul de a face 
Cuvântul lui Dumnezeu să devină rugăciune. 
Adeseori rugăciunea dispare pentru a lăsa locul 
analizelor de situaţii. Dar o astfel de lectură riscă 
să rămână intelectuală şi sociologică, incapabilă 
de a avea acea eficacitate ce produce convertirea 
şi creşterea staturii duhovniceşti în Hristos. În 
discuţii, recursul la Cuvântul lui Dumnezeu, mai 
cu seamă la anumite texte etice ale Evangheliei, 
nu se poate face prin „colaje” de versete biblice 
ce sună bine pentru că sunt adunate şi alăturate 
într-un gen literar sloganistic si muscator, dar 
care nu permit o lectură globală, cu o interpretare 
în consecinţă univocă a cuvintelor Domnului. 


O nedumerire rămâne şi faţă de un alt tip de 
lectură, cea întemeiată pe aşa-zisa „meditaţie”. 
Această metodă întâlnită mai cu seamă într-un 
mod de vietuire — în speţă cea monahală — care 

cunoaşte o întrebuințare zilnică a Scripturii, este 
mult mai săracă faţă de acea venerabilă lectio 
divina care are în spatele său o tradiţie atât de 
bogată încât a marcat viata de rugăciune a prime- 
lor cincisprezece secole ale Bisericii. În „medita- 
tia” aşa cum este ea înţeleasă în mod obişnuit, cu 
o certă deformare a intuiţiei lui Ignatiu de Loyola, 
abundă prea mult intelectualism şi psihologism. 
Conotatiile ei de sistematizare şi complexitate 
metodologică, unite cu un extrem de puternic 
efort voluntarist, fac din credincios nu un con- 
templativ, ci un „exersant”. Totuşi aceasta e 
metoda folosită în mod curent în comunităţile 
monahale. 

‘ Din nefericire, mult prea adeseori ea apare 
astfel ca un exerciţiu mental, având drept obiect 
gânduri capabile de a deştepta reflexii şi efecte 
sensibile: „efluviile”, „devoţiunile” măsurate după 
intensitatea căldurii lor. Tipică pentru „devo- 
tiunea modernă”, această ,meditatie”, are marele 
defect de a fi antropocentrică şi egocentrică. Se 
caută interioritatea pură şi dominarea mişcărilor 
inimii. Spiritualitate egocentrică — să băgăm bine 
de seamă — astăzi în revenire si într-un „aggior- 
namento” al metodei, dar mereu o tehnică inti- 
măstă si neeliberatoare: ieri erau „mișcările ini- 
mii”, astăzi sunt „igiena adâncului”, „stabilitatea 


-3 În faza actuală de înnoire a vieții monastice în Bise- 
rica Occidentală reiese că un îndemn explicit la lectio 
divina patristică a venit numai din partea „ordinelor 
cerşetoare” (dominican şi franciscan) şi în mod clar din 
partea celei de-a XXXI-a Congregatii generale a ordinu- 
lui iezuit. 

primitivă”, „golirea de sine”. Dar crestinul se 
îndepărtează de aceste tipuri de ,meditatie” ce 
n-au nimic de-a face cu meditaţia autentică, 
întotdeauna teocentrică și hristocentrică, şi nici- 
odată centrată pe sine însăşi. 

Autentica meditaţie creştină nu e făcută in 
primul rând pentru „a primi un bine”. Dacă acest 
fapt se întâmplă, este ceva în plus, ea însă vizează 
un singur scop: să sporească comuniunea cu 
Dumnezeu. Si această comuniune o găseşte eli- 
berând simţurile, coborând în adâncul inimii, 
pentru a căuta unitatea, izvorul fiinţei şi acţiunii 
într-un raport cu Celălalt care ne situează şi care 
ne luminează pentru a căuta comuniunea cu El. 
Creştinul nu se poate apleca asupra lui însuşi 
uitând să-și fixeze privirea asupra lui Dumnezeu! 

Din nefericire astăzi conţinutul şi termenul în- 
suşi de lectio divina sunt necunoscuţi unei mari 
părţi a vieţii monahale fiind izolate în cadrul 
strict monastic — benedictin şi cistercian — pentru 
care regula benedictină4, în încercarea de a face 
din comunitatea religioasă o „dominicii schola 
servitii”, spune că „a medita” înseamnă a citi şi 
reciti, a mesteca şi a murmura, a rumega şi a re- 
cita, a fixa în minte şi a păstra în inimă Cuvân- 
tul, pentru a ajunge nu la dispută (scholastica), 
nu la senzaţii (devotio moderna), ci la rugăciune 
(oratio), la contemplatie şi deci la acţiune (opus 
Dei). Lectio divina nu este „apanajul” monahilor 
şi viaţa monahală tradiţională n-ar trebui să gă- 
sească în aceasta un corp străin tradiţiei propriei 
instituţii şi punând probleme de ,,coexistent&” cu 


4 Regula Sfântului Benedict 4, 55-56; 48; 49, 4. 

alte forme de rugăciune si devotiuni proprii (ado- 
ratie euharistică, meditaţie, oratie mentală etc.). 
În realitate, lectio divina, care se exercită asupra 
Scripturii şi nu asupra vreunui alt text spiritual 
sau patristic, face un apel concret la centralitatea 
Cuvântului în viaţa monahală, la domnia sa asu- 
pra existenţei monahului şi la canonicitatea sa 
inspiratoare pentru orice rugăciune creştină, şi 
poate contribui astfel în mod eficace la necesara 
înnoire a acestei vieţi. Prea adeseori golită de 
motivații si consistenţă, sau rătăcită in multe 
ocupaţii şi multe lucruri, viata monahală poate 
găsi în lectio divina o ocazie privilegiată de în- 
toarcere la esenţial, la fundamentul hristologic, 
la acea căutare a lui Dumnezeu care o motivează 
şi o întemeiază. 


Să nu uităm, în fine, că unde n-a existat sau 
nu există o referire constantă la Biblie, unde nu 
există o lectio divina practicată într-un mod 
angajant şi serios, acolo se nasc formele pictatii 
sentimentale, ariditatea gândirii teologice reduse 
la o speculație intelectuală, mutarea interesului 
şi atenţiei spre aspecte derivate sau secundare ale 
mesajului creştin, instalarea individualismului, 
şi pierderea simțului comunitar, gustul inovării 
cu orice preţ, pierderea sevei vitale a tradiţiei şi 
idolatria pretinselor semne ale vremii. 

Dacă nu sunt formaţi la şcoala acestei lectio 
divina, dacă nu ajung la izvorul Cuvântului, 
oamenii care au slujiri văzute în Biserică, se do- 
vedesc apoi în predicare, în învăţătură şi în acti- 
vitatea pastorală oameni de manuale obişnuiţi cu 
eseistica, oameni fără certitudini, mai degrabă 

problematici, incapabili să spună un cuvânt ,,pu- 
ternic, cu autoritate”, ci obişnuiţi să vorbească ca 
nişte cărturari (Mt 7, 28—29), ruşinându-se ade- 
seori de Evanghelia pe care o vestesc (cf. Rm 1, 16; 
2 Co 3, 12; 4,2). Doar Cuvântul ascultat, primit, 
păstrat şi meditat știe să creeze profeti capabili 
de alegeri eliberatoare şi înainte-mergătoare, ştie 
să creeze oameni care, fideli pământului şi uma- 
nit&tii, ne vorbesc despre Dumnezeu! 

Din cauza tuturor acestor nedumeriri, m-am 
gândit să ofer câteva idei privitoare la lectio 
divina. 

De unde derivă acestea? Întâi de toate din 
lunga tradiţie eclezială a lui lectio divina în Oc- 
cident şi în Răsărit, mai cu seamă din tradiția 
patristică, apoi din practica acestei metode şi 
deci din experienţa trăită în comunitatea în care 
viețuiesc şi, în fine, din situaţia actuală a credin- 
ciosului care nu poate să nu reflecte şi asupra 
modului său de a se raporta la Cuvânt. 

Desigur, astăzi accesul la meditaţia după me- 
toda patristică ne este oarecum facilitat întrucât 
psihologia modernă şi psihologia biblică converg. 
Astăzi se ştie că omul nu este trup şi suflet într-o 
optică dualistică, ci că, în totalitatea sa, omul nu 
este o fiinţă deja făcută, ci „care se face”, că nu 
posedă un suflet ca un spaţiu interior, ci o viaţă 
aşezată în istorie. 

Viaţa omului e o istorie: aceasta înseamnă că 
el este determinat de alţii şi de viata socială şi se 
defineşte pe baza acţiunilor şi reacţiilor sale în 
raport cu lumea. Astfel că spiritualitatea, iar în 
cazul nostru meditaţia, nu este o coborâre inti- 
mistă în noi înșine, nici o ascensiune individuală 

spre înalt, ci un pelerinaj spre Dumnezeu trăind 
în lume. Meditatia deci se face făcând oamenii să 
intre în ea şi se face şi pentru ei. 


Am spus că trebuie să citim Biblia într-un mod 
viu căutând ce anume semnifică ea, străduindu-ne 
să scrutăm judecata ei actuală asupra istoriei, 
asupra Bisericii, asupra noastră. Cuvântul este 
puterea lui Dumnezeu (cf. Rm 1, 16) şi judecă 
orice situaţie, acum. 

Cum să-l abordăm deci astfel încât să reținem 
nu numai rezonantele lui de odinioară, din mo- 
mentul în care a fost scris, dar şi mesajul său viu 
ca privind prezentul nostru? 

Dumnezeu a vorbit într-un moment precis al 
istoriei, într-un loc individualizat, într-o cultură 
determinată. Cum descoperim deci raportul din- 
tre Revelatie şi istorie? E de-ajuns să amintim 
câteva puncte care să ne dea mai multă limpezire 
în abordarea textului. 

Să ne reamintim că Revelația s-a petrecut de-a 
lungul istoriei. Ea conţine un mesaj ce reiese din 
evenimente politice, economice, personale, şi care 
nu tinde nicidecum să ofere adevăruri dogmati- 
ce, ci să arate şi să dea mărturie despre lucrarea 
lui Dumnezeu, despre faptele lui Dumnezeu, 
„propter nos homines”, în folosul nostru, al 
oamenilor. 

Această Revelaţie e lectura unui eveniment 
istoric (cf., de ex., Is 12, 37 si Lc 24, 2—3) asupra 
căruia în credinţă şi în Duhul Sfânt, comunitatea 
şi profetul, fac o meditaţie descoperind în el o 
intervenţie a lui Dumnezeu ce devine apoi motiv 
de laudă în rugăciune (cf. Is 15, 1 sq si Lc 24, 34). 

Revelatia de care ne apropiem in Biblie este 
născută dintr-un proces similar celui implicat în 
lectio divina — respectiv: lectură (a evenimentu- 
lui), meditație (a evenimentului), rugăciune (pen- 
tru eveniment) — devenind mărturie perenă în 
Biblie, întrupată într-un limbaj, cuvânt istoric! 
De aceea trebuie să ne fie mereu conştientă nece- 
sitatea de a opera o mediere între limbajul istoric 
şi limbajul nostru actual, precum şi o distincţie 
între învelişul ce conţine mesajul şi perenitatea 
Revelaţiei conținută în acesta. Dar aceasta nu e 
de ajuns dacă n-am acorda atenţie unui alt as- 
pect, şi anume că, pe lângă faptul că este istoric, 
Cuvântul are o istorie. 

Discursul lui Dumnezeu către om se petrece în 
timp. E un discurs care înregistrează nu numai o 
sporire cantitativă a adevărului, ci o asimilare şi 
o explicitare progresivă a adevărurilor conţinute 
într-o intuiţie fundamentală. Trebuie să urcăm 
mereu spre această logică de fond, spre acest 
discurs al lui Dumnezeu. În înfăptuirea acestei 
operaţiuni care implică şi o metodologie de lec- 
tură, fiecare credincios va trebui să ţină cont, 
desigur pe baza capacităţilor proprii şi a instru- 
mentelor proprii, de o lectură istorică ce tinde să 
individualizeze ambientul în care s-a ivit pagina 
biblică, de întrebările şi nevoile credinţei la care 
aceasta dorea să răspundă şi de situaţia care 
cădea sub judecata sa. Îndată după aceea se va 
încerca o lectură globală, doxologică, adică în- 
dreptată spre așezarea mesajului ivit din lectura 
istorică în ansamblul planului lui Dumnezeu, în 
întreaga istorie a mântuirii, alături de toate cele- 
lalte revelații. 

Vom încerca deci să prezentăm o formă de 
lectio divina înnoită şi să specificăm o metodă ce 
nu vrea să fic absolută şi rigidă, convins fiind că 
metoda ascultării şi a rugăciunii este diferită 
pentru toţi şi că Duhul Sfânt e Cel ce o sugerează 
fiecăruia. 

Mulţi sunt într-adevăr cei care, după un entu- 
ziasm iniţial, încep să fie obosiţi de încercările 
făcute şi acuză o incapacitate „de a ruga Cuvân- 
tul”. Departe de pretenţia de a şti cum să învăţ 
rugăciunea, ofer aici ceea ce am învăţat până 
acum în speranţa de a putea continua acest efort 
împreună cu toţi credincioşii „care iubesc Cuvân- 
tul” (Ps 118, 97) şi încearcă să devină „slujitori ai 
Cuvântului” (Le 1, 2). 

Voi încerca deci să prezint lectio divina, lec- 
tura în rugăciune a Cuvântului lui Dumnezeu, 
printr-o optică pe care aş îndrăzni să o numesc 
treimică, pentru că treimică este rugăciunea şi 
treimică este viaţa noastră. Nu suntem noi oare 
miscati de Duhul spre a-L căuta pe Hristos pen- 
tru a-L contempla pe Dumnezeul unic, Stăpânul 
şi Tatăl universului? 


2. Cuvântul lui Dumnezeu 


În viaţa spirituală, Scriptura care conţine Cu- 
vântul lui Dumnezeu, nu poate fi niciodată inte- 
leasă ca o expunere ideologică, nici nu poate fi re- 
dusă la o carte din care numai se inspiră teologia 
şi cateheza. Scriptura este un mesaj al lui Dum- 
nezeu către om, către fiecare om, e un apel adre- 
sat persoanei ca ea să-L cunoască pe Dumnezeu 
în mod personal, să se întâlnească cu Hristos şi 
să trăiască pentru El şi nu pentru ea însăşi. 

Iată de ce Scriptura, care ne consemnează Cu- 
vântul lui Dumnezeu, se înţelege prin interme- 
diul Duhului Sfânt, se citeşte şi frecventează în 
credință ca un Cuvânt care vine de la Dumnezeu 
şi conduce la Dumnezeu. Dacă, în ciuda progre- 
selor studiilor biblice şi a răspândirii lor în largi 
straturi ale poporului creştin, suntem nevoiţi 
astăzi să mărturisim o anumită sterilitate a Cu- 
vântului, e tocmai pentru că ne apropiem de el 
mai mult intelectual decât sapiential, mai mult 
speculativ decât cognitiv, mai mult meditativ de- 
cât rugător. 

În apropierea noastră de Scriptură nu trebuie 
să căutăm de fapt manifestarea vreunei idei sau 


37 


un spor de cunoastere, ci un angajament intre noi 
şi Dumnezeu, între Cel ce ne vorbeşte şi noi, cei 
ce ascultăm; trebuie adică să ne apropiem de el 
pentru a încheia cu El o alianţă sau un legământ. 

Cuvântul lui Dumnezeu e un cuvânt de viaţă, 
adică un mijloc al vieţii în Dumnezeu. Fără el nu 
vom ajunge niciodată să fim purtători ai vieţii lui 
Hristos în noi, nu vom ajunge niciodată să trăim 
însăşi viata divină a Treimii. Sensul etimologic al 
„cuvântului” (dabar, în ebraică) indică adâncul 
lucrurilor, ceea ce rămâne ascuns în ele. A vorbi 
înseamnă a exprima ceea ce se găseşte în lucruri, 
a face văzut şi lucrător ceea ce stă în spatele lor 
drept realitatea lor dinamică cea mai profundă, 
drept însăşi vocaţia lor. Când Dumnezeu vor- 
beste, El creează lucrurile, le face să apară; când 
Dumnezeu dă un nume lucrurilor (cf. Fe 1, 5. 8), 
El le stăpâneşte întinzându-şi asupra lor puterea 
Sa, le duce la realizarea propriei lor vocaţii, pen- 
tru că, asa cum stă scris, Cuvântul Său este lu- 
crător şi nu se întoarce înapoi fără a fi produs un 
efect (Is 55, 10—11 şi Fe 1, 1-31). 


În această viziune ebraică, atât de diferită de 
concepţia noastră obişnuită, de origine culturală 
grecească, Cuvântul este totdeauna eficace, pu- 
ternic şi nu se opune acţiunii, dimpotrivă înglo- 
pează în sine acţiunea ca pe un element constitutiv 
al său. 

Iată deci ceea ce regăsim în Scriptură: nu un 
tratat despre viaţă, despre om şi istoria sa, ci 
realitatea profundă a tuturor acestora, puterea 
suverană a lui Dumnezeu exercitată şi aflată în 
această realitate. Cuvântul lui Dumnezeu nu este 

o carte sau o colecţie de scrieri, ci o sămânță (Mt 
13, 19), ceva ce conţine în sine viaţa (Dt 32, 47) şi 
care dezvoltă această viaţă cu scopul de a face să 
crească marele copac al Împărăției. El germinează 
deci în istorie, ca și în viaţa personală a fiecărui 
om, creşte umplând realitatea de o nouă prezenţă, 
sfinteste pentru că dă hrană celor care-l primesc, 
şi luminează (Ps 118, 105), pentru că dezvăluie 
secretul lucrurilor, dând înţelepciune şi celor 
neinvatati (Ps 118, 130) şi ducând lucrurile la 
propria lor desăvârşire ultimă (cf. In 17,17; FA 
19, 20; Eur 4, 12; 1 Ptr 1, 23; Lc 8, 11; Mc 4, 13—20. 
26—32). 

Prin intermediul Cuvântului a creat Dumnezeu 
toate lucrurile: el era la Dumnezeu încă înaintea 
creaţiei şi în creaţie era cu El ca un arhitect (Pr 
8, 30) revărsând puterea Sa în făpturile venite 
la existenţă şi punând pe ele sigiliul Său propriu. 
E un instrument al lui Dumnezeu care, aruncat 
asupra lui Iacob (cf. Is 9, 7) sau în lume (Ps 
147, 4), aleargă iute şi transformă istoria uma- 
nă în istorie a mântuirii (Ps 19, 5; Rm 10,18; 
2Tes 3, 1). 

De aceea, Cuvantul lui Dumnezeu umple uni- 
versul: pentru că e voinţa înscrisă în fiecare lu- 
cru, izvorul unic a tot ce-i viu. În Cuvântul lui 
Dumnezeu am venit la existenţă, trăim, ne miş- 
căm şi suntem (cf. FA 17, 28), pentru că el călău- 
zeste orice lucru şi se află în orice lucru; şi daca 
îi auzim glasul şi dăm la o parte vălul, vom des- 
coperi realitatea adevărată şi profundă şi ne vom 
afla dintr-odată în fata Autorului lucrurilor Care 
comunică cu noi la sfârşit printr-o cină (cf. Ap 
3, 20), prin acest gest atât de universal al hrănirii. 

Şi aceasta se întâmplă nu numai printr-o 
vocaţie profundă a lucrurilor în ordinea creaţiei, 
dar şi pentru că Cuvântul lui Dumnezeu s-a făcut 
prezent între noi în mod vizibil în lisus Hristos. 
De fapt, încă de la creaţia lumii acest Cuvânt, 
această Intelepciune dumnezeiască a început un 
proces de concentrare până când s-a făcut carne, 
până când a devenit un om care poartă numele 
lisus. 


Cuvântul era universal, dar s-a concentrat în 
Revelația făcută lui Avraam, Isaac, lacob, în Re- 
velatia iudaică. Era ceresc, dar a venit să se aşeze 
într-o cetate, Ierusalim, locuind între oameni (cf. 
Sir 24, 1—12). S-a făcut aproape de noi, în gura şi 
în inima noastră, ca să-l putem pune în faptă (Dt 
30, 14). Era veşnic, dar s-a făcut în lisus vremel- 
nic, om ca noi: „Cuvântul S-a tăcut carne şi a 
locuit între noi” (In 1, 14), „Cuvântul a ieşit din 
tăcere, din ascundere gi a venit între noi”, cum 
spune Sfântul Ignatie al Antiohiei5. Cuvântul deci 
poartă un nume, a devenit o persoană, oglinda 
lui Dumnezeu, imaginea Dumnezeului Celui Ne- 
văzut (Sol 7, 26; Col 1, 15). „Nu e nimic in Scrip- 


5 IGNATIE AL ANTIOHIEI, Către Magnezieni VIII, 2 (PG 
5, 669; ed. J.B. LIGHTFOOT / J.R. HARMER, The Apostolic 
Fathers, London, 1891, p. 114). Cf. si Către Efeseni XIX, 1 
(PG 5, 659): „Stăpânitorului acestei lumi i-a rămas as- 
cunsă fecioria Mariei şi naşterea sa, de asemenea și 
moartea Domnului, cele trei taine răsunătoare care au 
fost împlinite în tăcerea lui Dumnezeu”, şi Către Efeseni 
XV, 1 (PG 5, 657): „Unul singur e învățătorul care a spus 
şi [totul] s-a făcut şi ceea ce a făcut tăcând e vrednic de 
Tatăl”. 

turi care să nu-L facă să răsune pe Hristos”, 
afirmă Fericitul Augustin. 

Dar nu numai aceasta, ci, aşa cum Dumnezeu 
nu poate fi întâlnit decât în Fiul (Mt 11, 27), în 
acelaşi mod astăzi un cuvânt al lui Dumnezeu nu 
mai poate fi primit decât în Cuvântul revelat 
oamenilor de la Avraam până la văzătorul Apo- 
calipsei şi mărturisit în Scriptură. În Scriptură 
noi Îl primim de fapt pe Hristos aşa cum ÎI pri- 
mim în Euharistie, pentru că Scriptura nu numai 
dă mărturie despre El, ci îşi găseşte în El impli- 
nirea şi realizarea ei. Este ceea ce intuia cu clari- 
tate Fericitul Ieronim atunci când spunea: „Noi 
mâncăm Trupul şi bem Sângele lui Hristos în 
Euharistie, dar şi în citirea Scripturilor”, şi când 
declara: „Socotesc Evanghelia trup al lui Hristos”?. 





6 AUGUSTIN, La Psalmii CXXXIX, 3 (PL 37, 1804); cf. 
şi La Psalmii LXI, 18 (PL 36, 742). 

7 IERONIM, La Psalmul CXLVII (PL 26, 1334B); cf. şi 
IERONIM, La Ecleziastul III, 13 (PL 23, 1092A). Despre 
raportul dintre Cuvânt si Euharistie, cf. si AUGUSTIN, 
La Evanghelia după Ioan LX, 1-17 (PL 35, 1458-1466); 
IOAN HRISOSTOM, La Facerea VI, 2 (PG 54, 607); RUPERT 
VON Deutz, La Matei V, 6 (PL 168, 1433A); ORIGEN, 
La Ieşirea XIII, 13 (PG 12, 391AB). Acest din urmă text în 
care Origen comentează pasajul Ieşirea 35, 4—5, merită 
să fie citat pe larg: „Luaţi seama dacă primiţi și păstraţi 
în voi înșivă cuvintele dumnezeieşti de teamă să nu le 
lăsaţi să vă scape din mâini şi să nu le pierdeţi. Vreau să 
vă îndemu cu exemple luate din obiceiurile voastre reli- 
gioase: voi, care luaţi parte cu regularitate la săvârșirea 
Sfintelor Taine, cu câte grijă respectuoasă priiniţi Trupul 
Domnului ce vă este dat, de teamă să nu cadă vreo fărâ- 
mă şi să se piardă vreo parte din comoara preschimbată. 
Vă socotiți într-adevăr vinovaţi — şi pe bună dreptate — 
dacă din nepurtarea voastră de grijă s-ar pierde o fărâmă. 

De aceea, „trebuie să ne apropiem de Scriptură 
ca de trupul lui Hristos”8! 

Această întrupare a Cuvântului lui Dumnezeu în 
cuvânt omenesc — devenită totală în lisus Hristos 
— e aceeaşi pe care o regăsim la toate nivelurile 
economiei mântuirii, e aceeaşi pe care o regăsim 
în toate cărţile Vechiului şi Noului Legământ. 

În definitiv, unic si atotcuprinzător e Cuvântul 
existent în mod actual: Hristos. Pavel afirmă 
(2 Co 1, 19 sq), că toate făgăduinţele şi-au primit 
confirmarea, adeverirea în Hristos. Dumnezeu 
Care a vorbit în multe rânduri şi în multe chipuri 
(Eur 1, 1—2) e Cel ce ne-a vorbit în timpurile din 
urmă într-un mod definitiv în Hristos. Sfântul 
Irineu al Lyonului spunea pe bună dreptate că 
Hristos „a recapitulat întru Sine Însuși îndelun- 
gata istorie a oamenilor aducându-le ca într-un 
compendiu mântuirea”. Deschizând deci fie 
paginile Vechiului, fie ale Noului Testament, ne 
găsim în fata unei singure cărți, „şi acea carte 
unică e Hristos pentru că toată Scriptura dum- 
nezeiască ne vorbeşte despre Hristos, şi toată 
Scriptura s-a împlinit în Hristos":0. Citind Scrip- 


Deci, dacă voi înşivă aveţi astfel de precautii când este 
vorba de Trupul Său, cum vă puteţi închipui că nepur- 
tarea de grijă față de Cuvântul lui Dumnezeu merită o 
pedeapsă mai mică decât nepurtarea de grijă faţă de 
Trupul Său?” 

8 IGNATIE AL ANTIOHIEI, Către Filadelfieni V, 1 (PG 5, 
700C). 

9 IRINEU AL LYONULUI, Împotriva ereziilor III, 18, 1 
(PG 7, 932B). 

10 HUGO DE SAINT-VICIOR, Despre arca lui Noe Il, 8 
(PL 176, 642CD); acelaşi text continua: ,... şi pentru că 

turile cu acest criteriu unificator, ne îndepărtăm 
vălul de pe faţă (2 Co 3, 12 sq) si stim să-L zărim 
în ele pe Hristos. 

Nicolae Cabasila vorbeşte despre Scriptură ca 
despre „icoana lui Hristos” şi aceasta înseamnă 
că ea Îl face pe Hristos să vorbească despre Sine 
şi ne împinge să ne săturăm ochii şi inima de 
prezenţa Lui. Numai dacă stim să trecem de la 
cuvântul scris la „cuvântul substanţial” ajungem, 
după Nicodim Aghioritul, la adevăratul scop 
pentru care Scriptura a fost dată Bisericii. 

Lectio divina constă deci în căutarea lui Hris- 
tos „Cel pe care Îl caut în cărţi”, scrie Fericitul 
Augustin; înseamnă a mânca în mod tainic Cu- 
vântul frânt, afirmă Origen’?; înseamnă a mânca 
Mielul pascal, spune Sfântul Grigorie din Nazianzi3. 

E o citire sfântă si dumnezeiască. Dar tradu- 
cerea sărăceşte termenul. Este mai mult decât o 
„lectură”, termen prea superficial pentru noi, e mai 
puţin decât „studiul”, termen prea intelectual; 
e diferit de „meditaţie”, termen prea pietist şi 
voluntarist. În aceste pagini preferăm deci să 
menţinem ca atare termenul lectio divina sau 
să-l aproximăm prin sintagma „Cuvântul rugat” 
sau „rugarea Cuvântului”. 


citind Scriptura, cunoscând faptele, cuvintele şi poruncile 
lui Hristos, noi căutăm ceea ce ne face să fim socotiți 
vrednici de a face ceea ce ne-a poruncit şi să primim ceea 
ce ne-a făgăduit” (PL 176, 642D). 

41 AUGUSTIN, Confesiuni XI, 2, 3—4 (PL 32, 810-811). 

32 ORIGEN, Comentariu la Matei seria 85 (la Mt 26, 26 
sq; PG 13, 1734AB). 

13 (GRIGORIE DIN NAZIANZ, Cuvântarea XLV, 16 (PG 36, 
644 sq). 

3. Liturghia Cuvantului 


După aceste precizări elementare cu privire la 
semnificaţia spirituală a Cuvântului, pentru a 
scoate în evidenţă câteva linii e bine să recurgem 
la o pagină biblică a Vechiului Testament, unica 
în care se vorbeşte despre lectio divina. 

Este vorba de capitolul 8 al cărţii lui Neemia 
din care transpare o teologie a liturghiei Cuvân- 
tului. Suntem în fata descrierii actului inaugural 
al comunităţii israelite după întoarcerea din exil. 
În acea zi începe o nouă fază istorică pentru 
întreg Israelul, un timp al unei mai marcate pre- 
zente a lui Dumnezeu în mijlocul poporului Său 
prin intermediul Cuvântului. Şi aceasta se întâm- 
plă printr-o liturghie solemnă la care este convo- 
eat întreg poporul, nu numai bărbaţii, dar și 
femeile şi copiii. Este o zi profetică, care pune în 
lumină calitatea sacerdotală si profetică a între- 
gului popor şi nu numai a delegaților cultului. 
Pentru prima şi singura dată, în această sărbă- 
toare se anunţă construcţia unui amvon, a unui 
pupitru pentru cel care trebuie să citească Scrip- 
tura. După o binecuvântare solemnă (Ne 8, 6) şi 
© epicleză asupra poporului, începe lectura. Este 

o lectură continuă care se întinde de-a lungul unei 
întregi zile, se citesc pericope după pericope, 
traducând cuvintele ebraice poporului care acum 
cunoaşte numai aramaica. Urmează apoi expli- 
catia şi comentariul făcut de Ezdra si de leviti. 
Si în faţa Cuvântului lui Dumnezeu, cuvânt al 
Judecătorului, cuvânt cu două tăișuri, reacţia omu- 
lui nu poate fi decât teama. De fiecare dată când 
se actualizează un contact cu Divinul, omul, care 
percepe sfintenia lui Dumnezeu, nu poate face 
altceva decât să se simtă, ca Isaia, om cu buze 
necurate (Is 6, 5). Dumnezeu Se face prezent mai 
mult ca oricând prin Cuvântul Său care atinge 
şi pătrunde inimile credincioşilor. Dar Cuvântul 
Domnului trebuie să aducă un plâns mântuitor, 
este o sămânță aruncată cu lacrimi pentru un 
seceriş cu bucurie (cf. Ps 125, 6). lată atunci 
cuvântul de mângâiere: „Nu plangeti..., mergeţi, 
mâncaţi..., căci ziua aceasta este sfinţită Domnu- 
lui nostru!” (Ne 8, 10—11). 

În această pagină sunt surprinse trăsăturile 
noului cult, care va fi o lectio divina sinagogală, 
doar o celebrare a Cuvântului lui Dumnezeu, fără 
aducere de jertfe. Se stabileşte astfel o posibilitate 
de a participa la cult pentru tot poporul. În fie- 
care sâmbătă tot poporul va primi Cuvântul lui 
Dumnezeu şi fiecare va putea avea continuitate 
de credinţă şi viaţă în propriul sat. Chiar şi în 
aşezările cele mai mici, mai sărace şi pierdute de 
lume se va vesti Cuvântul lui Dumnezeu. 


Această formă de lectură divină va fi cea pe 
care o va practica lisus în sinagoga din Caper- 
naum, în cea din Nazaret şi în alte sinagogi din 

Galileea. Si Iisus va fi Cel care va da o aprofun- 
dare a metodei lui lectio divina, nu numai pen- 
tru că El realizează întru Sine ceea ce spun Scrip- 
țurile, dar si pentru că raportează Cuvântul lui 
Dumnezeu la ziua de azi. Când Iisus citeşte peri- 
copa din Isaia 61, El o raportează la ziua de azi 
iar ascultătorii simt că acel cuvânt al lui Isaia, 
vechi de secole, îşi găseşte „azi”-ul său în vestirea 
lui Iisus (Zc 4,16). Şi poporul rămâne uimit în 
faţa acelui azi. Dar tocmai aceasta este ceea ce 
trebuie să actualizăm şi noi de fiecare dată când 
facem o lectio divina; altfel ne situăm pe un plan 
speculativ, dacă nu chiar arheologic. „Astăzi s-a 
împlinit această profeție” (Le 4, 21): dacă ştim 
să înţelegem aşa cuvântul vechi, atunci îl facem 
actual, contemporan, si înţelegem ce anume în- 
seamnă Cuvântul lui Dumnezeu în toată puterea 
sa! În acest „astăzi s-a împlinit” e ceva mai mult 
decât constatarea faptului că profeția devine rea- 
litate în Hristos: e crearea unui nou astăzi pentru 
toţi credincioşii în Hristos. Fiecare credincios este 
preot, împărat si profet — calităţi esenţiale şi 
indispensabile pentru a avea puterea şi dreptul 
de a face o lectio divina — şi ca atare în Hristos 
are capacitatea de a da un „astăzi” textului. 

În lectio divina, calitatea de profet a credin- 
ciosului se exprimă în puterea de a face să răsune 
un cuvânt care vine de la Dumnezeu, si care de 
aceea este eficace, un cuvânt care face judecată 
prin Duhul Sfânt în inima cititorului ca si în cen- 
trul de greutate al situaţiei în care răsună Cuvân- 
tul. Calitatea sa de împărat se va ivi din posibili- 
tatea de „a consacra” istoria şi de a o face istorie 
a mântuirii: Împăratul este unsul a cărui ungere 

sfintitoare e de acum inainte a intregului popor 
chemat să înfăptuiască Cuvântul în istorie. Si, în 
fine, calitatea sa de preot va trebui să se exprime 
în ştiinţa instaurării unei contemporaneitati sacra- 
mentale între evenimentul mărturisit de Scriptură 
şi ziua de azi. 

Şi în Biserică e mereu un „astăzi”; pentru că 
Biserica e poporul sacerdotal, regal şi profetic, 
a cărui datorie primă este vestirea Cuvântului, 
adică actualizarea Scripturilor. „Ea le păstrează 
şi le înţelege pentru că are în ea Duhul Care i le-a 
dictat, şi Hristos creează în ea organele prin care 
El învaţă... dascălii care sunt buzele lui Hristos, 
psaltirea Sa, învăţătura Sa”. 

În fiecare liturghie a Cuvântului, pe măsura 
credinţei noastre, textul se desfăşoară sub ochii 
noştri şi Hristos îl explică inimilor noastre. Prin 
puterea Duhului Sfânt, El ne face să-L simţim 
actual pe măsura credinţei personale, a intensi- 
tăţii invocării, a rugăciunii comune. lată de ce 
lectio divina trebuie să fie precedată de un efort 
de rugăciune. Lucrul cel mai important nu este 
comentariul: mai important este să ne pregătim 
să citim Scriptura cu o inimă liberă. Atunci se face 
prezent Hristos şi El Însuşi isi vestește Cuvântul, 
El Însuşi ni-l explică. Spune Deuteronomul: 
„Ochii tăi au văzut cuvintele” (Dt 4, 9); iar Isaia: 
„Vederea Cuvântului lui Dumnezeu pe care a 
văzut-o Isaia” (Is 2, 1). Pentru ce aceste expresii 
ciudate? De ce se spune „au văzut”, „vedere”, dacă 
cuvântul se aude? În realitate, dacă cuvântul este 


14 Cf. ORIGEN, La Evanghelia după Matei XIV, 6 (PG 
13, 1198). 

Cuvântul lui Dumnezeu si dacă ascultătorii îl 
ascultă în credinţă, atunci în puterea Duhului 
cuvântul se vede, adică se vede înăuntrul nostru 
şi noi îl primim în adânc, cu o vedere intimă, asa 
cum este el în adevăr, Cuvânt al lui Dumnezeu 
care ne judecă, care ne interpelează, care ne ini- 
ţiază în taină, care predispune întreaga noastră 
realitate la concentrarea în Hristos. Hristos este 
nu numai prezent, nu Îl ascultăm doar, ci Îl şi 
vedem. Desigur, e necesară o anume capacitate în 
ascultători de a se deschide vederii, deschidere 
cu atât mai mare cu cât mai mare este capacita- 
tea de ascultare, pentru că „în cuvintele Scriptu- 
rii se găseşte ascunsă Împărăţia cerurilor care se 
dezvăluie celor ce stăruie în rugăciune, în pacea 
inimii, în psalmi si în citire, în toate cele prin 
care mintea primește de obicei luminarea”"5. 





3 NIL, Epistola Ill, 295 (către citetul Didym; PG 79, 
529CD). 

4. De la Liturghia Cuvantului 
la „lectio divina” 


Cuvântul lui Dumnezeu adresat autorilor bi- 
blici a fost fixat în seris nu pentru a oferi credin- 
cioşilor un codice al Cuvântului lui Dumnezeu, 
ci pentru ca Scriptura să poată deveni mereu 
Cuvânt. 

Şi locul privilegiat în care Scriptura devine 
Cuvânt este Liturghia. Am văzut acest proces 
atestat în pagina lui Neemia şi în cea a lui Luca, 
ultima privind cultul sinagogal oficiat de Iisus la 
Capernaum. În Liturghie Cuvântul devine viu şi 
eficace pentru că în Liturghie Hristos este pre- 
zent şi, făcându-l să răsune cu propria Lui voce, 
il împiedică să rămână un simplu document. 

Adunarea liturgică e mult mai mult decât o 
manifestare a unităţii poporului lui Dumnezeu; 
după o definiţie a lui Augustin, ea este sacra- 
mentul vizibil al Cuvântului, este taina văzută a 
Cuvântului care se face auzit. Într-adevăr, Hris- 
tos Însuși vorbeşte în Biserică atunci când sunt 
citite Scripturile, Hristos Însuși acţionează și 
lucrează prin Cuvântul Său. Cu o extraordinară 
înţelegere duhovnicească, Liturghia Ortodoxă, face 
ca la vestirea Evangheliei diaconul, inaltand car- 

tea, să exclame: „înțelepciune, să luăm aminte!”, 
cu alte cuvinte: „Fiți atenți, Dumnezeu este Cel 
care vorbeşte.” 

Şi în această vestire Cuvântul devine astfel 
putere a lui Dumnezeu, capacitate creatoare. 

De altfel, asupra acestui aspect concordă în- 
treaga mărturie a Noului Testament. Sfântul 
Apostol Pavel scrie: „Luând voi cuvântul ascul- 
tării de Dumnezeu de la noi, nu aţi luat cuvânt 
omenesc, ci, precum este adevărat, Cuvântul lui 
Dumnezeu, care şi lucrează întru voi cei ce cre- 
deti” (1 Tes 2, 13). 

De fapt credinţa, prim rezultat al eficacității 
Cuvântului, se naşte din Liturghia Cuvântului şi, 
la rândul ei, această Liturghie se naşte din Cu- 
vântul lui Hristos (cf. Rm 10, 17). 

Comentând acest fragment, Origen punea în 
evidenţă faptul că Hristos poate fi auzit în mod 
nemijlocit vorbind ca om — aşa cum s-a întâm- 
plat martorilor oculari —, vorbind apoi nemijlocit 
în predica Apostolilor, şi vorbind apoi la fel de 
nemijlocit în inima fiecăruia. Și toate aceste trei 
modalităţi sunt o adevărată ascultare a Domnului. 

Adunarea liturgică e o reunire nu numai a unor 
simpli credincioşi, ci a unor credincioşi deveniți 
preoţi şi profeti, capabili cu alte cuvinte să ci- 
tească şi să asculte Scriptura în acelaşi duh care 
i-a insuflat pe preoți şi profeti. În virtutea acestei 
calităţi, fiecare membru al Bisericii face Cuvân- 
tul viu pentru sine şi pentru Biserică. 

Liturghia Cuvântului are deci un primat indis- 
cutabil, pentru că „nici o prorocie a Scripturii nu 
se talcuieste după socotinta fiecăruia” (2 Ptr 1, 20), 
şi fiecare lectio divina personală trebuie să-și 

găsească în ea termenul ultim si să fie faţă de 
Liturghia Cuvântului în acelaşi timp pregătire şi 
prelungir e. 

Subliniat şi relevat deja, primatul Liturghiei 
Cuvântului asupra oricărui alt contact personal 
cu Scriptura rămâne esenţial şi indispensabil 
pentru următoarele motive: 

Mai întâi pentru că există un Cuvânt nemijlo- 
cit al lui Dumnezeu, implicit în Scripturi, dar 
adresat nouă personal în afara Scripturii insesi. 
E un Cuvânt al lui Dumnezeu pe care îl perce- 
pem în mod personal şi care nu va deveni cuvânt 
scris, ci rămâne Cuvânt al lui Dumnezeu. Singura 
condiție necesară pentru ca acest mesaj al lui 
Dumnezeu să ajungă la noi în mod personal e ca 
noi să posedăm calitatea de ascultători ai Cuvân- 
tului liturgic. Când Sfântul Apostol Pavel scrie: 
„Despre iubirea frăţească nu aveţi trebuinţă să 
vă scriu, pentru că voi înşivă sunteți învăţaţi de 
Dumnezeu să vă iubiţi unul pe altul” (7 Tes 4, 9), 
şi când Sfântul Apostol Ioan spune: „Scris este în 
prproci: şi vor fi toţi învăţaţi de Dumnezeu” (In 
6,45), ei arată că există posibilitatea unui Cuvânt 
al lui Dumnezeu adresat în chip nemijlocit omu- 
lui. Aşadar, locul privilegiat pentru această ascul- 
tare nu este oare rugăciunea Cuvântului? Desi- 
gur, această cunoaştere este făgăduită celor care 
cunosc Scriptura, dar fără îndoială ea iese din 
schema predicării sau a Liturghiei Cuvântului. 

Un alt motiv pentru importanţa lui lectio divi- 
na este pregătirea Liturghiei. Dacă Cuvântul e 
primit fără pregătire, fără credinţă, fără iubire şi 
fără cunoaştere, el nu dă viaţă, rămâne pentru 
noi un cuvânt mort. Dacă interpretarea şi ascul- 

tarea Cuvântului trebuie să fie doxologice, adică 
trebuie să se facă după criteriul comentării Cuvân- 
tului cu Cuvântul, atunci trebuie să-l cunoaştem 
bine şi în mod profund, iar aceasta e cu putință 
doar prin râvna iubitoare a Cuvântului. Frag- 
mentele alese de Biserică pentru lectură sunt un 
minimum pentru a trăi în credinţă, dar pentru 
a-l înţelege în profunzime trebuie să cunoaştem 
tot Cuvântul. La vestirea lor credinciosul ar tre- 
bui să ştie să vibreze amintindu-şi toate textele 
şi toată teologia invocată de pericopa liturgică. 
Într-un cuvânt, credinciosul ar trebui să fie o 
sumă vie de concordante. 

Dar nu este numai o chestiune de lărgire, de 
extindere şi de aprofundare a Scripturii, e şi o 
chestiune de personalizare. Dumnezeu vorbeşte 
poporului în Liturghie, dar aceasta este numai 
începutul şi cauza a ceea ce trebuie să fie o intal- 
nire personală a fiecăruia cu Dumnezeu. În text 
Dumnezeu îl cheamă pe Avraam sau pe Moise, 
dar această chemare trebuie să devină o voce 
care repetă numele meu. Dumnezeu schimbă unui 
om numele, dar această schimbare pe care mi-o 
sugerează textul trebuie să o simt în mine în- 
sumi. Ceea ce este dialog cu poporul în Liturghic 
trebuie să devină dialog al meu, unic personal, în 
lectio divina. 

S-ar putea spune în termeni puţin reductivi că 
în mediul liturgic al Cuvântului are loc o vestire 
liturgică şi catehetică, în timp ce în lectio divina 
aceasta devine întâlnire personală şi spirituală. 
Cu câtă forţă ştie Origen să facă această persona- 
lizare! Cu îndrăzneală el ajunge să se numească 
pe sine însuşi Biserică, Mireasă: „Eu, Biserica”, 

une el despre sine, aşa cum va face mai târ- 
ziu şi Sfântul Bernard proclamând: „Fiecare din 
noi e Biserica!”:7. Un canon al Sinodului „din 
Trullo” recomanda preoților nu numai să predice 
Cuvântul în Liturghie, dar să-i obişnuiască şi să-i 
educe pe credincioşi în familiarizarea cu Scrip- 
tura, fiindcă „spre a deveni creştini maturi, sunt 
necesare mijloacele pe care le oferă Biblia”8. 





16 ORIGEN, La Cântarea Cântărilor Omilia 1, 7 (SC 
37 bis, p. 95). Trebuie relevat însă faptul că aceste cuvinte 
sunt puse în gura Bisericii: „Eu, biserica, eu mireasa, eu, 
neprihănita, am fost pusă de pază la multe vii de către fiii 
maicii mele (adică sinagoga) care odinioară s-au luptat 
împotriva mea (se referă la Sfântul Apostol Pavel).” Dar 
se ştie că pentru Origen „Biserica e adunarea tuturor 
sfinților. Ea este deci ca o singură persoană formată din 
reunirea tuturor” (Comentariu la Cântarea Cântărilor I; 
PG 13, 84C). În cadrul aceluiaşi Comentariu Origen afir- 
mă: „Mireasa, adică Biserica sau sufletul care năzuieşte 
spre desăvârşire” (Comentariu la Cântarea Cântărilor UI; 
PG;13, 159B). Astfel se trece de la Biserică la sufletul 
credincios: „Deci și tu, ca biserică, adresează-ţi cuvintele 
fiicelor Ierusalimului...” (La Cântarea Cântărilor Omilia 
I, 6; SC 37bis, p. 91). Origen poate atunci îndemna: „Să 
construim şi noi un templu al Domnului, toţi împreună 
şi fiecare separat. Templul pe care noi îl construim e 
Biserica, sfântă, fără pată şi fără zbârcitură...” (La Ieşirea 
IX, 3; SC 16, p. 211). 

„17 BERNARD DE CLAIRVAUX, La Cântarea Cântărilor 
Omilia LVII, 3 (PL 183, 1051B); cf. şi La Cântarea Cân- 
tărilor Omilia LXVIII, 1 (PL 183, 1108C): „Mireasa sun- 
tem noi”, şi minunatul text cu care se încheie predica XII 
in-care în aplicarea termenului „mireasă”, Bernard face 
trecerea de la biserică la suflet. 

18 Cf. IOAN HRISOSTOM, La Efeseni Omilia VI, 21, 1-2 
(PG 62, 150-151). 

Lectio divina nu e deci o specializare a mona- 
hilor, ci aparţine întregii Biserici, e o condiţie 
necesară pentru ca Cuvântul să rodească în noi. 
Să nu ne iluzionăm: cine trăieşte numai din 
Cuvântului lui Dumnezeu vestit liturgic e ca pă- 
mântul din parabolă care primeşte sămânţa, dar 
nu o face să rodeasca. Pe acest teren arid păsările 
vor mânca sămânţa, spinii o vor sufoca, căldura 
va face să sece germenii. Sfântul Ioan Gură de 
Aur insistă cu multă vigoare şi îi cheamă pe cre- 
dincioşi cu aceste cuvinte: „Unii din voi zic: «Eu 
nu sunt călugăr»... dar aici gresiti, pentru că voi 
credeți că Scriptura îi priveşte doar pe monahi, 
în timp ce ea vă este şi mai necesară vouă, cre- 
dincioşilor care sunteţi în mijlocul lumii. Este 
însă ceva încă şi mai grav şi mai păcătos decât a 
nu citi Scriptura: faptul de a crede că citirea este 
nefolositoare şi nu slujeşte la nimic”. Cine 
trăieşte fără lectio, spune mai departe marele 
Părinte al Bisericii, face o „lucrare satanică”. 
Cuvântul auzit trebuie să vorbească neîncetat şi 
pentru aceea el trebuie să fie păstrat şi redestep- 
tat în inimă. Cum ar putea fi duhovnicească viaţa 
noastră fără această respirare a Cuvântului ziua 
şi noaptea? 

Sfântul Ioan Gură de Aur, care a fost un păs- 
tor responsabil al Bisericii încredințate lui şi a 
luptat mereu contra ispitei de a cere numai mo- 
nahilor exerciţiul şi practica radicalismului Evan- 
gheliei, îndemna adeseori pe credincioşi să pre- 
lungească Liturghia Cuvântului în lectio divina: 
„Când vă intoarceti acasă ar trebui să luaţi Scrip- 


19 IOAN HRISOSTOM, La Matei II, 5 (PG 57, 30). 

tura si împreună cu nevasta şi cu fiii voştri să 
recititi si să repetati Cuvântul ascultat (în bise- 
rică)”20; şi mai departe: „Întoarceţi-vă acasă si 
pregătiţi două mese: una cu farfurii cu mâncare, 
alta cu farfuriile Scripturii; soţul să repete ceea 
ce s-a citit în biserică: faceţi din casa voastră o 
piserică”2. 

Pericolul care se află mereu la pândă este as- 
cultarea superficială a Cuvântului lui Dumnezeu. 
Cuvântul ascultat e ca o sămânță aruncată de se- 
mănător: după ascultare, trebuie luptat cu de- 
monul care poate veni să ne fure Cuvântul sau să 
semene neghina. Deci: lupta împotriva superfi- 
cialitatii ascultării cuvântului (sămânţa pe drum), 
împotriva dificultății de a o păstra (sămânţa 
dintre pietre), împotriva temerii de a o lăsa să 
crească (sămânţa dintre spini) (cf. Mt 13, 18 sq şi 
13, 24 sq). 

Pentru a putea spune: „Eu, Biserica”, pentru a 
avea adică un suflet eclezial, este necesară aceas- 
tă lectură care, după o expresie a lui Clement 
Alexandrinul, îl face pe om „teodidact”, învăţat 
de Dumnezeu. 

“Mai presus de orice trebuie luat în considerare 
faptul că în lectio divina rugăciunea este perso- 
nală, dar nu individuală, pentru că „lectio” este 
„divina” numai dacă este o lectură făcută împre- 





20 JOAN HRISOSTOM, La Matei V, 1 (PG 57, 55 sq). 

2 IOAN HRISOSTOM, La Facerea VI, 2 (PG 54, 607). Cf. 
şi canonul 19 al Sinodului In Trullo: „Păstorii bisericilor 
trebuie să înveţe poporul în fiece zi, şi mai cu seamă 
duminica; şi trebuie să tâlcuiască Scriptura plecând de la 
comentariile Părinților.” 

ună cu Celălalt, lectură dialogică, lectură făcută 
în doi. 

Dacă este adevărat că Scriptura este un mesaj 
al lui Dumnezeu pentru om, la fel de adevărat 
este că ea sau devine convorbire cu Dumnezeu, 
sau rămâne neroditoare. Când citesc Scriptura, 
Dumnezeu este „EI”; dar dacă o citesc în credinţă 
şi mă rog, Dumnezeu devine „Tu”, adică Cineva 
care îmi stă înainte, Care îmi vorbeşte şi Căruia 
îi răspund. Acesta este rezultatul final al lui lec- 
tio divina. Ceea ce este vestit despre Dumnezeu 
devine un mesaj pentru mine iar în rugăciunea 
asupra acestui mesaj eu vorbesc cu El. Când as- 
cultăm Cuvântul Îl ascultăm pe El, când ne ru- 
gam vorbim cu El. 


5. Formarea 
pentru „lectio divina” 


Una din cele mai grave povatuiri întâlnite la 
Părinţi este aceea de a nu profana Scriptura 
făcând din ea un obiect de speculație sau de cu- 
noaştere de dragul cunoaşterii, pentru că aceasta 
este o activitate, care o poate face şi un ateu, în 
timp ce credinciosul ştie că atunci când ia în 
mână Scriptura, poate înţelege ceea ce citeşte 
numai prin harul lui Dumnezeu. 

` Lectio divina este deci modul cel mai autentic 
şi cel mai potrivit de a citi Scriptura primind 
harul. 

Rabinii spuneau că Tora, Cuvântul, era pre- 
zenta lui Dumnezeu în creaţie, prezență pe care 
ohiul şi-o făcea a sa prin lectură, meditaţie, ru- 
dăciune. Aşadar, acestea sunt cele trei modalităţi 
fundamentale ale lui lectio divina pentru pietatea 
iudaică ca si pentru cea creştină veche. 

- “Această metodă iudaică de a asimila Cuvântul 
afost moştenită de creştinism (cf. 2 Tim 3, 14-17 
şi Rm 15, 4) şi e comună tuturor Părinților Bise- 
Ticii răsăritene şi occidentale, chiar dacă abia în 
Evul Mediu vom avea despre ea o tratare adevă- 

rată si propriu-zisa2*, Mai târziu, mai ales odată 
cu secolul XVI, lectio divina va cădea în desue- 
tudine în Biserică, supraviețuind, chiar dacă în 
forme diferite, în Bisericile Reformei, a căror ex- 
periență ne poate cu siguranţă ajuta în a indivi- 
dualiza scopul lui lectio divina în formele fixate 
de Părinţii antici şi apoi îmbogăţite de Părinţii 
medievali. Dar această metodă va fi păstrată ne- 
întrerupt în mănăstiri şi adeseori se va înregistra 
o polemică faţă de celelalte forme de lectură. În 
Evul Mediu târziu va exista o critică faţă de ca- 
nonicii regulari şi cei dominicani, a căror lectio 
scolastică tindea spre quaestio şi disputatio nu 
spre binele suprem al lui meditatio şi oratio3; 


22 Despre rădăcinile ebraice şi practica Părinților Bise- 
ricii, cf. şi termenul „Lectio divina et lecture spirituelle”, 
în Dictionnaire de Spiritualite IX, col. 470 sq; cf. şi 
P. LENHARDT / A.C. AVRIL, La lettura ebraica della Scrit- 
tura, Bose, 1989. 

23 Cf. J. LECLERCQ, Cultura umanistica e desiderio di 
Dio, Firenze, 1965, p. 93-95. În studiul „La lectio divina 
du XIème au XIVème siècle” (Studia Monastica 8 [1956], 
p. 267-293), Leclercq a arătat in mod clar rezistenţa 
lumii monahale la această nouă cultură scolastică, dar a 
subliniat şi faptul că „în zdrobitoarea majoritate a scrie- 
rilor cunoscute, monahii prezintă un fel de constanta in 
concepţiile lor privitoare la viaţa omenească în primul 
rând, apoi privitoare la viaţa creştină şi, în fine, privitoare 
la viaţa propriu-zis monahală. În acestea există o per- 
spectivă asupra vieţii şi a lucrării omeneşti ce se inte- 
grează într-o viziune de ansamblu asupra economiei mân- 
tuirii”. Nu e vorba deci doar de o chestiune de metodă, ci 
de o viziune de ansamblu asupra vieţii ce se desfăşoară 
plecând de la lectio divina, viziune care a fost apoi apro- 
fundată de F. Vanderbroucke. Mai recent, G.R. EVANS 
arată la rândul său, plecând de la schema lectio — dispu- 

şi, în egală măsură, împotriva metodei de medi- 
tatie prea psihologică si introspectivă a lui Ignatiu 
de Loyola. În interiorul însuşi al monahismului 
occidental, lectio divina a trebuit apărată mai ales 
împotriva tendinței apărute în secolul XII de a o 
reduce până la a o face să dispară, pentru a lăsa 
loc numai rugăciunii liturgice cu slujbe nesfârşite 
şi continue în care opus Dei se substituia lui lectio 
divina?4. 

Dar după un timp de exil al acestei metode, 
corespunzător perioadei de exil a Cuvântului, Con- 





tatio — praedicatio, cum Bernard, „exeget” al Scripturii 
şi cunoscător al „tehnicii” de utilizat, subordonează uti- 
lizarea acestei tehnici unicului scop: „a-l face pe fiecare 
cititor sau ascultător al Cuvântului lui Dumnezeu capabil 
să primească în duhul său iluminarea divină” („Lectio, 
disputatio, praedicatio: St. Bernard the Exegete”, în Studia 
Monastica 24 [1982], p. 127-145 şi mai ales p. 143—145). 

24 Cf., de ex., GUY DE VALOUS, Le monachisme cluni- 
sien des origines au XVème siècle, Paris, 1970, p. 327 sq. 
Lectio a fost semnalată şi practicată întotdeauna, dar 
accentul cade pe psalmodiere şi liturghie. Prin urmare, 
se dezvoltă aşa-numita „lectură spirituală”; cf. în acest 
sens termenul „Lectio divina et lecture spirituelle”, deja 
citat la nota 22, şi observaţiile lui J.A. VINEL: „Lectura 
spirituală nu corespunde practicii lui lectio divina..., sco- 
pul său se deosebeşte de vechea lectio. Acum i se cere ru- 
găciunii să permită unirea cu Dumnezeu, lectura slujeşte 
Bumai ca trambulină, ca instrument pentru povatuirea 
sufletului, pentru a-l hrăni şi a-l ajuta să se reculeagă. În 
Evul Mediu însă sub expresia lectio divina se poate găsi 
întotdeauna un mod de a se apropia de Scriptură mult 
mai în armonie cu ansamblul vieţii cotidiene, şi mai ales 
mult mai nemijlocit orânduit către experierea lui Dum- 
nezeu” („La lectio divina”, în Vie Consacree 54 [1982], 
P. 289-290). 

ciliul Vatican II a fost cel care ne-a propus-o din 
nou: „Este necesar ca toți... să păstreze un con- 
tact continuu cu Scriptura prin lectura sfântă... 
prin meditaţia atentă... şi să ne amintim că lec- 
tura trebuie să fie însoţită de rugăciune”35. 

Lectura rugătoare, Cuvântul rugat, rugăciu- 
nea meditată, lectio divina, rămâne deci metoda 
privilegiată, şi aici dorim să indicăm doar câte- 
va reguli de introducere în aceasta. 

În explicarea diferitelor faze ale lui lectio divina 
ne vom sluji de o invitaţie a lui Guigo II Cartusia- 
nul, care aplică unui cuvânt al lui”lisus despre 
rugăciune metoda schematizată şi organizată de el 
în faimoasa Scară a monahilor contemplativi26. 


25 Conciliul Vatican II, Constituţia Dei Verbum 25. 

26 Traducerea textului e reprodusă mai jos, p. 133 sq. 
Opera lui Guigo II nu e nici prima, nici singura de acest 
fel în Evul Mediu, dar are meritul de a ne da prin cele 
patru trepte ale sale, cea mai strălucită sistematizare. 
Ideea de a uni rugăciunea cu lectura străbate întreaga 
tradiţie, de la Origen la Ieronim; formula lectio — medi- 
tatio — oratio va fi cea mai frecvent folosită în Evul Me- 
diu, mai ales de către monahii cistercieni. Dar un punct 
rămâne absolut comun tuturor acestor „scări”, punct asu- 
pra căruia insistă pe bună dreptate J.A. Vinel: „Aceste 
trei sau patru atitudini fac parte dintr-un singur drum... 
Sunt unite între ele printr-o legătură atât de intimă că 
uneori pare că termenii au fost folosiţi indiferent, unul în 
locul altuia. Niciodată asceza antică n-a plasat meditaţia 
sau rugăciunea în situaţia de a pretinde o secvenţă deter- 
minată de gânduri sau de sentimente stabilite mai îna- 
inte.” Guigo însuşi distinge patru trepte „precizând că e 
vorba de compartimente etanşe, dar cu un unic dinamism, 
în care aceste niveluri se intersectează şi se influenţează 
reciproc... E adevărat că lectio suscită atitudini si com- 
portamente diferite, dar nu se poate stabili între ele o 

La Matei 7, 7 este relatat următorul cuvânt al 
Jui Hristos: „Cereţi şi vi se va da, căutaţi şi veţi 
afla, bateti şi vi se va deschide.” 

Şi Guigo parafrazează astfel: „Căutaţi în lec- 
tură, găsiţi cu meditaţia; bateti în rugăciune, 
intraţi în contemplatie”2”. După cum se vede, 
Guigo parafrazează şi rezumă metoda lecturii în 
rugăciune în ultimele două îndemnuri ale cuvân- 
tului evanghelic, dar credem oportun să adăugăm 
şi să parafrazăm şi primul îndemn: „Cereţi şi veţi 
primi”, înţelegându-l i în acest fel: cereti Duhul si 
veți primi capacitatea de a citi. 

O astfel de schemă credem că este valabilă 
pentru formarea în vederea lui lectio divina. În 
dinamismul vieții spirituale, pentru a ajunge la 
rugăciunea adevărată, la comuniunea cu Dum- 
nezeu, la întâlnirea noastră cu El faţă către fata, 
ateastă structură e valabilă atât pentru rugăciu- 
tie, cât şi pentru lectio, şi este pedagogică pentru 
iniţierea noastră. 





succesiune logică şi încă şi mai puţin o diviziune rigidă. 
Lectio unifică diferitele faze ale abordării sale în mod 
esenţial prin propriul obiectiv profund: unirea cu Dum- 
nezeu” (art. cit., p. 290-291). Acesta e poate deja mai 
puţin adevărat pentru tratatul De meditatione al lui Hugo 
de Saint-Victor, chiar dacă anterior: tonul intelectual și 
interesul pentru viata morală prezente în acest studiu 
tind să individualizeze ca validă în sine etapa „meditaţi- 
ei”, în interiorul unei scări cu cinci trepte: lectio — medi- 
taéio — oratio —.operatio — contemplatio. Dar e extrem 
de semnificativ că obiectul lui meditatio nu mai e doar 
Scriptura’ (partea II), ci în primul rând „creatura” (par- 
tea D si, în fine, „datinile” (partea ITI). 

“+27 OF GUIGO, Epistola de vita contemplativa 3 cf. tra- 
ducerea infra, p. 135. 

A. Cereti Duhul şi veţi primi luminarea 


În faţa Scripturii, Sfântul Ioan Gură de Aur se 
ruga: „Deschide ochii inimii mele ca să înţeleg 
şi să împlinesc voia Ta..., luminează ochii mei 
cu lumina Ta...”, şi Sfântul Efrem Sirul sfătuia: 
„Înaintea citirii roagă-L şi imploră-L pe Dumnezeu 
să ti se descopere”. 

Iată prima şi fundamentala atitudine pentru 
oricine se pregăteşte pentru lectio divina: cererea 
ca Duhul lui Dumnezeu să vină şi să lumineze 
întreaga noastră ființă pentru a fi cu putinţă 
întâlnirea cu Domnul. Realitatea noastră este 
de fapt aceea a unor oameni orbi ce trebuie 
călăuziţi în fata cărţii: „Doamne, fă ca să văd”, 
„Doamne, deschide ochii şi inima mea”, în ace- 
laşi fel în care înainte de a-L lăuda pe Dumnezeu 
liturghia ebraică şi latină cereau: „Doamne, des- 
chide buzele mele”. Orice lectură a Scripturii 
presupune epicleza, pentru că Scriptura devine 
Cuvânt viu numai prin intermediul Duhului Care 
e conţinut în ea şi se odihneşte în ea, aşa cum s-a 
odihnit asupra Fiului la Botez. 

Lectura trebuie făcută în dimensiunea pnev- 
matică, care e cea a Trupului lui Hristos, cea a 
Bisericii, a Traditiei în care vorbeşte Cuvântul. 

Există un trup în care cuvintele divine pot ră- 
suna ca şi cuvinte de viaţă: Biserica. Epicleza 
este deci invocarea Duhului în unire cu Biserica 
ce nu posedă Cuvântul, ci îl păstrează prin inter- 
mediul Duhului Care Se odihnește asupra ei, şi 
prin intermediul Scripturilor. În Liturghie con- 
vocarea poporului e deja de fapt o epicleză, dar 
în lectio divina credinciosul trebuie să o facă în 

mod explicit, în unire cu marea epicleză euha- 
pistică pe care Biserica o face in mod constant 
în comuniunea totală şi substanţială cu Mirele 
Hristos. Cade astfel orice pericol de consum pri- 
vat al Cuvântului lui Dumnezeu, cade pericolul 
subiectivismului interpretativ, pericolul somnu- 
lui şi al arbitrariului, iar apropierea personală de 
Cuvânt devine taina (sacramentul) unităţii Bi- 
sericii şi Scripturii ca izvor unic al Cuvântului 
Domnului. 

Cerem Duhul cu certitudinea că El ne va fi dat, 
pentru că aceasta este unica cerere care va fi 
întotdeauna împlinită cu siguranţă, Duhul fiind 
„lucrul bun” prin excelenţă pe care Tatăl nu-l 
poate refuza Fiului (cf. Le 11, 13). 

Duhul Sfânt n-a lucrat doar o singură dată asu- 
pra sfinţilor scriitori dând naştere textelor sfinte, 
ci El lucrează mereu asupra celui ce citeşte Scrip- 
turile şi numai prezenţa Sa asigură faptul că lec- 
tura va deveni spirit, doar El asigură o tinereţe 
perenă textului. Scriptura devine Cuvânt fecund 
numai dacă Duhul lui Dumnezeu îl insufleteste 
pe cel care o citeştez8. 

„Duhul este Cel care a creat Cuvântul şi nu-l 
părăseşte în drumul său în istorie, ci îl face din 
nou Cuvânt viu în cel care-l ascultă. Fără epi- 
cleză nu vom găsi Cuvântul lui Dumnezeu în text, 
pentru că textul care-l conţine îl revelează pe 


28 SIMEON NOUL TEOLOG, Cuvântul XV, Despre Sfintele 
Scripturi (PG 120, 385C). „Alte scrieri pot, într-adevăr, fi 
înţelese şi pătrunse de toţi cei care le citesc, dar scrierile 
care sunt dumnezeieşti şi vorbesc despre mântuire nu pot 
fi nici înţelese, nici păzite fără luminarea Duhului Sfânt.” 


65 


măsura dispozitiei si a docilitatii cititorului. Sfan- 
tul Grigorie cel Mare spune că: „Acelaşi Duh Care 
a atins inima profetului, atinge sufletul cititoru- 
lui”2 iar Sfântul Efrem afirmă că: „numai dacă 
suntem săturaţi de Duhul Sfânt Îl putem bea pe 
Hristos”. Guillaume de Saint-Thierry avertiza apoi 
că: „Scripturile doresc să fie citite prin interme- 
diul aceluiaşi Duh Sfânt în care au fost scrise; şi 
prin Acesta trebuie ele înţelese”30. 

Epicleza produce deci în noi înainte de toate 
docilitatea, zdrobirea inimii, luminarea. 

Docilitatea este atitudinea pe care omul trebuie 
să o caute şi să şi-o impună, deși ea depinde 
de Duhul, într-o sinergie între voinţa omului si 
lucrarea Duhului. Acest moment a fost desigur 
foarte neglijat până acum în Occident, dată fiind 
importanţa redusă în viaţa credinciosului a unei 
teologii a Duhului. Si totuşi, el este esenţial, dacă 
nu vrem să cădem în ascultarea de o literă moartă 
sau, mai mult, într-o ascultare pur intelectuală şi 
speculativă. 

Lectura divină înseamnă că ea nu are ca obiect 
doar cărţile lui Dumnezeu, ci că ea este şi o lec- 
tură făcută în doi, şi anume de noi şi de Duhul. 
Strigăm: „Vino, Doamne!”, şi atunci Hristos Se 
iveşte din text şi vine şi se face văzut ochilor cre- 
dintei noastre. Iar pentru a primi Duhul e nevoie 
de docilitate: un monah de la Athos îmi vorbea 
chiar de timiditatea ce trebuie să existe în relaţia 


29 GRIGORIE CEL MARE, La Iezechiel Omilia VII, 11 (PL 
76, 846AB). 

30 GUILLAUME DE SAINT-THIERRY, Epistola către fraţii 
din Muntele lui Duinnezeu 121 (SC 223, p. 239). 

discretă cu Duhul. Cu Duhul trebuie să ne com- 
portăm — îmi spunea — ca şi cu un porumbel 
care se apropie de noi cu atât mai mult cu cât 
suntem mai linistiti, nemişcaţi şi docili în aştep- 
tarea lui. 


Venirea Duhului, pregătită cu rugăciunea şi cu 
docilitatea, produce desprinderea. E nevoie de 
această desprindere de noi înşine. Nu putem da 
ascultare Cuvântului lui Dumnezeu dacă nu fa- 
cem să tacă adâncul nostru, nu putem începe să 
citim dacă în centrul atenţiei noastre rămâne eul 
nostru, nu putem fi liberi în faţa lucrării divine 
dacă păstrăm ceva pentru noi înşine şi nu ne 
abandonăm total Lui. 

Trebuie să facem deci un efort pentru a repri- 
ma falsele nevoi, acele nevoi care sunt astăzi noii 
nostri idoli, noii nostri zei. În realitate, multe 
nevoi ne sunt impuse de condiţiile sociale, ne 
sunt create de publicitatea manifestă şi ocultă a 
societăţii în care trăim. Mă întreb dacă cei care 
mărturisesc că nu găsesc ,satisfactie” în citirea 
Scripturii nu s-au apropiat în realitate de Cuvânt 
doar pentru satisfacerea unor nevoi precise ale 
lor, aşteptându-se adică la un rezultat pe care 
Cuvântul nu reuşeşte să li-l dea, pentru că atât 
Cuvântul, cât şi rugăciunea nu tolerează mercan- 
tilismul. E nevoie de un efort de desprindere de 
ataşamentul faţă de propriul nostru discurs, de 
propria noastră schemă logică, încercând aban- 
donarea oricărui egocentrism pentru a-L privi şi 
a-L căuta doar pe Dumnezeu. 

Aceasta este o exigenţă elementară şi cat se 
poate de simplă şi ea este pusă în evidenţă mai 

ales astăzi, dat fiind că ritmul vieţii şi vacarmul 
general ne fac să intrăm în mod firesc, chiar dacă 
nu fără dificultate, în această dimensiune. 

Totuşi, dacă mintea noastră rămâne incapa- 
bilă de un atare efort, să urmăm sfatul Sfântului 
Pahomie: „Să punem frâu vânzolelii gândurilor 
care ne înspăimântă şi care se învolburează în 
mintea noastră ca apa în fierbere, citind Scriptu- 
rile şi rumegându-le neîncetat... şi vom fi elibe- 
rati de ele...” 

Ridicarea mâinilor era gestul de rugăciune 
ebraic şi el dorea să însemne tocmai această 
desprindere prin înălţare: „Către Tine, Doamne, 
inalt inima mea!” (Ps 25, 1). 

Astfel şi expresia sursum corda, „Sus inimile!”, 
din Liturghia catolică şi imnul Heruvic din Litur- 
ghia Ortodoxă sunt chemări la ieşirea din noi 
înşine pentru a ne concentra mai mult asupra lui 
Hristos. Să ridicăm inimile şi mâinile noastre spre 
Dumnezeu Care este în cer (Plg 3, 41). 

Întreaga noastră fiinţă trebuie să tindă spre 
Cel de Sus, către Cel Preaînalt, trebuie să se lase 
atrasă de Cuvântul Său. Atitudine „care nu tre- 
buie să evoce vreo stare de sublimitate, vreo 
exaltare vecină cu orgoliul, ci trebuie să se nască 
din adâncul smereniei gi al deşertării3i. Când se 
vorbeşte despre înălțarea inimii, aceasta vrea să 
însemne o tensiune către Dumnezeu, iar nu un 
extaz sentimental. Pe bună dreptate Fericitul 
Augustin observa: „Inima nu se înalță precum 


3 P.Y. EMERY, „La méditation de l’Ecriture”, în: 
FR. FRANCOIS ET FR. PIERRE-YVES, Méditation de VEcri- 
ture et Pricre de Psaumes, Bellefontaine, 1975, p. 17. 


68 


trupurile: pentru a se înălța trupurile trebuie 
să-şi schimbe locul; pentru a se înălța inima e de 
ajuns ca ea să-şi schimbe voinţa”:?. A ne înălța 
inima înseamnă deci a intra în mişcarea de atrac- 
tie pe care Dumnezeu o exercită asupra noastră, 
a ne lăsa împinşi de Duhul, a unifica şi a aduna 
întreaga noastră fiinţă divizată în atenţia fata de 
Dumnezeu şi, în lectio divina, faţă de textul pe 
care îl avem înainte. A ne înălța inima înseamnă 
a tinde spre cunoașterea iubitoare şi aceasta este 
mult mai puternică decât înălţarea minţii, decât 
meditaţia înţeleasă în mod omenesc. Cunoaşterea 
iubitoare este aceea a inimii: relaţia de la inimă 
la inimă, de la persoană la persoană. Iar expresia 
„inimă la inimă” nu vrea să fie romantică, ci în- 
seamnă acea atitudine a lui Ioan în convorbire 
intimă la pieptul lui lisus, atitudine care, după 
Origen, îngăduie surprinderea sensului profund 
al Evangheliei. Astfel, docilitatea se face înălţare, 
iar înălţarea atenţie. 


` Atenţia înseamnă a te pune în atitudine de as- 
cultare faţă de Domnul Care vorbeşte. E o aten- 
tie nu numai faţă de mesaj, dar şi faţă de Cel care 
rostește mesajul. În atenţia sa faţă de grădinar, 
faţă de modul în care a chemat-o pe nume, Maria 
Magdalena a reușit să simtă prezenţa Domnului 
şi să-L vadă pe Iisus (In 20, 15—16). Ceea ce ni se 
cere în dialogul tainic cu Dumnezeu este să fim 
înainte de toate ascultători atenţi. Între credincios 
şi Cuvânt se creează astfel o comunicare tainică 
Şi intimă, şi întreaga fiinţă umană se înfăţişează 





32 AUGUSTIN, La Psalmi LXXXV, 6 (PL 37, 1085). 

înaintea lui Dumnezeu. Sfântul Ambrozie spu- 
nea că această atenţie trebuie să fie astfel încât 
„întreaga persoană să fie încordată spre ascul- 
tarea Verbului”33, Cuvânt şi Persoană. Teologul 
protestant J.A. Bengel sintetiza astfel atenţia faţă 
de Scriptură: „Te totum applica ad textum, rem 
totam applica ad te!” [Aplică-te cu totul textului; 
lucrul textului însă aplică-l la tine!] 

Nici o neglijenţă în ascultarea Cuvântului, 
pentru că „cine ascultă cu nepăsare va fi la fel de 
vinovat — afirmă Cezarie din Arles — ca şi cel 
care va lăsa să cadă cu nepăsare pe pământ tru- 
pul Domnului”34. 

Dacă atenţia este totală şi uitarea de sine 
desăvârşită, atunci e uşoară alipirea deplină 
de Dumnezeu fiindcă, după cum spune Sfântul 
Grigorie cel Mare, rămânem „atârnaţi de dragos- 
tea lui Dumnezeu”. 

Aceste dispoziţii — să băgăm bine de seamă 
şi să o repetăm — sunt foarte necesare, dar ele 
devin utile pentru a atinge adevăratul scop al lui 
lectio divina numai dacă le rodeşte Duhul. Dacă 
cerem Duhul, dacă ne deschidem Lui, vom primi 
cu siguranţă luminarea necesară pentru a citi. 


33 AMBROZIE, La Psalmul CĂVIII, Tâlcuirea VI, 8 
(PL 15, 1270B): , Tota intendat in verbo” (astfel în ediţia 
îngrijită de L.F. Pizzolato, Commento al Salmo CĂXVIII/1, 
Milano-Roma, 1987, p. 246. O altă variantă: „in ver- 
bum’). Şi Ambrozie continuă: „lată că dintr-odată i s-ar 
părea că aude glasul Lui, pe Care însă nu-L vedea. Iată 
că, printr-o simţire adâncă ar recunoaşte mireasma sfin- 
teniei Sale. Aceasta e o simţire pe care o încearcă adese- 
ori cei ce au o credinţă vie.” 

34 CESAR D'ARLES, Omilia LXXVIII, 2 (CCSL 103, p. 324). 

B. Căutaţi în lectură şi veţi găsi cu meditaţia 


Dacă este adevărat că e important să stim să 
ne rugăm, e la fel de adevărat că trebuie să ştim 
să citim. După Sfântul loan Cassian, citirea este 
cea care duce la înţelegere, la înţelegerea Scrip- 
turii, la adevărata cunoaștere. Dar înainte de a 
vorbi mai amănunţit despre lectură ca fază a lui 
lectio divina, trebuie să fixăm câteva elemente 
necesare pentru ca ea să fie autentică. 

Mai întâi lectura cere un timp determinat: 
credinciosul trebuie să exercite o asceză asupra 
timpului pentru a găsi momentul specific si 
adecvat. Acesta diferă de la o persoană la alta, 
dar pretinde ca o condiţie esenţială fidelitatea. 
Specificitatea timpului este cerută pentru că omul 
este limitat si de aceea reuşeşte să lucreze numai 
în acţiuni succesive, dintre care una o exclude pe 
alta. Pentru lectură — trebuie spus cu tărie — 
este nevoie de timp si încă de un timp adecvat: 
în timpul nopţii, dimineaţa, la apus, oricum în 
momente care favorizează liniştea, tăcerea, sin- 
gurătatea. Nu se poate ignora faptul că există 
mijloace externe spiritului nostru care îl pot ajuta 
să fie mai atent. 

„De ce se caută atunci... un bine atât de mare, 
care se caută pentru a-l găsi şi se găsește pentru 
a-l căuta? Pentru că se caută pentru a-l afla cu 
mai mare dulceaţă, se găseşte spre a-l căuta cu 
mai mare înflăcărare”35. 

Guillaume de Saint-Thierry ne invită să facem 
lectura la anumite ore: „La anumite ore trebuie 





35 AUGUSTIN, Despre Treime XV, 2, 2 (PL 42, 1057 sq). 

să ne dedicăm timpul unei anumite lecturi. O lec- 
tură întâmplătoare, inconstantă şi regăsită ca 
din întâmplare nu zideşte, ci face sufietul nesta- 
tornic”36. Aceasta deoarece unei lectio autentice 
nu-i pot fi rezervate scurte răgazuri de timp; ca 
şi rugăciunea, ea nu poate fi doar o umplutură în 
timpul zilei. Fără îndoială că în această epocă de 
agitatie febrilă este foarte puternică pentru cre- 
dincios ispita de a expedia lectio divina în orele 
eventual „rămase” ale zilei. Dar expediind astfel 
această lectio în răstimpuri reduse şi putin adec- 
vate, nu vom putea obţine roadele dorite. Fără 
reculegerea celui care „intră în cămara sa, închide 
ușa şi citeşte în ascuns” (cf. Mt 6, 6), fără liniştea 
externă nu e cu putinţă o aşteptare a lui Dumne- 
zeu. Juricu o spune cu franchete: „Schimburile 
sufletului cu Dumnezeu cer secretul”, şi Fericitul 
Ieronim avertiza: „Păstraţi totdeauna taina că- 
mării voastre: Mirele poate fi de faţă pentru că 
atunci când vă rugaţi, voi veţi vorbi cu EI, iar 
atunci când citiţi Scripturile, El va vorbi cu voi!”37. 

Să nu vă temeti de a cădea în izolare. „Deprin- 
derea vieţii spirituale cere disciplina vieţii comu- 
nitare, dar cunoaşterea în savoare a lui Dumne- 
zeu cere tăcere si ascundere”3, 

Şi aşa ne pregătim să intrăm în lumea lui 
Dumnezeu si să-l simţim vecinătatea: „Aproape 
eşti Tu, Doamne” (Ps 118, 151). Uneori cu înceti- 


36 GUILLAUME DE SAINT-THIERRY, Epistola către fraţii 
din Muntele lui Dumnezeu 120 (SC 223, p. 239). 

37 TERONIM, Epistola către Eustochium XXII, 25 (PL 
22, 411). 

38 GUILLAUME DE SAINT-THIERRY, La Cântarea Cântă- 
rilor I, 28 (SC 82, p. 109). 

neală şi cu extremă dificultate interioară, alteori 
cu entuziasm şi cu repeziciune simţim că Dumne- 
zeu este acolo şi suntem în prezenţa Sa (cf. Ps 84), 
şi ne simţim cu inima în palmă în stare să o pu- 
nem în mâinile lui Dumnezeu, pe pieptul Său, 
sub aripile Sale (cf. Ps 61, 5 şi 90, 4). 


Această percepţie nu poate face altceva decât 
să insufle în noi bucurie şi teamă. Teamă inte- 
leasă nu ca frică, ci ca sentiment de micime stră- 
punsă, de emoție nu sentimentală, ci spirituală. 
Aşa cum poporul plângea la lectura făcută de 
Ezdra, şi noi putem uneori încerca acest senti- 
ment de zdrobire a inimii. Plânsul Duhului e o 
bogăţie atât de mare încât Părinţii medievali îi 
făceau adeseori elogiul. Zdrobirea inimii nu este 
oare în primul rând acel plâns, acel suspin spiri- 
tual pe care îl săvârşeşte în noi Duhul (Rm 8, 26), 
şi care uneori are norocul de a-şi găsi un adevărat 
sacrament în lacrimi? Când înţelegea în Duhul 
Sfânt sensul Scripturii, lui Romualdo din Raven- 
na i se umpleau ochii de lacrimi pentru că Biblia 
îi descoperea toate tainele sales. Iar Sfântul 
Grigorie cel Mare vorbeşte despre monahul care 
ştie să primească Cuvântul lui Dumnezeu astfel: 
„Văd adeseori că unii se dedau cu atâta râvnă la 
lectio divina, încât înalţă o jertfă de lacrimi Dom- 
nului oferindu-se în acel plâns sfânt ca victime pe 
ei înşişi. Pantecele lor este atât de plin de Biblie 
şi măruntaiele lor atât de săturate de Cuvântul 
lui Dumnezeu, încât sufletul trăieşte recules în 


39 PETRU DAMIAN, Viaţa Sfântului Romuald XXXI (PL 
144, 982 sq). 

Dumnezeu in plâns si în sfânta aducere-aminte”40, 
Aşa se deschide Biblia, cu un gest respectuos 
şi plin de reverență, cu epicleză, cu zdrobire a 
inimii. 


Dacă este adevărat că trebuie să citim în anu- 
mite timpuri, e la fel de adevărat că trebuie să 
citim anumite pasaje. Nu trebuie şi nu putem 
răsfoi la întâmplare Scriptura trecând fără rost 
de la un pasaj la altul. Căutarea de pasaje după 
propria plăcere reduce de fapt Biblia la o carte în 
care căutăm de fapt ceea ce vrem să găsim. Dim- 
potriva, trebuie să citim textul în întregul său, 
fără alegeri, fără selecţii, chiar dacă uneori aces- 
tea par justificate de motive personale sau comu- 
nitare. Cititorul trebuie să caute să nu ţină sea- 
ma de preferinţe păgubitoare. Să se lase condus 
cu supunere acolo unde va vrea să-l călăuzească 
intenţia Duhului Sfânt. 

După Fericitul Ieronim, faptul de a deschide 
Scriptura si a o citi „înseamnă a întinde pânzele 
Duhului Sfânt fără a şti la ce ţărmuri vom acos- 
ta”41. Să nu ne lăsăm cuprinși de nici o sete de 
noutate, de nici o sete de curiozitate în faţa 
Scripturii care cuprinde mesajul lui Dumnezeu, 
în fata unei cărți care vorbeşte de la sine prin 
Duhul, şi să ne păzim de a face Scriptura să vor- 
bească după placul nostru. „Dumnezeu nu aş- 
teaptă de la tine cuvinte, ci inima ta”42, spune 


40 GRIGORIE CEL MARE, La Iezechiel Omilia I, 10, 11 (PL 
76, 889AB). 

4! IERONIM, Comentariu la lezechiel XII (PL 25, 369D). 

42 „Non eniin vorba a te quaerit Deus, sed cor.” 
AUGUSTIN, La Psalmi CXXXIV, 11 (PL 37, 1746). 


74 


Fericitul Augustin. Desigur, noi suntem ispititi să 
alegem texte care produc exaltări interioare, dar 
să nu uităm că marea calitate a Cuvântului lui 
Dumnezeu e aceea de a fi hrană zilnică gi, ca ori- 
care din mâncărurile noastre, nu ne poate da tot- 
deauna acea satisfacție şi acea mulţumire de care 
numai în rare momente ne e dat să ne bucurăm. 

A ne apropia de Scripturi în credinţă înseam- 
nă de asemenea a fi gata să ascultăm un mesaj 
dificil, straniu, pretentios, un mesaj care la pri- 
ma vedere poate părea că nu mă priveşte. Textul 
poate şi să „nu-mi spună nimic”, dar dialogul 
prieteniei nu e făcut numai din schimburi de cu- 
vinte, ci şi din tăceri, care pot fi elocvente pentru 
că îi arată lui Dumnezeu degertarea noastră în 
fata plinătăţii Sale ce ni se arată în Cuvântul Său, 
iar mie îmi vorbesc de nevoia de a mă supune în 
întregime textului: „Te totum applica ad textum”, 
abia după aceea voi putea să imi aplic mie această 
realitate: „Rem totam applica ad te!” Chiar dacă 
poartă semnul aridităţii si al uscăciunii spirituale, 
aceste tăceri sunt adeseori salutare, pentru că ele 
ne ajută să ne fixăm privirea numai asupra lui 
Dumnezeu, si pe El să-L așteptăm în citirea 
Scripturilor şi să-L slăvim cu acea tăcere care 
singură poate da sens neputinței noastre de a ne 
ruga. Dar Dumnezeu umple aceste tăceri asa cum 
umple buzele psalmistului care îşi deschide gura 
sa (cf. Ps 80, 11). 

Se poate întâmpla să dăm peste cuvinte ob- 
scure, peste texte dificile; obscur este astfel lim- 
bajul lui Balaam care-L prezintă pe Dumnezeu 
ca pe un „corn de bivol” (Nm 23, 22), obscur este 
mesajul care ne vine din focul de pe Sinai, ob- 

scur e şi focul de la Cincizecime. Dar la citire gi la 
redare aceste imagini nu trebuie să producă spe- 
culatii, ci iubire, sensul unui mesaj care ne depă- 
şeşte. În faţa dificultăţilor anumitor pasaje ale 
Scripturii comentând versetul 4 din Psalmul 10 
— „ochii lui Dumnezeu se deschid și se închid 
peste fiii oamenilor” — Fericitul Augustin spunea: 
„Oamenii găsesc uneori pasaje obscure sau ochii 
lui Dumnezeu închişi: atunci sunt împinşi să ca- 
ute; alteori găsesc ochii lui Dumnezeu deschişi și 
pasaje din Scriptură clare: atunci sunt luminati 
şi se bucură de aceasta. Dar existenţa pasajelor 
obscure şi a pasajelor limpezi în cărţile sfinte sunt 
ca ochii lui Dumnezeu ce slujesc la cercetarea şi 
încercarea oamenilor: cei care în fata obscuritatii 
termenilor nu sunt plictisiti sau obosiţi, ci stimu- 
lati, si cei care înțelegând nu se umflă de mân- 
drie, ci se intiresc”43. Înţelepciunea monahilor 
se exprimă la Sfântul Macarie astfel: „Fiţi mul- 
tumiti cu cele ce puteţi înţelege si căutaţi să le 
puneţi în practică; şi atunci ceea ce a rămas 
ascuns se va dezvălui minţii voastre!” 

În fine, o ultimă trăsătură a lecturii este asi- 
duitatea. Continuitatea este cerută pentru că se 
opune risipirii şi ajută la asimilarea, reculegerea, 
memorizarea şi concentrarea Cuvântului. Scrip- 
tura trebuie citită şi recitită pentru ca să pătrundă 
mintea şi trupul credinciosului. Părinţii din ve- 
chime citeau cu o asemenea asiduitate încât 
învățau textele Scripturii pe de rost, nu numai 
pentru că cultura lor era orală, ci pentru că în 
memorizare, cu si pentru noi în lectura continuă, 


43 AUGUSTIN, La Psalmi X, 8 (PL 36, 136). 

este cu putință aducerea-aminte gi retrăirea in 
sine a Cuvântului. Încă in Psalmul 118 psalmis- 
tul murmura, recita cuvintele într-un mod inte- 
rior citind şi recitind pasajele Scripturii. 

Lui avva Pamvo îi plăcea să spună: „Gura mo- 
nahilor este sfântă pentru că neîncetată e con- 
vorbirea lor cu Dumnezeu”44; într-adevăr, Scrip- 
tura era vocea rugăciunii lor şi oglinda contem- 
platiei lor. Sfântul Ioan Cassian va vedea tocmai 
în continuitatea lecturii unul din instrumentele 
capabile de a spori credinţa şi de a produce o 
rugăciune mereu mai curată: „Iată spre ce trebuie 
să năzuieşti din toate mijloacele: sileşte-te neîn- 
cetat şi cu râvnă spre citirea sfântă până când o 
cugetare neîntreruptă va umple duhul tău si Sfân- 
ta Scriptură te va preface după asemănarea sa”4. 
«--Râvna pentru lectio este apoi semnul şi măsura 
vieţii noastre spirituale. Într-adevăr, orice pro- 
gres spiritual derivă din lectura şi din meditaţia 
Scripturii, nu din decizia noastră autonomă faţă 
de puterea lui Dumnezeu. 

« Amos profetiza: „Iată vin zile, zice Domnul 
Dumnezeu, în care voi trimite foamete pe pământ, 
nu foamete de pâine și nu sete de apă, ci de auzit 
cuvintele Domnului” (Am 8,11). Dacă eşti du- 
hovnicesc, dacă esti însetat, numai Cuvântul îți 
poate satura această dorinţă. Monahii din vechi- 
me aveau această foame şi această sete şi mărtu- 
riile despre râvna lor pentru lectio sunt nume- 





44 Serie alfabetica, Pambo 7 [Patericul egiptean], tr. 
it. a cura di L. Mortari, în: Vita e detti dei Padri del 
deserto/2, Roma, 1971, p. 135—136. 

45 JOAN CASSIAN, Convorbiri XIV, 10 (PL 49, 970B). 

roase. Fericitul Ieronim ne vorbește despre ex- 
perienta sa și despre modul în care nevoia sa de 
a citi fusese atât de puternică, încât alunga som- 
nul gi ne îndeamnă: „Sileşte-te zi şi noapte la citit. 
Somnul să te surprindă cu o carte în mână şi pri- 
virea ta să se închidă deasupra unei pagini sfin- 
te”46; Petru Venerabilul elogia un monah „a cărui 
gură murmura neîncetat cuvintele sfinte”47. 

Şi aceste mărturii trebuie citite în lumina Psal- 
mului 118: „În tăcerea nopţii am cugetat la cu- 
vântul Tău...; la miezul nopţii m-am sculat să 
citesc cuvântul Tau...; m-am întărit în cuvântul 
Tău...; voi cugeta la cuvântul Tău...; am râvnit la 
cuvântul Tău...; bucura-mă-voi de cuvintele 
Tale...; zi şi noapte voi cugeta la cuvântul tău.” 

Pentru familiarizarea cu lumea biblică este ne- 
cesară deci această continuitate, aşa cum vedea 
cu claritate Fericitul Ieronim: „Citirea produce 
râvna, râvna produce familiaritate, familiaritatea 
produce şi sporeşte credinţa”48. 

Nu putem fi nişte spicuitori distrati ai Bibliei, 
ci trebuie să ne cufundăm în ea, să facem corp 
comun cu ea, să devenim atât de familiari cu ea, 
încât să o stăpânim în însuşi adâncul nostru şi 
retinand-o aici ca memorie, ca reminiscență. 
Este limpede că acel „Măreşte suflete al meu pe 
Domnul!” al Fecioarei, a ţâşnit dintr-o inimă 
plină de Scriptură şi este rodul unei inimi biblice. 


4 IERONIM, Epistola către Eustochium XXII, 17 (PL 
22, 404). 

47 PETRU VENERABILUL, Despre minuni I, 20 (PL 189, 
887A). 

48 IERONIM, Epistola către Asella XLV, 2 (PL 22, 481). 

Astfel, fie pentru rugăciune, fie pentru o vigu- 
roasă viaţă de credinţă, avem nevoie de o ase- 
menea asiduitate care să ne pună în consonanţă 
cu spiritul Scripturii. 

În definitiv Biblia este o carte care dezvăluie 
lucruri ascunse şi secrete celui care o frecventează 
cu asiduitate. Numai obisnuinta îndelungată gi 
constantă imprimă limbajul şi expresia cu for- 
mele. Isidor din Sevilla spune: „Cine vrea să fie 
totdeauna unit cu Dumnezeu trebuie să citească 
adeseori şi să asculte cu bucurie Sfintele Scrip- 
turi... pentru că orice sporire vine din lectură şi din 
meditaţie. Ceea ce nu ştim învăţăm din lectură, 
şi ceea ce am învăţat păstrăm în meditaţie!”4. 
Iar Sfântul Ambrozie recomanda: „Meditaţi în 
fiecare zi la Cuvântul lui Dumnezeu. Luaţi-i ca 
sfătuitori pe Moise, Isaia..., Petru, Pavel, Ioan... 
Luaţi ca model suprem pe lisus Hristos, pentru a 
putea ajunge astfel la Tatăl. Vorbiti cu ei, medi- 
taţi împreună cu ei toată ziua”50. 


-49 ISIDOR DIN SEVILLA, Sentinţe III, 8, 2-3 (PL 83, 679B). 

50 AMBROZIE, La Psalmul CXVIII Tâlcuirea XIII, 7 (PL 
15, 1382C). Contextul folosește o imagine foarte concretă 
care ne ajută să lămurim gândul lui Ambrozie: „Cugetă 
toată ziua la Lege: nu trebuie să te multumesti doar cu o 
simplă lectură grăbită. Dacă vrei să cumperi un pământ, 
dacă târguieşti cumpărarea unei case, îţi iei pe cineva 
mai priceput, cercetezi cu grijă normele legii și, pentru a 
nu face nici măcar o greşeală, nu te încrezi nici în tine 
însuți. Ei bine, acum e vorba să te dobândeşti pe tine 
însuţi. Targuieste preţul tău! Cercetează ce anume esti, 
ce nume ai, ce câştig dobandesti! Nu un pământ, nu 
bani, nu bijuterii din pietre preţioase, ci pe Iisus Hristos, 
Care e mai presus de orice pret, mai presus de orice stră- 
lucire.” Despre acest comentariu al lui Ambrozie, cf. 

Cu aceste precizări putem citi. 

Trebuie să citim textul în el însuşi şi să-l con- 
templăm, oprindu-ne îndată după aceea fără a 
folosi alte facultăţi ale noastre în afara atenţiei. 
„În lectura simplă — spune Guillaume Firmat — 
vorbesc Tatăl, Fiul şi Duhul Sfânt. O, dulce con- 
vorbire!”5!, E vorba deci de a asculta şi de a primi 
înainte de a reflecta. Adică de a asculta Cuvântul 
într-un mod vital. Atunci lectura este făcută cu 
întreaga fiinţă: cu trupul, pentru că în mod nor- 
mal cuvintele se rostesc şi cu buzele; cu memoria, 
care le fixează; şi cu mintea, care le înţelege sen- 
sul. Rodul unei astfel de lecturi este experienţa. 

Să se citească textul asa cum este, pentru a-l 
lua în serios în forma şi în gândul care-i sunt 
proprii. De aceea să nu se caute ca textul să fie 
aplicat prea în grabă, nici să fie ascultat în funcţie 
de realitatea sau de ideile noastre. Să se evite 
orice subiectivism; Cuvântul să fie primit în obiec- 
tivitatea sa căutându-se înţelegerea a ce anume 
înseamnă textul în el însuşi. 

Nu trebuie să căutăm eficacitatea, sensibili- 
tatea psihică, ceea ce ne-ar putea face să cădem 
într-o tehnică, întorcându-ne spre lume gi seduc- 
tile ei. Nu trebuie să ajungem la rezultate presta- 
bilite, altminteri rămânem în căutarea satisfăcută 
de noi înșine. Să nu ne lăsăm seduşi: nici un fel 


D. GORCE, ,,L’usage de la Sainte Écriture d’après l Expo- 
sitio in psalmum 118 de saint Ambroise”, în La Vie Spiri- 
tuelle 8 (1923), p. 616-641. 

St GUILLAUME FIRMAT, Exhortatio, in Analecta Monas- 
tica, seconda serie (Studia Anselmiana 31), Roma, 1953, 
P- 43, rândurile 397—404. 

de introspectie, ci o privire ca din afară asupra 
jealităţii noastre, o privire asupra a ceea ce este 
făimurit de Dumnezeu. Trebuie să avem cât mai 
mult cu putință ochii lui Dumnezeu iar de această 
privire ne putem apropia învățând să citim si să 
vedem lumea aşa cum a văzut-o şi a citit-o El: 
oare Scriptura nu este ceea ce Dumnezeu citeşte 
şi vede cu privire la om şi la lume? 

Trebuie să simţim mai degrabă vocea, să ascul- 
tam Cuvântul care vine spre noi mereu într-un 
ustăzi. Desigur, acest Cuvânt îl găsim legat de un 
éveniment trecut, de o istorie îndepărtată, dar, 
fiind forța şi puterea lui Dumnezeu, de fiecare 
data când îl ascultăm el recrecază pentru noi un 
fou astăzi: „Astăzi veţi auzi glasul Lui” (Ps 94, 8). 
§ Nu trebuie deci să căutăm atât rezonantele pe 
cate le-a avut Cuvântul în momentul în care a 
fost scris, ci să-l primim ca şi cum ar fi fost pro- 
nubtat astăzi pentru prima dată. Numai aşa lec- 
tura este vie, capabilă de un mesaj, un izvor de 
creativitate; numai aşa vom avea conştiinţa că 
Dumnezeu este Cel care ne vorbeşte astăzi prin 
Hristos, si vom fi in stare să consimtim la această 
voce, să o primim si să o păstrăm. Sămânţa a 
fost aruncată în pământul cel bun și, fie că ve- 
them, fie că dormim, ea creşte şi se dezvoltă (cf. 
Mc 4, 26—27). Singurul nostru efort trebuie să fie 
acela de a rămâne în Cuvânt: „Dacă veţi rămâne 
în Cuvântul Meu, sunteți cu adevărat ucenici ai 
Mei!” (In 8, 31-32). A rămâne în Cuvânt în- 
seamnă a rămâne alături de Hristos pentru a 
deveni ucenici ai Lui. Cei doi chemaţi (n 1, 39) 
vor merge la El şi vor rămâne împreună cu El: 
Iisus nu le-a cerut altceva. „Dacă rămâneţi întru 

Mine şi cuvintele Mele rămân în voi” (n 15, 7), 
atunci puteţi într-adevăr să vă rugaţi si să fiţi 
auziti. Acest sfat este esentialul pentru o lectio 
divina: pentru că în acest punct ţâşneşte rugă- 
ciunea curată, bineplăcută lui Dumnezeu, și este 
atins scopul ei. 

Dar să încercăm să conturăm toate bogăţiile 
conţinute în această metodă. 


În lectură trebuie să căutăm, adică să medităm. 

Căutaţi în lectură! Pe Cine trebuie să căutăm 
sau ce anume? Prin care facultăţi sau prin care 
mijloace? 

A căuta înseamnă a face analiza textului, a da 
atenţie cuvintelor lui, contextului său. Desigur 
nu putem să nu ţinem seama de faptul că astăzi 
suntem mult ajutaţi de cercetările biblice actu- 
ale, literare şi exegetice. Eruditia nesterilă poate 
duce la o lectură mai bogată, mai deplină a tex- 
tului, aşa cum ne arată de exemplul, Fericitului 
Ieronim. Şi noi, aşadar, trebuie să folosim mij- 
loacele culturale pe care le avem la dispoziţie 
pentru ajunge la o înţelegere ulterioară tot mai 
profundă a textului. 

Nu înţelegem prin aceasta să transformăm lec- 
tio divina în ştiinţă, dar nu putem ignora desigur 
mijloacele care ne ajută să înţelegem mai bine 
perspectiva mântuitoare, sensul textului. Să ne 
gândim numai cât ne poate ajuta determinarea 
genurilor literare ale textelor biblice. Comenta- 
riile patristice sau spirituale, vechi şi moderne, 
sunt un ajutor adecvat al acestei căutări în lectură. 
Totuşi în folosirea instrumentelor culturale nu 
trebuie să uităm niciodată — si riscul este într- 

adevar mare — scopul unic si ultim al acestei 
lectio, care este acela al meditatiei asupra textului. 

Înțelegerea textului cerută de lectio divina 
depinde în mod esenţial de înţelegerea întregii 
Biblii, de cunoaşterea Bibliei prin Biblia însăşi; 
depinde de capacitatea de lectură prin concor- 
danţe, adică prin apropieri şi trimiteri la alte 
texte paralele, care luminează, sporesc mesajul şi 
determină, sub lucrarea Duhului Sfânt, intelege- 
rea lui extensivă şi spirituală. Această metodă de 
a ruga Cuvântul poate părea un mod pasiv, dar 
ea este metoda cea mai săracă, e metoda săraci- 
lor, pentru că este totdeauna posibilă; e de ajuns 
o lungă frecventare a Bibliei. Vechii monahi nu 
aveau instrumente culturale, adeseori erau analfa- 
beti si necultivati, dar cunoașterea memorizată 
a Scripturii era astfel încât, după Sfântul Ioan 
Cassian, „înnoia mintea; înnoia însuși chipul 
Scripturii, scoțând la iveală frumuseţea semni- 
ficatiei pe măsura progresului duhovnicesc”52. 
Fericitului Francisc din Siena i se întâmpla „să 
împartă pâinea Cuvântului poporului şi să-i pre- 
zinte într-un mod exhaustiv Cuvântul lui Dumne- 
zeu, pregătindu-se nu prin studierea subiectului, 
ci zăbovind îndelung în adorarea şi contemplarea 
lui Hristos Cel Răstignit”53. Întrebat cu privire la 
aceasta, răspundea cu cuvinte care sunt pentru 
noi un îndemn presant: „Nu eruditia, ci onctiunea 
[ungerea Duhului Sfânt], nu ştiinţa, ci conştiinţa, 





52 IOAN CASSIAN, Convorbiri XIV, 11 (PL 49, 972B). 

53 „Leggenda del beato Francesco da Siena”, în: Monu- 
menta Ordinis Servorum S. Mariae (publicaţie iniţiată 
în 1897 şi suspendată în 1930) V, Bruxelles, p. 26. 

nu cartea, ci caritatea trebuie sa fie povatuitorii 
pentru lectio divina”. 

Într-adevăr, Cuvântul lui Dumnezeu ne-a fost 
dat în scopul onctiunii sau ungerii duhovnicești 
şi al iubirii, nu în scopul culturii şi al eruditiei. 

Deci folosirea în lectură a inteligenţei şi a mij- 
loacelor culturale este de dorit, dar ceea ce con- 
tează e credinţa care trebuie să lumineze inteli- 
genta, credinţă care este punctul de plecare si 
scopul reflecţiei şi singura condiţie indispensabilă 
pentru a-L căuta pe Hristos în text. 

Dar partea cea mai importantă de căutat în 
lectură este acea ruminatio: mestecarea, rume- 
garea Cuvântului. Acest termen provine din voca- 
bularul pahomian si este aplicat Cuvântului pen- 
tru a indica operaţiunea prin care se asimilează 
Cuvântul citit, auzit şi înţeles. Este acel ,gustati 
şi vedeţi cât de bun este Domnu!” (cf. Ps 33, 8). 

Guillaume de Saint-Thierry se exprima astfel: 
„Pentru întreaga Scriptură, rumegarea ei (rumi- 
natio) e tot atât de departe de simpla citire pe 
cât este prietenia de simpla ospitalitate, senti- 
mentul fratern de un salut ocazional. Din citirea 
zilnică trebuie să facem să coboare în fiecare zi 
ceva în stomacul memoriei pentru ca acesta să fie 
mistuit mai fidel şi, rechemat din nou în minte, 
să fie rumegat cu o frecvenţă intensa”55. 

Dacă în lectură primatul îl are atenţia, în rume- 
gare intervine în mod preponderent memoria. 
Trebuie să ne întoarcem asupra textului, să regă- 


54 Ibidem. 
55 (GUILLAUME DE SAINI-THIERRY, Epistola către fraţii 
din Muntele lui Dumnezeu 121—122 (SC 223, p. 239—241). 

sim tema centrală, să ne reamintim cuvintele si 
să le imprimăm adânc în inimă. 

Această rumegare a Cuvântului este mâncarea 
duhovnicească a Scripturii, şi astfel în reflectia 
contemplativă prelungită Scriptura devine hrană 
şi băutură. 

Ea survine după cum spune Jean Fécamp, in 
ore cordis, prin intermediul lui palatum cordis; 
iar în masticatio, Guigo II identifică începutul lui 
meditatio. 

Această asimilare a Cuvântului înţeles are drept 
rezultat să ne facă să gustăm dulceata, să ne facă 
să surprindem acea expresie în profunzimile ei, 
să ne facă să ascultăm ecoul textului de-a lungul 
întregii Scripturi. În Regulile lui Pahomie se 
spune: „Când [fraţii] vor şedea în casă, să nu le 
fie îngăduit să vorbească despre nimic din ce este 
lumesc, ci, dacă întâi-stătătorul a învăţat ceva din 
Scriptură, să rumege şi să repete unul altuia ceea 
ce au ascultat sau își aduc aminte din amintire”56. 
iA ne aduce aminte şi a avea prezente in noi 
Seripturile nu este deci un simplu fapt mnemo- 
tehnic, pentru că aici este vorba de o memorie a 
inimii care a primit în sine cuvintele şi imaginile 
textului biblic. Lectura ebraică și lectio divina nu 
se petrec numai în minte, ci îl impregnează pe 
om în întregime: murmur al Cuvântului, efort 
de atenţie al gândului, al sentimentului, al me- 
moriei, pentru ca astfel cuvintele să se imprime 





- 56 PAHOMIE, Povăţuiri 122, tr. it. a cura di L. Cremaschi, 

în: Pacomio e i suoi discepoli: regole e scritti, Bose, 1988, 
p. 82. Despre meditaţia asupra Scripturii, element fun- 
damental al spiritualităţii pahomiene, cf. ibid., p. 89. 

în memorie. Meditaţie activă deci in care Cuvan- 
tul însuşi este reluat și respus ca în Psalmul 118: 
„Primeşte, Doamne, cuvintele gurii mele şi mur- 
murul gurii mele.” 

Ruminatio este mijlocul privilegiat prin care 
textul redevine Cuvânt, retrăieşte în noi mereu 
într-un mod nou; este metoda prin care, ca nişte 
scribi înţelepţi, știm să scoatem din Scriptură 
lucruri noi şi vechi, înseamnă a ne face ecoul 
răgetului leului care este Cuvântul puternic al lui 
Dumnezeu. Una din roadele cele mai frumoase 
ale acestei ruminatio este memoria lucrărilor lui 
Dumnezeu pe care ea o creează în noi. Si cu cât 
mai mult coboară din memorizare ruminatio, cu 
atât mai mult memoria se face memorie doxolo- 
gică si exhaustivă a misterului istoriei mântuirii 
şi al lui Hristos. 

Sfântul Vasile cel Mare va fi cel care va pune 
mai mult în evidenţă această memoria Dei: „A-L 
avea pe Dumnezeu aşezat in mod statornic în noi 
înşine prin aducere-aminte”57 este pentru el rodul 
tipic al lecturii Scripturii, adevărata rugăciune la 
îndemâna celui mai umil ca şi a celui mai cult 
dintre fraţi, o aducere-aminte posibilă mereu si 
care este prin ea însăşi o rugăciune continuă. 
„Aducerea-aminte de minunile lui Dumnezeu — 
spune Sfântul Vasile — vine din citire şi din reti- 
nerea Scripturii se naşte adevărata meditaţie.” 

Si iată acum câteva adnotări elementare despre 
meditaţie. 

După adevărata lectio, ruminatio ne conduce 
la meditatio. 


57 VASILE CEL MARE, Epistola II, 4 (PG 32, 230B). 

Meditatia constă din a face să treacă Cuvântul 
lui Dumnezeu în viata, pentru ca el devină un 
instrument al rugăciunii. După o definiţie a lui 
Jean Leclercq, a medita înseamnă a căuta gustul 
Scripturii, nu gtiinta5®. „Scriptura e fântâna lui 
Iacob, si prin meditaţie se ating apele ce se re- 
varsă în rugăciune.” Meditaţia pretinde o oste- 
neală aspră şi constantă, dar generaţii întregi din 
epoca patristică până în Evul Mediu au ajuns la 
ea cu bogăţie. Până şi Sfântul Francisc, atât de 
critic faţă de lumea monahală, va aprecia această 
metodă care o va modela școala ordinelor cerşe- 
toare sau necanonice5?. 

Cum să medităm însă? Biblia nu ne dă o reţetă, 
ci doar unele sugestii. 

Există un mod de meditaţie, de exemplu acela 
al Psalmului 118, care e o proclamaţie şi o reluare 
succesivă din diferite puncte de vedere a unui 
motiv, în cazul acesta Legea. Același lucru se în- 
tâmplă în Psalmii 105 şi 106, unde se caută în 
istorie iubirea lui Dumnezeu pentru poporul Său. 
Meditatia deci ca o călătorie, ca metodă repetitivă. 

Există o meditaţie de tip paulin, răspunzând 
unei mișcări de concentratie-dilatatie ritmată în 
două faze: una în care motivul este văzut în mod 
precis, personalizat, ca de pildă evenimentul Răs- 
tignirii în Epistolele către galateni şi corinteni; 
celălalt in care se observa dilatatia și extensiunea 
unui astfel de eveniment, ca de pildă funcţia 





58 „Opusculul anonim” adresat unui monah încă novice, 
citat de J. LECLERCQ, Cultura umanistica..., op. cit., p. 95. 

59 Cf. U. OCCHIALINI, „Francesco di Assissi”, în: Pre- 
gare la Bibbia..., op. cit., p. 238—268. 

mântuitoare a Crucii in Epistolele către coloseni 
şi efeseni. 

Există o metodă ioaneică, pe care o vom numi 
ciclică, în care aceleași teme sunt reluate din nou 
după o schemă catehetică. 

Şi există o metodă liturgico-eclezială care este 
cea a celebrării și a meditării asupra unui eve- 
niment al istoriei mântuirii, mai întâi dintr-un 
punct de vedere ontologic, comemorarea Naşterii 
Domnului sau a Paștelui, apoi în mod soteriolo- 
gic, în comemorarea Botezului şi a Cincizecimii. 
Dar există multe alte metode. Important este, ca 
în faţa unui text să ne întrebăm — precum Maria 
— ce anume înseamnă cuvintele revelate (Lc 1, 29) 
şi să le păstrăm în inimă cu credinţă, meditând 
asupra lor (Lc 2, 19). Cuvântul lui Dumnezeu 
nu violentează, este blând, e prezent în adierea 
uşoară mai degrabă decât în tunet (cf. 3 Rg 19, 12) 
şi se face simţit într-un mod aluziv, tăcut, prin 
Duhul Sfânt. 

Dar Guigo ne dă un exemplu concret de medi- 
tatie. Îmi face plăcere să-l transcriu pentru că 
este elocvent în distingerea acestei meditatio, de 
metoda de „meditaţie” a şcolilor din ultimele 
secole. El pleacă de la versetul evanghelic: „Feri- 
citi cei curati cu inima, că aceia vor vedea pe 
Dumnezeu”, şi începe să caute în aceasta centrul, 
care este curăţia inimii. Curăţie a inimii care la 
Guigo nu evocă deloc examenul de conştiinţă sau 
confruntarea de sine cu cuvântul evanghelic; în 
schimb, cu referire la Psalmul 23, 3—4, el amin- 
teşte calităţile celui care intră într-o intimitate cu 
Domnul. Şi de aici trimiterea merge spre Psal- 
mul 50, 11: „Inimă curată zideste întru mine”. 


88 


lată, Dumnezeu are această capacitate de a crea 
curatia, de a innoi Duhul şi inima. Rodul acestei 
lucrări în noi este vederea lui Dumnezeu, a ve- 
dea faţa lui Dumnezeu după care am căutat atât. 
Putinta de a-L vedea pe Dumnezeu în Hristos 
schimbat la Faţă. Viaţa ne va curati, moartea ne 
va pârjoli şi „la deşteptarea noastră ne vom sătu- 
ra de faţa Lui” (Ps 16, 15). Iată, așadar, cum este 
meditaţia patristică. 

În acest punct Guigo întrerupe reflectiile sale 
şi-i spune cititorului: „Ai văzut ce incendiu a pro- 
dus o mică scânteie?” Există în lectio divina o 
dilatare care ne face să primim tot mai mult 
Cuvântul lui Dumnezeu, să ne umplem gura de 

“cuvintele Sale şi să avem atâtea înaintea noastră 
încât să le rostim gâfâind (Ps 118, 131). Desigur, 
Scriptura este un put adânc şi noi nu avem mij- 
loacele potrivite pentru a ajunge la apă decât me- 
ditatia, care este dialogul dintre noi, Duhul Sfânt 
şi Hristos Care se iveste din textul biblic ca Icoană 
gau Chip al Tatălui60. 

i. Teolipt al Filadelfiei ne învaţă cu privire la 
modul de a conduce această meditaţie astfel: 
iCitiţi cu atenţie o pagină, pătrundeţi înţelesul, 
nu vă mulţumiţi să parcurgeti în repezeală şi su- 
perficial cuvintele, ci simtiti-le cu întreaga voas- 
tă minte si strangeti întru voi ca într-o vistierie 
vensul lor; apoi reflectati asupra a ceea ce aţi citit, 
meditati si vă veţi aprinde de zel. Aşa cum fărâ- 
marea alimentelor face gustul plăcut, tot astfel, 
apuse şi respuse, cuvintele sfinte dau minţii un- 





+816 GUIGO, Epistola de vita contemplativa 5; cf. tradu- 
infra, p. 136. 

gerea luminării si a bucuriei nespuse”®. În medi- 
tatie se adună savoarea şi sporeşte tot mai mult 
gustul cuvântului lui Dumnezeu. 

Sfântul Isaac Sirul ne atenționează că „în medi- 
tatie cuvintele dobândesc în gură o suavitate deo- 
sebită, şi acelaşi cuvânt poate fi repetat la nesfâr- 
sit fără a ne satura de el”. Rămânem la acelaşi 
text şi nu mergem mai departe, nu avem nevoie 
de altul decât pentru a medita mereu mai în pro- 
funzime, spunând și murmurând acelaşi cuvânt. 
Şi astfel, Cuvântul lui Dumnezeu îmi vorbeşte, ba 
chiar Dumnezeu Însuşi îmi vorbeşte şi-mi spune 
şi-mi cere ceea ce ieri nu-mi spunea şi nu-mi ce- 
rea. Omul care ascultă Cuvântul se ridică la sta- 
tura „omului care răspunde Creatorului”. Începe 
astfel o altă fază a lui lectio, adică rugăciunea. 


C. Batefi în rugăciune, intraţi în contemplatie 


Cu privire la acest din urmă aspect, scopul în- 
suşi al lui lectio, vom fi mult mai discreti, pentru 
că credem că este dificil să determinăm gi să 
ghidăm un astfel de moment, care diferă de la o 
persoană la alta şi este rezultatul, iar nu mijlocul 
pentru lectio divina. 

În realitate, tot ceea ce am descris până acum 
e o formă de rugăciune, dar în acest punct citito- 
rul trebuie să devină conştient de acest fapt și să 
se simtă mai mult ca oricând rugător. 

Într-adevăr, în meditaţie lectura tinde să ne 
ducă la răpirea în Dumnezeu. Fericitul Augustin 


© Extras din „Analyse de la prière”; cf. La prière, 
Cahiers de la Pierre-qui-Vire, 1954, p. 159—160. 

ne sfatuieste cu intelegere asupra acestei treceri: 
„Dacă textul este rugăciune rugati-va, dacă este 
geamăt gemeti, dacă este recunoştinţă fiţi în bu- 
curie, dacă este text de speranţă sperati, dacă ex- 
primă teama temeti-va. Pentru că lucrurile pe care 
Je simtiti in text sunt oglinda voastră înșivă”e2. 

Intrăm astfel în dialog cu Dumnezeu, cu Spiri- 
tul şi cu atitudinea textului, şi nu putem să facem 
altceva decât o rugăciune plină de mulţumire. 
Cuvântul a venit în noi şi acum se întoarce la 
Dumnezeu sub formă de rugăciune. Se împlinește 
acel „când asculti, iti vorbeşte Dumnezeu, când 
te rogi, Îi vorbeşti tu lui Dumnezeu” al Sfântului 
Ambrozie: mişcarea se închide, este completă. 

Şi aceasta este adevărata rugăciune creştină: 
o rugăciune care se poate exprima ca implorare, 
cerere, mijlocire, laudă, multumire..., care poate 
adică să cunoască toate formele deplinatatii rela- 
tiei cu Celălalt, dar care isi trage canonul din 
Scriptură şi este plămădită de Cuvântul lui Dum- 
nezeu și de Duhul Care a dat naștere unui astfel 
de Cuvânt si a condus la Întruparea Sa. Rugă- 
ciunea creştină este si a fost întotdeauna o lucrare 
a lui Dumnezeu (opus Dei): cuvânt proclamat, 
respus, murmurat, meditat, cântat până la a de- 
veni contemplatie si mijlocire adresată Tatălui, 
prin Hristos în Duhul Sfânt. „Încearcă să nu spui 
nimic fără El”, ne îndeamnă încă o dată Fericitul 
Augustin, „şi El nu va spune nimic fără tine”. 
Adică: roagă-te cu cuvintele lui Dumnezeu si 





62 Cf. AUGUSTIN, La Psalmi XXIX, 16 (PL 36, 224). 
63 AUGUSTIN, La Psalmi LXXXV, 1 (PL 37, 1082): „Noli 
aliquid dicerc sine illo, et non dicit aliquid sine te”. 

atunci El nu va trimite în zadar Cuvântul Său şi 
nu va avea secrete pentru tine. Dumnezeu îţi va 
spune totul, iti va arăta totul. 

Guillaume de Saint-Thierry defineşte ca rugă- 
ciune meditativă ceea ce iese dintr-o inimă atinsă 
de Cuvântul dumnezeiesc: rugăciune care este 
adevăratul fluviu ce se naşte din templu — înă- 
untrul căruia se păstra chivotul ce conţinea 
Cuvântul — de care ne vorbeşte Iezechiel (cf. Iz 
47, 1 sq), rugăciune care este adevărata sângerare 
a inimii rănite de sabia cu două tăișuri, de Cu- 
vântul lui Dumnezeu care pătrunde şi răneşte 
(Eur 4, 12); şi din care se naște străpungerea ini- 
mii. Rugăciunea e răspunsul meu către Dumne- 
zeu. El mi S-a dat în citire, iar eu mă dăruiesc 
Lui în rugăciune. Fericitul Ieronim spune: „Vor- 
biţi Mirelui rugându-vă” pentru a simţi prezenţa 
Sa care se iveşte din text şi a ne-o impropria 
într-un dialog iubitor. Acei anawim ai Noului 
Testament răspund într-adevăr Cuvântului lui 
Dumnezeu, respunându-l cu Benedictus |Bine- 
cuvântat este rodul...], , cu Magnificat [Mareste, 
suflete al meu...], cu Nunc dimittis [Acum slo- 
bozeste...], același Cuvânt pe care Dumnezeu l-a 
spus în cărţile Vechiului Legământ. 

Şi e un răspuns în smerenie, în micşorare, dar 
şi în îndrăzneală, posibil tocmai pentru că 1 se 
vorbeşte lui Dumnezeu cu cuvintele Sale. 

Rugăciunea sinceră, tare şi puternică este cea 
care tasneste din lectio divina! Creştinul nu are 
alt mijloc mai sigur pentru o rugăciune mai 
autentică, aşa cum a înţeles liturghia Bisericii. 
Într-adevăr, prin cântarea liturgică ea nu face 
altceva decât să îi pună pe credincioşi să răspun- 

dă la lecturile solemne aducând laudă cu cuvinte 
piblice. 

Oratio urmează în mod obligatoriu în unele 
faze ca răspuns la citire. Mai întâi rugăciunea 
începe cu o cântare, cu o mulţumire orală, ver- 
pală, adesea sensibilă: „Cât eşti de mare, Doamne 
Dumnezeul meu!”, „Cât s-au mărit lucrurile Tale, 
Doamne!” (Ps 103, 25), „Veselitu-m-ai, Doamne, 
întru făptura Ta şi întru lucrul mâinilor Tale mă 
voi bucura!” (Ps 91, 4). 

'E un moment de îmbătare care poate izbucni 
în lacrimi de bucurie ca într-un dans. Voi juca 
pentru Tine Preaînalte! Ne simţim nebuni din 
dragoste pentru Dumnezeu, am vrea să chemăm 
prieteni, credincioşi, sărmani pentru a le vesti 
această experienţă, care rămâne cu adevărat de 
nespus (Ps 33, 2 sq). Dar inima este atât de plină 
de Dumnezeu încât se revarsă: „Săracul acesta 
a strigat şi Domnul l-a auzit pe el şi din toate 
necazurile lui l-a izbăvit” (Ps 33, 3), si toţi să 
guste să vadă cât de bun şi suav este Domnul (cf. 
Ps 33, 8). 

::Neîndoielnic această senzaţie nu poate fi obiş- 
nuită şi zilnică, ci ne este rezervată doar uneori, 
iar atunci trebuie să o primim cu recunoştinţa şi 
si nu o reprimăm în nici un chip. David părea 
beat de bucurie când a văzut Cuvântul lui Dum- 
nezeu venind spre el în chivot (2 Rg 6, 14 sq); 
Ana părea beată de bucurie când îi vorbea lui 
Dumnezeu (1 Rg 1, 9—18); profeţii erau adesea 
pradă acestor stări de bucurie. Şi ele nu sunt doar 
privilegiul lor, ci sunt uneori şi experienţa noas- 
tră. Desigur, nu trebuie să le căutăm ca pe un scop 
în'sine, dar dacă se produc să nu le respingem. 

Urmează apoi o fază de uluire si de uimire in 
care Cuvântul, Care ne-a făcut să ne bucurăm, 
Cuvântul, Care era la Dumnezeu şi cu Dumne- 
zeu, e de acum în noi şi e lumină, cale si viață în 
adâncul nostru. Nu mai e nevoie să strigăm: să 
lăsăm acest Cuvânt să urce ca fumul de tămâie 
fără zgomot şi în pace spre cer. E faza suspinelor 
de nespus şi negrăite ale Duhului Sfânt pe care 
noi de-abia le percepem. De fapt noi ne odihnim 
în acest Cuvânt, şi Duhul este Cel care ne înalţă 
în întregime către Dumnezeu, Care ne înalţă 
total şi ne răpeşte. Aici oratio devine o credinţă 
mai puternică şi mai clară decât înainte, şi nimic 
mai mult. O simţim ca pe lipia pregătită pentru 
Ilie în călătoria sa în desert (3 Rg 19, 5-8) ca pe 
apa lui Agar (Fc 21, 19), aşa cum a fost simțită 
prezenţa fizică a lui lisus de loan rezemat de 
pieptul său la Cina cea de Taină (In 13, 25). 

Convorbire liniştită cu Dumnezeu, fără altă 
dorinţă decât aceea de a rămâne la El. Prezenta 
şi vecinătate ce devin tot mai tăcute, ca într-o 
plimbare a celor ce se iubesc când, după dialog şi 
după bucuria de a fi împreună, aceştia stau pur 
şi simplu alături. Nu mai spun nimic, vorbesc 
doar ochii şi inima. Tot astfel, mereu mai alături 
de Dumnezeu, cunoaştem în adânc gândul Său, 
Îi simţim inima descoperită în text şi ne încre- 
dintam acesteia. 

Guigo II Cartusianul încheia lectio divina cu 
această rugăciune: „Tu frângi pentru mine pâi- 
nea Sfintei Scripturi si în frângerea pâinii Te faci 
cunoscut mie. Se întâmplă atunci ca pe măsură 
ce Te cunosc mai mult, cu atât mai mult doresc 
să Te cunosc, nu numai în coaja literei, ci în per- 

ceptia sensibilă a experienţei. Nu o cer pentru 
meritele mele, Doamne, ci pentru marea Ta mi- 
lostivire. Mărturisesc că sunt un suflet nevrednic 
i păcătos; dar şi câinii se hrănesc din fărâmitu- 
pile ce cad de la masa stăpânilor lor. Dă-mi deci 
o arvună a moştenirii viitoare, Doamne, dă-mi cel 
puţin o picătură din ploaia cerească care să-mi 
astâmpere puţin setea, pentru că ard de iubire”64 

Însă toate acestea nu sunt deloc uşoare uneori 
şi această rugăciune finală nu este pur naturală; 
iată de ce trebuie să stăruim în rugăciune, să 
batem ca să ni se deschidă, sau, mai degrabă, 
trebuie să-L lăsăm pe Hristos să bată în text tot 
mai tare, până când vom fi învinşi de glasul Său 
şi Îi vom deschide uşa (cf. Ap 3, 20). 

Atunci El intră, sade şi mănâncă împreună cu 
noi, nici măcar nu ne mai vorbeşte, pentru că 
atunci când e prezent, nu mai avem nevoie să-i 
auzim cuvântul. Este El Însuşi, Cuvântul făcut 
trup. Nu ne rămâne decât să-L contemplăm în 
ultima fază a lui lectio divina care este contem- 
platia. 


Contemplatia nu este ceva la care ajungem 

prin eforturi personale, nu este o stare la care se 

- ajunge din exterior, ci este rodul natural crescut 
din sămânţa citirii noastre în rugăciune. 

Desigur, Domnul este de acum în faţa noastră 
la masă. Am bătut în rugăciune şi am intrat acum 
în contemplatie. Si aici este o sinergie, pentru că 
şi El a bătut în text la inima noastră şi a intrat în 





64 GUIGO, Epistola de vita contemplativa 6; cf. tradu- 
cerea infra, p. 139. 

partea cea mai dinăuntru și mai adâncă a fiinţei 
noastre. Nu ne rămâne decât să-L privim şi să-L 
contemplăm precum Maria din Betania la pi- 
cioarele Învăţătorului (cf. Lc 10, 39); şi atunci, 
dacă ne vom abate privirea, întotdeauna o voce 
ne va spune: „Învățătorul este aici si te cheamă” 
(In 11, 28). Fiecare pagina a Scripturii ni-L dez- 
văluie pe acest Hristos şi-L face să se ivească în 
lectio divina. El ni Se anunţă trezind în noi uimire. 
Admiraţie, surpriză, uimire: contemplatia este mai 
ales aceasta. Privirea lui Dumnezeu care în lectio 
divina s-a manifestat asupra noastră devine acum 
în noi privirea noastră cea mai adâncă prin care 
privim realitatea şi pe ceilalţi, descoperind pre- 
zenta lui Dumnezeu Care e pretutindeni. Con- 
templatia nu este extaz, nici experienţă extraor- 
dinară, ci este obişnuitul, şi anume a-L privi pe 
Cel ce este „împodobit cu frumuseţea mai mult 
decât fiii oamenilor” (Ps 44, 3), „pe Cel ce umple 
de bunatati dorirea ta” (Ps 102, 4 şi 118, 68). 

Este o experienţă a credinţei nu a vederii, pen- 
tru că noi continuăm să mergem în lumina cre- 
dintei si nu a arătărilor (cf. 2 Co 5, 7). Vălul care 
era între noi şi Scriptură a fost îndepărtat, pen- 
tru că în Hristos el a fost destrămat (2 Co 3, 14). 
Ajungem astfel la o cunoaștere contemplativă, cea 
despre care ne vorbeşte Sfântul Pavel în Efeseni 
3, 16-17: Hristos locuieşte în inimile noastre prin 
credinţă, si omul lăuntric, adică inima noastră, Îl 
contemplă, Îl vede cu ochii credinţei. Deci con- 
templatia nu poate proveni din meditaţia făcută 
prin eforturi şi exerciţii de voinţă, ci este un dar 
al Celui ce luminează ochii noştri, „ochii inimii 
noastre” (Ef 1, 18). 

Ajungem la acea cunoastere a lui Dumnezeu 
cerută de profeti şi mai ales de Osea 6, 6: „Milă 
voiesc, iar nu jertfă, iar cunoaşterea lui Dumne- 
zeu mai mult decât arderile de tot”. Jean de 
Fécamp transcrie experienţa sa astfel: „De nimic 
nu se bucură duhul meu ca de momentul în care 
înalţ către Tine, singurul Dumnezeu, privirea 
simplă a unei inimi curate! Totul tace, totul este 
liniştit, inima arde de iubire, sufletul e plin de 
bucurie, memoria este plină de putere şi inintea 
de lumină. Si duhul întreg, arzând de dorinţa de 
a vedea frumuseţea Ta, se vede răpit în iubirea 
celor nevazute!”65, 

Contemplatia trebuie să ne ducă la extazul bu- 
nurilor nevăzute, aşa cum cântă cu cuvintele 
Sfântului Pavel (2 Co 4, 18) liturghia romană a 
Naşterii Domnului. Un extaz al credinţei, nu sen- 
timental, cu atât mai puţin senzitiv, o răpire în 
care simţim că prindem renunțând să prindem şi 
în care ne punem cu totul la dispoziţia lui Dum- 
nezeu. Ceea ce conduce la această trecere de la 
rugăciune la contemplatie, e să nu uităm, credinţa 
unită cu iubirea: credinţa care ne face să întreză- 
rim acea bucurie care străluceşte pe chipul lui 
Hristos (2 Co 4, 6), iubirea care ne ia efortul de a 
gândi mult şi în schimb ne face să dorim mult, să 
iubim mult. 

Meditaţia încetează şi intrăm în contemplatie 
alungând orice gând. În această privinţă mitro- 
politul Anthony Bloom observă: „După ce medi- 
tatia ne-a introdus in contemplatie, e inutil să 


6 Cf. Un maitre de la vie spirituelle au XIè! siècle, 
Jean de Fécamp, Paris, 1946, p. 142. 

mai căutăm si să mai gândim. A reflecta asupra 
lui Dumnezeu e un lucru stupid, când ne aflăm 
în prezenţa Lui! Părinţii ne atrag mereu atenţia 
asupra tendinței de a substitui întâlnirea cu 
Dumnezeu prin gândurile despre Dumnezeu”66. 
Cu privire la acest punct sunt puţine de spus. 
Doar aceea că fiecare din noi poate descoperi 
profunzimea contemplatiei, lărgimea, adâncimea, 
lungimea şi înălțimea tainei lui Hristos (cf. Ef 
3, 18). Aici putem să nu mai avem conştiinţa fap- 
tului că ne rugăm și atunci rugăciunea noastră 
este desăvârşită. Sfântul Antonie cel Mare, părin- 
tele monahilor, spunea pe bună dreptate: „Rugă- 
ciunea nu este desăvârşită atunci când monahul 
are conştiinţă de sine şi are conștiința că se roa- 
gă!” Nici o privire asupra noastră nu mai este cu 
putinţă, nici un sentiment al rugăciunii: doar fata 
lui Hristos Care ne stă înainte, iar în lumina Sa 
contemplăm lumina lui Dumnezeu, Tatăl. Trupul 
nostru continuă să fie, dar nu mai are greutate 
şi, fără ca noi să ne fi dat seama, s-a transformat 
din slavă în slavă după chipul celui pe care îl 
contemplăm (2 Co 3, 18). Cu fata descoperită re- 
flectăm de fapt slava lui Hristos şi devenim una 
cu El. Ajunsă astfel în pragul vederii, lectio divi- 
na, devine eshatologică, pregăteşte acel moment 


6 A. BLOOM, „Prière et sainteté”, dactilogramă aflată 
în posesia autorului. Cf. şi L. BOUYER, Introduzione alla 
vita spirituale, Torino, 1965, p. 72: „Dacă lectio divina e 
vrednică de acest nume, coutemplatia nu i se va supra- 
pune ca din exterior; ea constituie, chiar dacă poate 
într-un mod mai obscur, primul motor în credinţă şi în- 
cununarea în iubirea ce se hrăneşte din această credinţă.” 

final care este venirea lui Hristos când contem- 
platia va fi veşnică. Lectio divina produce acea 
roadă care accelerează evenimentul final şi este 
deopotrivă profeția lui. 


Deci credinciosului care practică această asidu- 
itate cu Cuvântul va fi inutil să-i mai amintim că 
nu-i rămâne decât să o realizeze. Mi-ar plăcea să 
încep acum alt paragraf cu câteva idei directoare 
pe care, pe urmele metodei lui lectio divina, le-am 
putea intitula: „Înfăptuiţi Cuvântul, mărturisiţi 
pe Domnul”. 

Dar aceasta n-ar mai face parte din tema pe 
care ne-am propus-o, şi apoi suntem conştienţi 
de cât de puternic e Cuvântul, capabil adică să 
cheme, să convertească, să lucreze. Ascultătorul 
Cuvântului trebuie să devină înfăptuitorul Cuvân- 
tului (Mt 7, 24; Iac 1, 22). Doar astfel el dobân- 
deşte scopul pe care şi l-a propus prin lectio 
divina, adică proximitatea, vecinătatea, comu- 
niunea cu Dumnezeu. Măsura acestei comuniuni 
exprimată în termenii umani folosiţi de Hristos 
— „fraţi”, „surioare”, „fii” — depinde de înfăptui- 
rea voinţei Domnului, de punerea în lucrare a 
Cuvântului lui Dumnezeu în orice moment şi în 
orice împrejurare (Mt 12, 48—50). 

Cezarie din Arles ne prevenea că ascultarea 
Cuvântului nu-l poate lăsa neutru pe auditorul 
Lui. Cuvântul lui Dumnezeu lucrează mântuirea 
sau osânda în cel care îl primeşte, întocmai ca şi 
trupul euharistic al lui Hristos (cf. 1 Co 11, 29). 
El propovăduia: „Dacă cineva nu mănâncă în 
practică Cuvântul lui Dumnezeu, acesta, ca şi 
mana, face viermi care îl rod.” Iată efectul jude- 

cătoresc al acelei săbii cu două tăişuri care este 
Cuvântul. 

Odată ce Cuvântul vestit este ascultat, păstrat, 
meditat în inimă după modelul Mariei (Zc 1, 38; 
2,19. 51), trebuie apoi să-l cercetăra, şi să-l slu- 
jim pe aproapele (cf. Lc 1, 39—45). Ascultarea cu 
adevărat a Cuvântului trebuie să ducă la practică, 
la plecarea în lume pentru a-l cerceta pe om şi a 
face să tresară în inima sa acel chip pe care îl 
poartă în el, chipul lui Dumnezeu, şi care e me- 
reu receptiv la vocea Creatorului, a modelului, a 
prototipului Său. Să ne străduim deci să concre- 
tizăm cuvântul; astfel oamenii vor putea să dea 
slavă Tatălui care împreună cu Cuvântul Său 
produce în noi şi voinţa şi lucrarea (cf. Flp 2, 13). 

Lectio divina nu este numai o şcoală a rugă- 
ciunii, este şi o şcoală a vieții. În ca Dumnezeu 
ne cheamă, ne vorbeşte, deșteaptă în noi un răs- 
puns docil, dar pentru a ne trimite, pentru a face 
din noi „trimişii”, „misionarii” săi în lume. 

Această trecere de la lectio divina la practică a 
fost sintetizată de Sfântul Ambrozie astfel: „Lec- 
tio divina ne duce la lucrarea faptelor bune. 
Pentru că, aşa cum meditarea cuvintelor are 
drept scop memorizarea lor, ca noi să ne aducem 
aminte de cuvintele meditate, tot astfel medita- 
tia asupra legii, a Cuvântului lui Dumnezeu, ne 
face să tindem şi ne duce spre acţiune.” 


Concluzie 


Cu aceste note elementare despre lectio divina 
am vrut să dăm posibilitatea din nou de a gusta 
o metodă de lectură tot atât de veche cât si Bi- 
serica, metodă care, la rândul ei, are rădăcini 
adânci în iudaism. 

Nu credem că am spus lucruri noi, pur si sim- 
plu am făcut un recurs rapid la tradiţia patristică 
şi monastică, care s-a hrănit din lectio divina 
împreună cu opus Dei, din liturghia Cuvântului, 
şi din rugăciune. 

Să concluzionăm cu o observaţie: ne-am dat 
seama că un credincios care urmează această 
metodă, adaptând-o pentru sine după spiritul 
său, este ca un iconograf, un pictor de icoane, 
așa cum i-am cunoscut la Muntele Athos şi cum 
îi cunoaştem alături de noi. A picta o icoană în- 
seamnă a face o lectio divina văzută, tradusă în 
imagine, pentru că din pictură, ca dintr-un text, 
apare acea fata a lui Hristos plină de lumină si 
de slavă pe care o vedem în contemplatie. 

În lumina lui Dumnezeu vom vedea lumina 
(cf. Ps 35, 9). Fericitul Augustin comentează ast- 
fel: „Dumnezeu vorbeşte în ascuns şi ne spune 

multe lucruri în inimă: o mare rezonanţă se pro- 
duce în liniştea adâncă a inimii când el rostește cu 
glas mare: Eu sunt mântuirea ta”. Lectio divina 
ne ajută să auzim în fiecare zi în noi acest glas: 
„Mântuirea ta sunt Eu” (Ps 34, 3). 


Schite pentru „lectio divina” 


1. Cere Duhul Sfant! 


{nainte de a incepe lectura Scripturii ROAGA-L 
pe Duhul Sfânt să coboare asupra ta, să „îți des- 
chidă ochii inimii tale” şi să-ţi dezvăluie fata lui 
Dumnezeu nu în vedere, ci în lumina credinţei. 
Roagă-te cu încredințarea că vei fi auzit, fiindcă 
Dumnezeu dă întotdeauna Duhul Său Cel Sfânt 
celui ce-l cere cu smerenie şi docilitate. Si dacă 
vrei, roagă-te aşa: 


Dumnezeul nostru, Părintele Luminii, Cel ce 
L-ai trimis în lume pe Fiul Tău, Cuvânt făcut 
trup pentru a Te arăta oamenilor, 

trimite acum Duhul Tău Cel Sfânt asupra mea 
ca să-L pot întâlni pe lisus Hristos in acest 
Cuvânt care vine de la Tine, ca să-L cunosc mai 
bine şi, cunoscându-L, să-L iubesc mai tare, 
ajungând astfel la fericirea Împărăției. Amin. 


2. Ia Biblia, citeşte! 


Biblia este în fata ta: nu este o carte oarecare, 
ci o carte ce conţine Cuvântul lui Dumnezeu: 
prin intermediul ei Dumnezeu vrea să-ţi vor- 
bească astăzi ţie, în mod personal. 

CITESTE cu atentie, incet, de mai multe ori tex- 
tul: fie un fragment din pericopa zilei, fie un 
fragment dintr-o carte biblică citită in mod cursiv, 
încercând să-l ASCULTI cu întreaga inimă, cu toată 
mintea ta, cu toată fiinţa ta. Liniştea exterioară, 
liniştea interioară şi concentraţia să însoțească 
lectura ta şi să o facă ascultare. 


3. Caută prin meditaţie! 


REFLECTEAZĂ CU TOATĂ MINTEA TA luminată de 
Dumnezeu asupra textului. Ajută-te eventual cu 
instrumente discrete, concordante biblice, comen- 
tarii patristice, spirituale, exegetice, încercând să 
înţelegi în profunzime şi în extensiune ceea ce 
„stă scris”. Fă ca facultăţile tale intelectuale să se 
plece în faţa voinţei lui Dumnezeu, a mesajului 
Său; nu uita că Biblia este o carte unică și deci 
INTERPRETEAZĂ SCRIPTURA CU SCRIPTURA cău- 
tându-L mereu pe Hristos Cel răstignit şi Înviat, 
centrul oricărei pagini si al întregii Biblii. Legea, 
Profetii, Apostolii vorbesc totdeauna despre El. 
Reciteşte eventual textul căutând o evocare pro- 
fundă a mesajului în tine. RUMEGĂ cuvintele în 
inima ta şi aplică la tine, la situaţia ta, mesajul 
textului, fără să te pierzi în psihologism şi fără 
să sfargesti prin a face un examen de conştiinţă. 
Lasă-te surprins, atras de Cuvânt. Priveşte spre 
Hristos, reflecta-L pe Hristos în tine şi nu te 
gândi prea mult la tine însuţi: El este Cel care te 
transfigurează. 


4. Roagă-te Domnului Care ţi-a vorbit! 


Acum, plin de cuvântul lui Dumnezeu, VORBEŞ- 
TE-I Domnului tău sau mai bine RASPUNDE-I la 

invitatiile, la inspiratiile, la chemările, la mesa- 
jele, la apelurile pe care EI ti le-a adresat prin 
Cuvântul Său înţeles în Duhul Sfânt. 

Roagă-te cu îndrăzneală, cu încredere, fără 
odihnă şi fără să aluneci in prea multe cuvinte 
omeneşti. E momentul LAUDEI, al MULŢUMIRII, 
al CERERII. Nu atinti privirile asupra ta, ci, atras 
de faţa Domnului cunoscut în Hristos, mergi pe 
urmele Lui fără a privi în urmă. Lasă-ţi libere 
facultăţile tale de creaţie, de sensibilitate, de emo- 
tivitate, de evocare, şi pune-le în slujba Cuvântu- 
lui, în ascultarea de Dumnezeu Care ţi-a vorbit. 


5. Contemplă... contemplă! 


În legământ cu Domnul, încearcă să priveşti 
prin ochii Lui orice lucru: pe tine însuţi, pe cei- 
lalti, întâmplările, istoria, toate fapturile lumii. 
CONTEMPLATIA ÎNSEAMNĂ A VEDEA TOT ŞI TOATE 
CU OCHII LUI DUMNEZEU. Dacă vezi şi judeci totul 
cu ochii lui Dumnezeu, vei cunoaşte pacea şi mai 
cu seamă makrothymia, simtirea în mare, gân- 
direa în mare, îndelungă-răbdarea lui Dumnezeu. 
Totul este har şi totul e în vederea epifaniei lui 
Dumnezeu... 

ACEASTA ESTE ORA VIZITEI CUVÂNTULUI... de 
nespus, negrăită, diferită pentru fiecare şi totuşi 
experiată... 

Domnul insuflă în inima ta o anumită incapa- 
citate de a continua să reflectezi, să meditezi în 
mod discursiv asupra Cuvântului Său și iti acor- 
dă un fel de participare la focul comuniunii și al 
iubirii dincolo de orice lucru, dincolo de „spus” 
şi dincolo de tăcere... 

6. Păstrează cuvântul în inima ta! 


Cuvântul primit PĂSTREAZĂ-L ÎN INIMĂ ca 
Maria, fiica ascultării. PASTREAZA-L, PAZESTE-L SI 
ADU-ŢI AMINTE de Cuvântul primit. Recheamă-l 
la tine în diferitele ore ale zilei amintindu-ti 
fragmentul rugat sau chiar şi numai printr-un 
verset care-ţi vine în minte. Aceasta este ADUCE- 
REA-AMINTE DE DUMNEZEU care poate da o mare 
unitate zilei tale, muncii tale, odihnei tale, vieţii 
tale sociale şi singurătăţii tale. TREZEŞTE această 
sămânță a Cuvântului aflată în tine dacă ţi se 
pare adormită, şi rămâi de veghe, astfel încât 
Cuvântul să te însoţească toată ziua. 


7. Nu uita că ascultarea este supunere! 


Dacă ai ascultat într-adevăr Cuvântul, trebuie 
să-l pui în practică, înfăptuindu-l în lume, prin- 
tre oameni, adică printre fraţii pe care ţi i-a dat 
Dumnezeu. ASCULTAREA ÎNSEAMNĂ SUPUNERE şi 
deci a lua hotărâri practice pe baza vocației tale gi 
a funcţiei tale printre oameni, lăsând totdeauna 
ca primatul şi centralitatea în viaţa ta să revină 
Cuvântului. 

STRĂDUIEŞTE-TE DECI SĂ LUCREZI CUVÂNTUL LUI 
DUMNEZEU pentru a nu fi osândit de EI, care te 
va judeca nu pentru ce ai auzit, ci pentru ce ai 
pus în practică în viaţa ta personală, socială, po- 
litică şi eclezială. Lucrarea care te aşteaptă este 
de a crede şi a arăta în tine prin credinţă ROADA 
DUHULUI: „dragoste, bucurie, pace, îndelungă 
răbdare, bunătate, credinţă, blandete, înfrânare” 
(Ga 5, 22). Şi vei cunoaşte marea bucurie a iubi- 
rii, milostivirea. 

Indicatii 
pentru „lectio divina” 
aplicată: două scrisori 


I. Scrisoarea fratelui Enzo, 
priorul comunitatii din Bose, 
catre fratele Giovanni 


Jubite Giovanni, 


Cel putin in fiecare duminica, sau chiar in fie- 
care zi in cursul Liturghiei pe care o celebrezi 
împreună cu fraţii şi surorile tale în biserica lo- 
cală sau în comunitatea ta, asculţi citirea Scrip- 
turilor şi apoi primeşti şi darul predicii ca expli- 
catie şi actualizare a textelor ce ti s-au oferit. Esti 
pus astfel în faţa Cuvântului cel viu și lucrător al 
lui Dumnezeu care răsună în tine, în faţa prezen- 
tei Domnului Însuşi, în fata lui Hristos Care, ca 
un Semănător, seamănă în tine Cuvântul Său. 

Masa e pregătită: hrana Cuvântului şi hrana 
Euharistică ţi s-au dat pentru ca în drumul tău, 
în exodul tău din această lume la Tatăl, să te poţi 
hrăni şi să nu pieri gustând acea merinde de 
drum oferită tie, membru bolnav şi obosit al 
poporului lui Dumnezeu, de către Cel care te 
hrăneşte, te mângâie, te întăreşte. 

Dar această experienţă centrală a vieţii creştine 
vei vrea desigur să o repeti zilnic, în singurătatea 
camerei tale sau în convorbirea comunitară cu 
frații şi surorile care ti-au fost dati ca păzitori şi 
tovarăși. 

Desigur, nu vei putea înţelege şi asimila Scrip- 
tura sprijinindu-te doar pe tine însuţi şi pe săr- 
manele tale puteri. Pentru a ajunge la o lectură 
rodnică, în care Cuvântul lui Dumnezeu să lucre- 
ze în tine ceea ce tu nu poţi lucra, sunt necesare 
câteva condiţii preliminare care iti vor permite o 
lectură în credinţa în Hristos, o primire a daruri- 
lor Duhului Sfânt şi o vedere contemplativă a lui 
Dumnezeu Tatăl. 

Lectură în Duhul, deci Biblia rugată, lectio 
divina... 


1. Lectio divina, experienţa lui Israel şi a Bisericii 


Încă în vechea economie a lui Israel, rugăciunea 
se săvârşea cu Cuvântul şi Cuvântul se asculta în 
rugăciune. Poti vedea descrierea acestei practici 
comunitare citind capitolul 8 din cartea lui Nee- 
mia. O astfel de metodă, care prevede lectura, 
explicaţia şi rugăciunea, a devenit modul clasic al 
rugăciunii pe care l-a moştenit şi creştinismul (cf. 
2 Tim 3, 14—16), metodă care nu este descrisă, dar 
e atestată în diferite locuri din Noul Testament. 

Generatii întregi de creştini au continuat să se 
roage astfel, fără să cedeze unei pietati nebiblice 
care nu recunoaște dominaţia absolută a Cuvân- 
tului în viaţa de rugăciune a Bisericii. Toţi Părinţii 
Bisericii Răsăritene şi Occidentale au practicat 
această metodă de lectio divina, imvitându-i pe 
credincioşi să facă la fel, şi transmitandu-ne mi- 
nunatele lor comentarii la Scriptură care au fost 
roadele acesteia. 

Ce să mai spunem despre monahi? Ei au făcut 
din aceasta centrul vieţii lor din deşert şi din 
mănăstiri numind-o asceza monahului, hrana sa 

zilnică, convinşi că „nu numai cu pâine va trai 
omul, ci şi cu tot Cuvântul care iese din gura lui 
Dumnezeu” (cf. Dt 8, 3 şi Mt 4, 4). La un mo- 
ment dat, s-a simţit şi exigenta de a fixa în scris 
metoda pentru a-i ajuta astfel pe începători în 
această dobândire a Cuvântului în Duhul care nu 
doar sfinteste, dar şi îndumnezeieşte. 

“ Origen propunând şcolii rabinilor evrei o theia 
anagnosis, leronim ritmând lectura cu rugăciu- 
nea, Cassian ilustrând meditatio, Guigo II Car- 
tusianul indicând-o drept „Scară a paradisului” 
pentru monahi, Bernard cântând-o ca miere pen- 
tru palatum cordis, Guillaume de Saint-Thierry 
în „Scrisoarea de aur”, şi multi alţii au fixat ter- 
menii lui lectio divina îndemnându-i pe credin- 
cioşi să o străbată ca pe via aurea a dialogului şi 
a convorbirii negrăite cu Dumnezeu. 

Până în 1300 această metodă a hrănit într- 
adevăr credinţa a numeroase generaţii şi însuşi 
Sfântul Francisc din Assisi o practica încă în mod 
regulat. Dar mai apoi, în Evul Mediu târziu, asis- 
tăm la o deformare a acestei lectio divina prin 
introducerea lui quaestio şi disputatio. Sunt 
secole de eclipsă a acestei rugăciuni care se vor 
deschide spre devotio moderna şi către medita- 
tio loyoliana, rugăciune mai introspectivă şi psi- 
hologică. Numai în mănăstiri şi lângă Slujitorii 
Mariei această metodă se va păstra integral pen- 
tru a reapărea apoi în mod epifanic propusă de 
Conciliul Vatican II în Constituţia Dei Verbum 25: 

„E necesar ca toţi să păstreze un contact con- 
tinuu cu Scripturile prin lectio divina... printr-o 
meditatio atentă şi să-şi aducă aminte că lectura 
trebuie însoţită de oratio.” 

Desigur Duhul Sfânt e Cel care a vrut ca această 
formă de ascultare şi de rugăciune a Bibliei să nu 
se piardă de-a lungul secolelor. 


2. Un loc pentru lectio divina 


Deci, când vrei să te cufunzi în această lectură 
rugătoare, caută mai întâi un loc singuratic şi 
liniştit, unde să te poţi ruga în ascuns Tatălui 
până-L vei putea contempla. 

Nu uita niciodată: chilia, cămara ta este un loc 
pentru a degusta prezenţa lui Dumnezeu (cf. Mt 
6, 5-6). Aici este de fapt locul luptei inimii tale, 
deşertul unde şi lisus S-a rugat şi a fost ispitit 
(cf. Mc 1, 12 şi 35; Mt 4, 1—11), locul unde Dum- 
nezeu te atrage la Sine pentru a vorbi inimii tale 
si a te dărui din belșug, transformând abisurile 
înspăimântate ale inimii tale în văi şi porţi ale 
speranţei (cf. Os 2, 16—17). Astfel, în locul cel 
singuratic tinereţea ta spirituală se va înnoi, vei 
putea să cinti Domnului, Mirelui Tau, să te simţi 
apartinandu-i numai Lui şi în pace cu toţi oame- 
nii şi cu toate fapturile insufletite si neinsufletite 
(cf. Os 2, 18—25). 

Camera deci, locul pustiu sunt pentru tine un 
sanctuar unde Dumnezeu te smereste şi te în- 
cearcă prin Cuvântul Său, dar făcând aşa, te educă, 
te mângâie, te hrăneşte. Vei simţi cu siguranţă 
prezenţa Vrăjmaşului care te ispiteşte să fugi, 
care îți face apăsătoare singurătatea, care te 
distrage cu obişnuinţele şi preocupările tale, care 
încearcă să te seducă cu mii de gânduri lumeşti: 
nu te abate, nu dispera şi rămâi în această luptă 
corp la corp cu demonul, pentru că Domnul nu e 

departe de tine, nici nu stă numai să privească 
cum te lupti, ci luptă în tine lupta ta. Ajută-te 
dacă vrei, cu o icoană, cu o lumânare aprinsă, cu 
o cruce în faţa căreia îngenunchează şi te roagă: 
nu te teme să foloseşti aceste instrumente, fără 
să cedezi însă la mode si la estetism; ele iti pot 
aduce aminte că tu nu studiezi Biblia sau nu ci- 
testi doar cuvinte, ci te afli în fata lui Dumnezeu 
gata de ascultare, în convorbire cu El. 

Dacă îţi vine ispita să fugi, cu preţul de a ră- 
mâne mut, rezistă în tăcere, dar rămâi: trebuie 
să te obişnuieşti cu momentele de singurătate, de 
tăcere, de îndepărtare de lucruri şi de fraţi, dacă 
vrei să-L întâlneşti pe Dumnezeu în rugăciunea 
personală. 


3. Un timp al tăcerii pentru ca Dumnezeu 
să vorbească 


Caută ca locul şi ora din zi pentru lectio divina 
să-ţi îngăduie liniştea exterioară, condiţia preli- 
minară necesară liniştii exterioare. 

Învățătorul este aici şi te cheamă (cf. In 11, 28) 
şi pentru a-i auzi glasul trebuie să faci să tacă 
celelalte voci, pentru a asculta Cuvântul trebuie 
să diminuezi tonul cuvintelor. Există unele mo- 
mente mai potrivite liniştii decât altele: în mie- 
zul nopţii, dimineaţa devreme, seara... în funcţie 
de programul muncii tale, fii însă credincios mo- 
mentului ales şi hotărăşte-l în cursul zilei o dată 
pentru totdeauna. Este lipsit de seriozitate să 
mergi în întâmpinarea Domnului doar atunci 
când celelalte îndatoriri iti acordă un răgaz de 
umplut cu rugăciunea, ca şi cum Domnul ar fi El 
Însuşi un fel de umplutură. Si nu spune niciodată: 

„N-am timp!”, pentru că astfel declari despre tine 
că esti idolatru: timpul zilei este în serviciul tău 
şi nu tu eşti sclavul timpului! 

Îngăduie deci ca liniştea şi timpul lui lectio 
să-ţi ritmeze viata. Ştii că trebuie să te rogi ne- 
încetat fără să simţi vreodată oboseala (cf. Le 
18, 1-8 şi 1 Tes 5,17), dar ştii că sunt necesare gi 
momente precise şi specifice pentru a face acest 
lucru în mod explicit şi văzut spre a susţine me- 
moria Dei de-a lungul întregii tale zile. Eşti oare 
îndrăgostit de Domnul sau tinzi spre aceasta? 
Atunci nu ezita să-l consacri Lui timpul pe care-l 
consacri în mod obişnuit, fără odihnă, în fiecare 
zi soţiei sau soţului, rudelor şi prietenilor tăi. 

Si nu uita că acest timp pentru lectio trebuie 
să fie suficient de lung, şi nu doar un scurt răgaz. 
Trebuie să te linişteşti, trebuie să fii în pace şi 
desigur pentru aceasta nu sunt suficiente câteva 
minute. Pentru lectio trebuie cel puţin o oră, spun 
Părinţii... 

Câte cuvinte nu asculti oare în timpul zilei! 
Câte lecturi nu faci! Aceste cuvinte să nu sufoce 
Cuvântul: şi la acest lucru trebuie să fii atent. 
Dacă abundă cuvintele lumești, ce primat con- 
cret mai poate avea asupra lor Cuvântul? Faptul 
de a face lectio divina cu meticulozitate în fiecare 
zi nu te scuteşte deloc de verificarea raportului 
dintre Cuvânt şi cuvinte. Prin cantitatea şi cali- 
tatea lor acestea pot sufoca glasul divin împiedi- 
cându-l să crească şi să-şi dea prin tine rodul său 
(cf. Mc 4, 13—20). Ce sens are să citeşti de toate, 
să te hranesti cu subiecte lumesti, să faci lecturi 
care lasă adânci urme de necurăţie în inimă si 
apoi să pretinzi că trăieşti din Cuvântul care iese 

din gura lui Dumnezeu? Dacă nu veghezi în viata 
ta asupra raportului Cuvant—cuvinte, eşti con- 
damnat să rămâi diletant, un diletant paralizat 
în faţa adevăratului drum al iniţierii. 


40 inimă largă şi bună 


Dacă Dumnezeu te-a chemat la o singurătate 
liniştită, într-un timp al dialogului, este pentru a 

vorbi inimii tale. 

Inima în Biblie e centrul, sediul facultății inte- 
lective a omului, adâncul cel mai intim al per- 
sganei tale. Inima deci este organul principal 
pentru lectio divina, pentru că ea e acel nucleu 
central în care orice om trăieşte şi igi exprimă 
persoana sa irepetabilă. Dar tu ştii că această 
inimă poate fi netăiată-împrejur (Dt 30, 6 şi Rm 
2, 29), de piatră (Ezr 11, 19), împărţită (Ps 118, 113 
şi. Ir 32, 29), oarbă (Plg 3, 65); toate expresii 
care indică inima omului depărtat de Dumnezeu, 
neaprins de credinţă. Inima credinciosului poate 
fi uneori îngreunată de împrăştieri, de beţii, de 
dezgust de viaţă (Lc 21, 34), poate fi invartogata, 
bolnavă de scleroză până într-atât, încât să nu 
mai recunoască şi să nu mai înţeleagă cuvintele 
și faptele Domnului (Mc 6, 52 şi 8, 17), poate fi 
şovăielnică, nestatornică, ducând deci la uitarea 
şi rătăcirea Cuvântului (2 Ptr 3, 16 şi Le 8,13). 
Inima poate fi astfel dacă îşi trage seva din trup, 
din ideologiile dominante, din trufie care e ma- 
rele păcat. Tu însă, care te pregăteşti pentru 
ascultarea lui Dumnezeu, ia această inimă a ta în 
mâini, inalt-o spre Dumnezeu pentru ca El să-ţi 
redea o inimă de carne, s-o unifice, să ţi-o facă 

sănătoasă şi să o curețe. Doar o inimă de copil 
poate primi darurile lui Dumnezeu (Mc 10, 15). 

Numai dacă e o inimă făcută nouă de Domnul, 
e deschisă şi disponibilă la ascultare! Domnul a 
făgăduit să dea o inimă nouă celor ce-L cheamă 
(z 18, 31), s-o plece spre Cuvântul său dacă i se 
înfăţişează convinsă de învârtoşarea proprie (Ps 
118, 36). În toată ziua El strigă: „De veţi auzi 
glasul Meu! Nu vă învârtoşaţi inimile voastre!” 
(Ps 94, 8 şi Eur 3,7). Inima învârtoşată găseşte 
vârtos Cuvântul lui Dumnezeu şi aceasta se poate 
întâmpla chiar şi celor credincioşi: „Tare e cu- 
vântul acesta. Cine poate să-l poarte?” (In 6, 60). 
Cere deci de la Domnul o inimă largă, o inimă 
care ascultă (leb shomea) cum a făcut cu Dom- 
nul Său înțeleptul Solomon (1 Rg 3, 5). 

Când faci lectio divina, adu-ţi aminte de pa- 
rabola semănătorului care vede pe Domnul în 
actul semănării Cuvântului Său. Tu eşti de fapt 
unul din acele pământuri: fie pietros, fie bătă- 
torit de tot ceea ce trece, fie plin de spini, fie 
pământ bun. Cuvântul trebuie să cadă în tine 
întocmai ca pe pământul bun iar „după ce ai au- 
zit cuvântul păstrează-l cu inima curată şi bună 
[en kardia kale kai agathe] şi fă-l să rodească 
întru răbdare” (cf. Lc 8, 15). 

Tocmai în inima curatita, unificată, însănă- 
toşită, Tatăl, Fiul şi Duhul Sfânt vin la tine să-și 
facă sălaş pentru ca să celebreze lectio divina 
(In 14, 23 şi 15, 4). 

Inima este făcută pentru Cuvânt şi Cuvântul 
pentru inimă: ajută deci această nuntă cântată de 
Psalmul 118, 111 şi în care Cuvântul Său devine 
al tău şi inima ta cântă pentru că a devenit a Lui. 

Atunci inima ta va fi aceea a unui ucenic 
supus lucrurilor lui Dumnezeu, capabil să expe- 
rimenteze Cuvântul sine glossa, cu adevărat la 
picioarele lui Hristos ca Maria din Betania (Le 
10, 39), capabil să mediteze şi să păstreze în ini- 
mă cuvintele ca Maica Domnului (Lc 2, 19 şi 51). 

„Sus inimile!” se cântă în Liturghie înaintea 
celebrării euharistice, „sus inimile!” este şi stri- 
gătul dinainte de lectio divina. 


5. Cheamă pe Duhul Sfânt! 


Ia Biblia, pune-o în fata ta cu respect, pentru 
că este trupul lui Hristos, fă epicleza, invocarea 
Duhului Sfânt. Duhul Sfânt este Cel care a ve- 
gheat la Naşterea Cuvântului, El l-a făcut rostit 
şi scris prin profeţi, înţelepţi, prin lisus, prin 
Apostoli, prin Evanghelişti, E] l-a dat Bisericii şi 
l-a făcut să ajungă intact până la tine. 

Dictat de Duhul Sfânt, El este făcut înţeles 
numai de Duhul Sfânt (cf. Dei Verbum 12). Pre- 
găteşte totul pentru ca Duhul să coboare (Veni, 
Creator Spiritus!) în tine şi cu puterea Sa, cu a Lui 
dynamis să îndepărteze vălul de pe ochii tăi, ca 
să-L vezi pe Domnul (Ps 118, 18 şi 2 Co 3, 12—16). 
E Duhul Care dă viaţă, în timp ce litera ucide! 
Acel Duh Care s-a pogorât asupra Fecioarei 
Maria umbrind-o cu puterea Sa şi născând în ea 
Logosul, Cuvântul făcut trup (Lc 1, 34), Duhul 
Care, pogorât peste Apostoli, le-a îngăduit să 
ajungă la adevărul întreg (In 16, 13), şi Care tre- 
buie să facă la fel şi asupra ta: să nască în tine 
Cuvântul, să te facă părtaş la tot adevărul. Lec- 

tura duhovnicească înseamnă o lectură in Duhul 

Sfânt şi cu Duhul Sfânt, a lucrurilor dictate de 
Duhul Sfânt. 

Aşteaptă-L, pentru că dacă zăboveşte nu va în- 
târzia. Fii sigur de cuvântul lui lisus: „Deci dacă 
voi, răi fiind ştiţi să daţi fiilor voştri daruri bune, 
cu cât mai mult Tatăl vostru Cel din ceruri va da 
Duh Sfânt celor care cer de la El!” (Le 11, 13). 

Vei auzi înăuntrul tău cuvântul său lucrător: 
„Effata! Deschide-te!” (Mc 7, 34) şi nu te vei mai 
simţi singur, ci însoţit în faţa textului biblic: ca 
etiopianul care-l citea pe Isaia dar nu înţelegea 
până când nu a ajuns la el Filip, care cu Duhul 
Sfânt primit la Cincizecime i-a deschis textul gi 
i-a mişcat inima (cf. FA 8, 26—38), ca ucenicii 
cărora Domnul Cel Înviat le-a deschis mintea ca 
să înţeleagă Scripturile (Lc 24, 45). 

Fără epicleză, lectio divina rămâne un exer- 
cifiu uman, un efort intelectual, cel mult o învă- 
fare a înţelepciunii însă nu a {ntelepciunii dum- 
nezeieşti: dar această nedeosebire a Trupului 
lui Hristos înseamnă a-ţi citi tie însuţi propria 
osândă (cf. 1 Co 11, 29). 

Roagă-te după cum eşti in stare, după cum iti 
îngăduie Domnul, sau roagă-te astfel: 

Dumnezeul nostru, Părintele Luminii, Tu ai tri- 
mis în lume Cuvântul Tău, înţelepciunea ieşită 
din gura Ta, care stăpâneşte asupra tuturor 
popoarelor pământului (Sir 24, 6-8). 

Tu ai vrut ca ea să se sălăşluiască în Israel si 
ca prin Moise, prin profefi şi psalmi (Lc 24, 44) 
să arate voia Ta şi să vorbească poporului Tău 
despre Iisus Mesia. În cele din urmă, ai vrut ca 
Însuşi Fiul Tău, Cuvântul Cel veşnic la Tine să 
se facă trup şi să-şi pună astfel cortul său prin- 

tre noi (In 1, 1-14) născut din Maria şi zămislit 
de la Duhul Sfânt (Lc 1, 35). 

Trimite acum asupra mea Duhul Sfânt, ca 
să-mi dea o inimă în stare de ascultare (1 Rg 
3, 5), să-mi îngăduie să-L întâlnesc în aceste 
sfinte Scripturi şi să se nască în mine Cuvântul. 
Duhul Tău Cel Sfânt să ridice vălul de pe ochii 
mei (2 Co 3, 12—16), să mă călăuzească la ade- 
vărul Tău (n 16, 13), să-mi dea înţelegere şi 
staruin{d. 

Aceasta ţi-o cer pentru Hristos, Domnul nos- 

tru, binecuvântat în veacul veacurilor! Amin. 
_, În această peregrinare preliminară a ta, ajută-te 
mai cu seamă de Psalmul 118, psalmul ascultării 
Cuvântului. Este psalmul pentru lectio divina, 
convorbirea Iubitorului cu Iubitul, a credincio- 
sului cu Domnul Său! 


6. Citeste!... 

Deschide Biblia şi citeşte textul: nu alege nici- 

odată la întâmplare, pentru că Cuvântul lui Dum- 
nezeu nu se ciuguleşte. Supune-te pericopei zil- 
nice din uzul liturgic şi acceptă acel fragment pe 
care Biserica ţi-l oferă, sau citeşte Biblia de la un 
cap la altul printr-o lectio cursiva. 
: Supunerea fata de pericopele zilnice sau supu- 
nerea fata de carte sunt esenţiale pentru o su- 
punere zilnită, pentru o continuitate în lectio, 
pentru a nu cădea în subiectivismul alegerii frag- 
mentului care place sau de care credem că avem 
nevoie. Acestui principiu de bază trebuie să-i 
rămâi credincios mereu. 

Alege cel puţin o carte indicată de Tradiţia 
Bisericii pentru diferitele momente liturgice. Nu 

inmulti textele: un fragment, o pericopă, câteva 
versete sunt mai mult decât suficiente! 

Citeşte textul nu numai o singură dată, ci şi de 
mai multe ori cu voce tare. Dacă ai mijloacele 
necesare citeşte textele originale în ebraică sau în 
greacă, altminteri multumeste-te cu o traducere. 

Serveşte-te întotdeauna, proporțional cu pregă- 
tirea ta intelectuală, de Septuaginta şi de Vulga- 
ta, care sunt traduceri sfinte cinstite de Biserică 
de-a lungul veacurilor. 

Dacă fragmentul iti este cunoscut şi dacă esti 
tentat să-l citeşti în grabă, nu ezita să apelezi la 
mijloace care să te împiedice de la această lectură 
grabnică şi superficială: scrie şi recopiază textul! 
un monah, exeget de faimă internaţională, prie- 
ten de-al meu, îmi mărturisea că pentru o lectio 
divina el copiază textul şi adesea încearcă să-l 
repete pentru a vedea diferenţa între ceea ce a 
memorizat şi ceea ce stă scris. Nu citi numai cu 
ochii, ci fii foarte atent şi încearcă să imprimi 
textul în inima ta. 

Citeşte şi fragmentele paralele sau cerute de 
referintele marginale, care sunt de mare ajutor. 
Lărgeşte mesajul completându-l, adaugă alte frag- 
mente legate de cel din ziua respectivă, pentru că 
Cuvântul este interpretul lui însuşi. „Scriptura 
sui ipsius interpres” este marele criteriu rabinic 
şi patristic pentru lectio. 

Lectura trebuie să fie ascultare (audire) şi as- 
cultarea să devină supunere (oboedire). Nu te 
grăbi: trebuie să-i faci timp pentru lectură (lec- 
tioni vacare), pentru ca lectura să se facă prin 
ascultare. Cuvântul trebuie ascultat! La început 
. era Cuvântul, nu Cartea ca în islam! Dumnezeu 

este Cel care vorbeste si lectio este doar un mijloc 
pentru a ajunge la ascultare. „Ascultă, Israele!” 
Strigătul lui Dumnezeu e cel ce trebuie să urce 
întotdeauna din text către tine. 


7. Meditează!... 


Ce înseamnă a medita? Nu este ușor de spus. 
Desigur înseamnă întâi de toate a aprofunda me- 
sajul citit pe care Dumnezeu vrea să ţi-l comu- 
nice. Trebuie deci un efort, o osteneală, pentru 
că lectura trebuie să devină reflecţie atentă gi 
profundă. Desigur, odinioară, învățând Scriptura 
pe de rost, crestinul era ajutat în cugetare, repe- 
tând în inimă cu extremă ușurință Cuvântul 
ascultat sau citit. Totuşi şi astăzi tu trebuie să te 
consacri reflectiei, evident proportional cu cultura 
ta, cu capacitatile gi mijloacele intelectuale pe 
care le posezi. 

Desigur, principiul: „Nu erudiție, ci ungere, nu 
ştiinţă, ci conştiinţă, nu carte, ci caritate” ră- 
mâne valabil, totuşi nu este îngăduită o ascultare 
nedisciplinată şi întâmplătoare făcută fără rigoa- 
rea cerută de orice cercetare serioasă şi fără folo- 
sirea instrumentelor necesare înţelegerii. Dacă 
poţi, apelează lu comentariile Părinților Bisericii 
asupra diferitelor cărţi ale Scripturii (traduse 
acum masiv şi în limba noastră), la concordante, 
ca Biblia să fie comentată prin Biblie, la studii 
exegetice sau comentarii duhovniceşti. Ia seama 
însă la calitatea multor opere care au pretenţia - 
de seriozitate sau de duhovnicie, dar care în rea- 
litate nu conţin decât opinii personale sau deli- 
ruri extatice, care nu ascultă de textul divin sau 

de tradiţie si, mai ales, să nu te increzi în acele 
comentarii care isi spun „adaptări ale Cuvântu- 
lui” dar în care Cuvântul este aservit; chiar şi 
unele comentarii spirituale citează note întâm- 
plătoare, redactate în mod artificial şi doar cu o 
slabă legătură cu textele şi pline mai degrabă de 
cuvintele personajului care le-a scris decât de 
Cuvântul lui Dumnezeu. 

„Ascultarea nu e o receptare pasivă a unui text 
dat, ci şi un efort din partea creştinului de a 
pătrunde mereu mai adânc sensul inepuizabil al 
Cuvântului dumnezeiesc în legătură cu propria 
treaptă de desăvârşire şi cu stăruința în aplicare”, 
spunea Origen. 

Toate aceste mijloace exegetice, patristice, du- 
hovnicesti sunt desigur utile pentru meditaţie şi 
sporirea înţelegerii, însă important pentru lectio 
divina este efortul personal, nu privat desigur, și 
care e mai fecund dacă acela care îl face, trăieşte 
o experienţă comunitară sau a unei fraternitati 
sau a unui grup, adevărate locuri de ucenicie a 
Cuvântului, în care Cuvântul nu numai se citeşte 
împreună, dar se experiază și se trăieşte îm- 
preună. 

Acest efort personal trebuie să tindă spre cău- 
tarea piscului spiritual al textului: nu fraza care 
ne impresionează cel mai mult, ci mesajul central, 
cel mai aproape de evenimentul mortii-inviere a 
Domnului. Alege deci sensul duhovnicesc, urmă- 
reşte continuitatea şi unitatea între exegeză, con- 
tributiile patristice şi lectura Bibliei cu Biblia, şi 
caută ceea ce îţi spune Domnul. 

Nu te aştepta să găseşti ceea ce deja ştii: 
aceasta nu este decât o prezumție orgolioasa! Nici 

ceea ce ti-ar plăcea să găseşti pentru situaţia ta: 
acesta este primatul subiectivităţii! Textul nu este 
totdeauna înţeles în întregime şi imediat! Une- 
ori trebuie să ai smerenia de a recunoaște că ai 
înţeles putin sau adeseori chiar nimic. Vei inte- 
lege mai târziu. Şi aceasta este o supunere, iar 
dacă ai încă nevoie de lapte, nu poţi desigur să te 
branesti cu hrană tare (cf. 1 Co 3, 2 si Eur 5, 12). 

Ajuns în acest punct, dacă ai înţeles cât de cât 
ceva, rumegă cuvintele în inima ta (acea rumi- 
natio a Părinților) şi apoi aplică-le la tine, la 
situaţia ta, fără să te pierzi în psihologism, în 
introspectionism si fără să sfârşeşti prin a-ţi 
face examenul de conştiinţă. Dumnezeu este Cel 
care-ţi vorbeşte. Contemplă-L pe El, nu pe tine 
însuţi. Nu te lăsa paralizat de o analiză scrupu- 
loasă a deficienţelor tale în faţa exigenţelor divine 
pe care ti le-a arătat Cuvântul. 

Desigur, Cuvântul e şi judecată, iti scrutează 
inima, te convinge de păcat, dar aminteste-ti că 
Dumnezeu este mai mare decât conștiința ta (cf. 
1 În 3, 20) şi că această străpungere a inimii din 
partea lui Dumnezeu se face totdeauna cu adevăr 
şi milostivire. 

Minunează-te mai degrabă de Cel ce vorbeşte 
inimii tale, de mâncarea ce ti se oferă mai mult 
sau mai putin din belșug, dar totdeauna spre 
mântuire, minunează-te că în inima ta a fost 
aşezat Cuvântul și că nu trebuie să urci lu cer, 
nici să treci dincolo de mări pentru a-l cunoaşte 
(cf. Dt 30, 11-14). Lasă-te atras de Cuvântul care 
te transformă, fără să ştii cum, după chipul Fiu- 
lui lui Dumnezeu. Cuvântul pe care l-ai primit e 
pentru tine viaţă, bucurie, pace, mântuire! Dum- 

nezeu iti vorbeşte, tu trebuie să-l asculti minu- 
nându-te ca evreii Exodului care Îl vedeau lucrând 
minuni, ca Fecioara Maria: „Mi-a făcut mie mă- 
rire Cel puternic si sfânt este Numele Lui!” (Lc 
1, 49). Dumnezeu ti Se arată: primeşti Numele 
Său negrăit, Fata Sa de Iubitor; esti în spaţiul 
credinţei! Dumnezeu te povatuieste: iti modelea- 
ză viaţa după cea a Fiului Său. Dumnezeu ţi Se 
dăruie, ti Se încredinţează în Cuvântul Său: pri- 
mește-l ca un copil şi intră în comuniune cu El. 
Dumnezeu te sărută cu sărutare sfântă: e nunta 
între Iubit si Iubitor, celebrează deci în inima ta 
iubirea pentru El, mai puternică decât moartea, 
decât seolul, decât păcatele tale. Dumnezeu te 
naşte ca logos, verb-cuvânt, ca fiu: primeşte să 
fii născut pentru a fi însuși Fiul lui Dumnezeu. 
Meditatia, ruminatio, trebuie să te ducă la aceas- 
ta: să fii Sălășluire a Tatălui, a Fiului, a Duhului 
Sfânt! 

Inima ta este un loc liturgic: şi întreaga ta per- 
soană e templu, e realitate divino-umană, te- 
andrică. 


8. Roagă-te!... 


Vorbeste-I acum lui Dumnezeu, răspunde la 
invitatiile Lui, la chemările, la inspiratiile, la 
apelurile, la mesajele pe care ţi le-a trimis in Cu- 
vântul înţeles prin Duhul Sfânt. Nu vezi că ai fost 
primit în mediul treimic, în negrăitul dialog din- 
tre Tatăl, Fiul şi Duhul Sfânt? Nu te mai închide 
în reflecţie, ci intră în dialog şi vorbeşte aşa cum 
un prieten vorbeşte cu prietenul său (Dt 32, 10). 
Nu mai căuta să-ţi potriveşti gândurile tale cu 

ale Sale, ci caută-L chiar pe El. Meditatio are 
drept scop pe oratio. Acum ai ajuns! Nu mai pă- 
livrăgi spiritual, ci vorbeşte cu El cu îndrăzneală, 
cu încredere, fără frică, departe de orice privire 
asupra ta însuţi, dar răpit de chipul Său ce se 
iveşte din text în Hristos Domnul. Lasă-ţi libere 
capacităţile creatoare de sensibilitate, de emoti- 
vitate, de evocare şi pune-le în slujba Domnului. 
Nu pot să-ţi dau multe indicaţii, pentru că fiecare 
îşi știe şi cunoaște întâlnirea sa cu Dumnezeu, 
de aceea nu pot să dictez ceva pentru alţii nici să 
descriu nimic din aceasta. Ce se poate spune de- 
spre foc când eşti cufundat în el? Ce se poate 
spune despre rugiciunea-contemplatie la capătul 
lui lectio divina, dacă nu aceea că ea este rugul 
care arde fără a se mistui şi înflăcărează inima în 
pieptul credinciosului făcând-o să ardă de iubire 
pentru Domnul? 

Artă inefabilă a experierii prezenţei dumneze- 
ieşti, lectio divina vrea să te conducă acolo unde 
tu ca Iubit să contempli, să respui cuvintele Iu- 
bitorului în bucurie, în uimire, în uitare de tine. 
Nu te gândi că acest drum va fi mereu uşor, lin, 
şi totdeauna accesibil până la capăt. Teamă şi 
iubire pătimașă, mulţumire gi uscăciune spiri- 
tuală, entuziasm şi moleşeală trupească, cuvânt 
vorbitor si cuvânt mut, tăcerea ta şi tăcerea lui 
Dumnezeu sunt prezente şi se adaugă zi după zi 
în a ta lectio divina. 

Important e să fim fideli acestei întâlniri: mai 
devreme sau mai târziu Cuvântul își va face drum 
în inima noastră depăşind piedicile mereu pre- 
zente pe un drum al credinţei şi al rugăciunii. 
Numai cel ce are sârguinţă cu Cuvântul şi ştie că 


127 


Dumnezeu e credincios gi nu întârzie să se facă 
găsit şi să vorbească inimii, ştie că sunt timpuri 
în care cuvântul lui Dumnezeu este rar (1 Rg 3,1) 
după care însă urmează epifania Cuvântului, şi 
ştie că aceste momente de dificultate, de mâh- 
nire, de uscăciune spirituală sunt un har care 
ne aduc aminte de distanţa ce ne desparte de 
cunoaşterea deplină a lui Dumnezeu. 

Multumeste-I lui Dumnezeu pentru Cuvântul 
dat, pentru cei ce ti l-au vestit si ti Lau tâlcuit, 
mijloceşte pentru toţi frații pe care textul ti i-a 
putut evoca în virtuțile şi in scăderile lor, năzu- 
ieşte să uneşti hrana Cuvântului și hrana euha- 
ristică. 

Păstrează tot ceea ce ai văzut, auzit, gustat în 
lectio, păstrează-le în inimă gi aduti-le aminte, 
poartă-le în gând şi mergi în tovărăşia oame- 
nilor, printre ei, dându-le cu smerenie acea pace 
şi binecuvântare pe care ai primit-o. Vei avea si 
puterea de a lucra împreună cu ei pentru a înfăp- 
tui în istorie Cuvântul lui Dumnezeu prin întreaga 
lucrare socială, politică, profesională... 

Dumnezeu are nevoie de tine ca instrument 
în lume pentru a face din ea un cer nou şi un 
pământ nou. O altă zi te aşteaptă, o zi în care, 
văzându-L pe Dumnezeu faţă către faţă în moarte, 
vei arăta dacă ai fost o literă vie încrustată de 
Hristos, o lectio divina pentru fraţii tăi, fiu cu 
adevărat al lui Dumnezeu. 


al tău Enzo 


II. Scrisoarea 
lui Guigo II Cartusianul 
către fratele Ghervasie 
despre viata contemplativă 
(sau „Scara paradisului”) 


Despre autorul acestui mic tratat spiritual, 
Guigo II Cartusianul (t 6 aprilie 1193), un clasic 
al spiritualităţii monastice medievale occiden- 
tale, se ştie doar că a fost între anii 1174-1180 
(când a demisionat) cel de-al nouălea prior al 
faimoasei mănăstiri contemplative La Grand 
Chartreuse, devenită centru mișcării spirituale şi 
(din 1151) al ordinului monastic cartusian. 

La originea comunităţii cartusienilor stă figura 
fondatoare a Sfântului Bruno (1030—6 octom- 
brie 1101) care în 1084 se retrăsese împreună cu 
şase confrati în ţinutul pustiu și muntos de la 
Chartreuse (lângă Grenoble) în căutarea unei vieți 
spirituale dedicate în exclusivitate contemplatiei 
şi rugăciunii. Cartusienii au regăsit si asumat 
spontan prin Sfântul Bruno un mod de vietuire 
monahală similar celui al vechilor schituri gi lavre 
răsăritene, împletind avantajele victii eremitice 
Şi ale celei cenobitice. Era vorba deci de grupuri 
de monahi solitari ducând o viaţă eremitică cu 
puţine contacte cenobitice mai ales duminica. 
Dominanta solitară era legată de un minim de 
viaţă comunitară: eremitul cartusian beneficia 

astfel de avantajele cele mai apreciate ale vietii 
de obşte fără a renunţa la singurătate (ale cărei 
excese erau corectate prin elementele de viaţă 
comunitară). În esenţă Sfântul Bruno n-a făcut alt- 
ceva decât să adapteze pentru o viaţă strict con- 
templativă Regula fundamentală pentru mona- 
hismul occidental medieval: Regula S. Benedicti. 

Cartusienii şi-au însuşit riguros definiţia dio- 
nisiană (Ierarhia bisericească X) a ,monahului” 
(> monos = „singur, unul”) ca fiind omul con- 
centrat şi absorbit de Unul necesar, adică de 
Dumnezeu (Sic, Pater, o Bruno, capis Unum, cap- 
tus a Uno). Scopul final este unirea cu Dumne- 
zeu prin contemplatie (atât speculativ-pozitivă, 
indirectă, cât şi iubitoare-mistică, directă). Se- 
cretul contemplatiei era iubirea dobândită printr-o 
viaţă de feciorie, simplitate, ștergere de sine 
smerită și bucurie (caracteristicile principale ale 
spiritului cartusian). Faţa Sfântului Bruno iradia 
pace, bunătate şi seninătate, iar el (asemenea 
Sfântului Serafim din Sarov) spunea mereu con- 
fraţilor săi doar aceste cuvinte: O, Bonitas! Divi- 
nitas est Bonitas”. 

Guigo II Cartusianul e autorul acestei faimoa- 
se epistole „de vita contemplativa” si a două- 
sprezece admirabile ,meditationes”? rod şi ilus- 
trare exemplară a idealului monasticei „lectio 
divina”, care au cunoscut o largă si binemeritată 


1 Pentru detalii, a se vedea articolul „Chartreuse” 
din Dictionnaire de Spiritualité II, 1953, col. 705-776: 
V. Gourdel. 

2 Ediţia lor critică a fost publicată însă abia recent de 
E. Colledge OSA şi J. Walsh SJ în „Sources Chrâtiennes” 
nr. 163, Paris, 1970. 

răspândire. În aceste veritabile nestemate du- 
hovnicesti se regăseşte din plin obiectivitatea 
piblică şi incandescenta cumpănită a elanului 
subiectivităţii creştine specifice duhului patristic 
tradiţional. (Să nu uităm că, aşa cum atestă ma- 
nuscrisele păstrate în biblioteca de la Grande 
Chartreuse, operele lui Origen si Grigorie al 
Nyssei erau accesibile în traducere latină mona- 
hilor cartusieni; iar în scrierile lui Guigo II se 
resimt clar aceste lecturi asimilate.) 

Scrisă puţin înainte de 1150 când Guigo era 
încă un tânăr monah, şi adresată unui confrate 
cartusian de la Mont-Dieu din Ardeni, epistola 
cunoscută si sub numele de Scala claustralium 
sive tractatus de modo orandi a circulat însă 
mai cu seamă sub numele Sfântului Bernard de 
Clairvaux3, cu care Guigo are anumite afinități 
de stil si gândire, ba chiar sub cel al Sfântului 
Augustin‘. Aceste atribuiri au fost contestate în- 
că din secolul XVII şi de Mabillon, paternitatea 
lui Guigo fiind definitiv demonstrată de Will 
Mart, în 19245. 

Secolul XII apare — cum bine sublinia Dom 
Jean Leclercq — ca „un foarte mare secol în is- 
toria spiritualităţii medievale”. Contemplativii 
Occidentului „au primit, conservat, experiat şi 
exprimat într-un limbaj hrănit de poezia biblică, 
ceea ce fuscse învăţătura comună a Răsăritului 


3 Editata între operele acestuia in PL 184, 475-484. 

4 Editată şi în PL 40, 997-1004. 

5 Pentru detalii, a se vedea articolul „Guigues II” in 
Dictionnaire de Spiritualité VI, 1967, col. 1175-1176: 
M. Laporte. 

privitoare la isihasm”®. Ca si pentru isihasti, in 
centrul vieţii evanghelice creştine stă unirea con- 
templativă cu Dumnezeu prin rugăciune şi hrăni- 
rea cu Cuvântul lui Dumnezeu, panis angelorum. 


diac. Ioan I. Ică jr 


6 Otia monastica: Etudes sur le vocabulaire de la 
contemplation au Moyen Age, Studia Anselmiana 51, 
Rorna, 1963, p. 129. 


132 


Epistola catre fratele Ghervasie 
despre viata contemplativa 
sau 
scara monahilor contemplativi 


1. Adresare si salutare 


Fratele Guigo iubitului său frate Ghervasie, 
bucură-te în Domnul! A te iubi, frate, socot că e 
o datorie pentru mine, fiindcă tu eşti cel ce ai 
început să mă iubeşti mai întâi; şi sunt silit să-ţi 
răspund pentru că, prin scrisoarea ta, tu eşti cel 
ce m-ai invitat mai întâi să-ţi scriu. Mi-am pro- 
pus, aşadar, să-ţi trimit unele lucruri care mi-au 
trecut prin minte despre exerciţiul spiritual al 
monahilor contemplativi [claustralium], pentru 
ca tu, care prin experienţă le-ai învăţat mai bine 
decât mine prin reflecţie, să fii judecător şi în- 
dreptător al cugetărilor mele. Şi pe bună dreptate 
iti ofer mai întâi tie pârga ostenelilor mele, ca să 
culegi primele roade ale acestei noi sădiri!, pe 
care răpindu-o printr-un furt vrednic de laudă 
din robia lui faraon? şi dintr-o singurătate gin- 
gaşă, ai aşezat-o în linia orânduită a întăriturilor 
altoind cu chibzuinţă ramura tăiată cu mestesug 
din oleandru [măslinul sălbatic] în măslinul [cel 
roditor]3. 

2. Despre cele patru trepte 


Într-o zi când, mâinile fiindu-mi ocupate cu 
osteneala trupească, am început să cuget la exer- 
citiul omului duhovnicesc, dintr-odată s-au înfă- 
țişat sufletului care cugeta, patru trepte duhov- 
niceşti, şi anume: citirea, meditaţia, rugăciunea, 
contemplatia. Aceasta este scara monahilor con- 
templativi [claustralium] prin care aceştia se 
ridică de la pământ la cer; chiar dacă se distinge 
prin puţine trepte, ea are însă o mărime covârşi- 
toare şi de necrezut, pentru că un capăt al ei este 
înfipt în pământ iar partea de sus străbate norii 
şi scrutează tainele cerurilor4. Aşa cum aceste 
trepte, sunt diferite după nume şi număr, tot 
astfel sunt distincte ca ordine şi însemnătate; 
dacă cineva va privi cu sârguință proprietăţile si 
funcţiile lor, felul cum lucrează asupra noastră, în 
ce fel se deosebesc şi ce întâietate este între ele, 
oricâtă osteneală şi râvnă ar cheltui în aceasta, o 
va socoti scurtă şi uşoară fata de mărimea folo- 
sului şi a dulcetii lor. 

Citirea deci este o cercetare sârguincioasă a 
scripturilor cu încordarea sufletului. Meditatia 
este o lucrare râvnitoare a minţii care, sub con- 
ducerea raţiunii proprii, caută cunoaşterea ade- 
vărului ascuns. Rugăciunea este încordarea gata 
de jertfă a inimii spre Dumnezeu, pentru înde- 
părtarea răului sau dobândirea binelui. Contem- 
platia este o anume ridicare deasupra ei înşişi a 
minţii atârnate de Dumnezeu şi care gustă bu- 
curiile dulcetii veşnice. Însemnate fiind deci 
descrierile celor patru trepte, rămâne să vedem 
funcţiile lor în ce ne priveşte. 

3. Care sunt functiile treptelor pomenite mai sus 


Citirea caută dulcea{a vieţii fericite, meditaţia o 
găseşte, rugăciunea o cere, contemplatia o gusta. 
Citirea aduce gurii hrana solidă, meditaţia o mes- 
tecă si o rupe, rugăciunea dobândeşte savoarea, 
contemplatia este însăşi dulceata care bucură si 
revigorează. Citirea este în coajă, meditaţia în 
miez, rugăciunca în cererea dorinţei, contem- 
platia în desfătarea dulceţii dobândite. Pentru a 
putea vedea mai expresiv aceasta, să luăm unul 
din multele exemple. 


4. Funcția citirii 


La citire aud: Fericiţi cei curati cu inima, că 
aceia vor vedea pe Dumnezeu5. lată ni s-a dat 
spre hrană sufletului un cuvânt scurt dar plin 
de sensuri multiple şi suave, ca un ciorchine pe 
care, după ce l-a cercetat cu sirguinta, sufletul 
spune în sine: „Se poate ca aici să fie un lucru 
bun, voi intra iarăşi în inima mea şi voi încerca 
din răsputeri să înţeleg, şi să găsesc acea curatie: 
preţios şi vrednic de dorit este lucrul acesta, ai 
cărui posesori se numesc fericiţi şi cărora li s-a 
făgăduit vederea lui Dumnezeu, care e viata veş- 
nică şi e lăudată de atâtea mărturii ale Sfintei 
Scripturi.” Aşadar, dorind să-şi explice mai de- 
plin acest lucru, sufletul începe să mestece şi să 
rupă acest ciorchine pe care-l pune în sine ca 
într-un teasc, în timp ce îmboldeşte raţiunea să 
caute ce anume să fie şi în ce fel poate fi avută 
această prețioasă curatie. 

5. Funcţia meditatiei 


Meditatia sârguincioasă care vine, nu rămâne, 
aşadar, în afară, nu se opreşte la suprafaţă, pune 
piciorul mai sus, pătrunde cele lăuntrice, scor- 
moneste fiecare amănunt în parte. Ea bagă de 
seamă cu luare-aminte că nu s-a spus: Fericifi cei 
curaţi cu trupul, ci cei curati cu inima; fiindcă 
nu c de ajuns să ai mâna ncîntinată de fapte rele 
decât numai dacă ne vom fi curatit în minte de 
cugetele cele rele; lucru pe care profetul îl întă- 
reşte cu autoritate zicând: Cine se va sui în mun- 
tele Domnului sau cine va sta în locul cel sfânt 
ul Lui? Cel nevinovat cu mâinile şi curat cu 
inima®, Tot ea [meditaţia], bagă de seamă cât de 
mult doreşte profetul această curatie a inimii, 
rugându-se aşa: Inimă curată zideşte întru mine, 
Dumnezeule? şi iarăşi: Nedreptate de am avut în 
inima mea, să nu mă audă Domnul. Cugetă 
apoi cât de preocupat de această pază [a inimii] 
era fericitul Iov care spunea: Făcusem un legă- 
mânt cu ochii mei să nu-i ridic asupra unei fe- 
cioare?. lată cât de mult se stăpânea acest bărbat 
sfânt, care îşi închidea ochii să nu vadă deşertă- 
ciune’? şi să nu privească neprecaut un lucru pe 
care mai pe urmă ar ajunge să-l dorească îm- 
potriva voinţei lui. După ce a cercetat acestea si 
altele asemenea despre curatia inimii, începe apoi 
să cugete la răsplată, la cât de slăvit şi plăcut este 
a vedea dorita față a Domnului, împodobită cu 
frumuseţea mai mult decât fiii oamenilor”, acum 
nu mai e lepădată şi dispretuita!? si nu mai are 
chipul în care l-a îmbrăcat maica sa, ci este în- 
veşmântată cu haina nemuririi! şi încununată 

cununa cu care l-a încununat Tatăl Său în ziua 
învierii şi a slavei, ziua pe care a făcut-o Dom- 
nul'4, Ea cugetă că în această vedere va fi sătura- 
rea aceca de care vorbeşte prorocul: Sătura-mă- 
voi când se va arăta slava Ta’5. Vezi câtă licoare 
tasneste dintr-un ciorchine atât de mic, cât foc se 
naşte dintr-o scânteie, cât de mult s-a întins pe 
nicovala meditatiei această mică masă [de metal]: 
Fericifi cei curafi cu inima, că aceia vor vedea 
pe Dumnezeu? Dar cât de mult nu s-ar mai pu- 
tea întinde încă dacă ar veni cineva priceput? 
Căci simt că putul e adânc, iar eu, ucenic nepri- 
ceput, de-abia am ajuns până acum să scot câ- 
teva picături:6. Aprins de aceasta torti, atatat de 
dorinţele sale, sufletul începe să presimtă suavi- 
tatea mirului din vasul de alabastru spart’”, încă 
nu cu gustul, ci ca prin mirosul nărilor; şi de aici 
înţelege cât de suav este să simţi experienţa 
acestei curăţii, a cărei meditare ştie de acum că 
aduce atâta bucurie. Dar ce va face el [sufletul]? 
Se aprinde de dorinţa de a avea, însă nu află în 
sine în ce mod ar putea avea; şi cu cât mai mult 
caută, au atât mai mult însetează. Adăugând me- 
ditatia, adaugă şi durerea, fiindcă nu simte dul- 
ceața pe care meditaţia o arată că este în curatia 
inimii dar nu o şi oferă. Căci simtirea acestei 
dulceti nu este a celui ce citeşte, nici a celui ce 
meditează, dacă nu-i este dat de sus:8. Căci a citi 
şi a medita e un lucru comun atât celor buni cât 
şi celor răi; şi chiar filozofii neamurilor [păgânii] 
au găsit conduşi de rațiune în ce anume ar con- 
sta suma binelui adevărat. Dar pentru că, deși 
L-au cunoscut pe Dumnezeu, nu L-au slăvit ca 
Dumnezeu, şi, încrezându-se în puterile lor, zi- 

ceau: Cu limba noastră ne vom mări, căci buzele 
noastre la noi sunt®°, nu au meritat să şi pri- 
mească simţit ceea ce au putut vedea. S-au rătă- 
cit în gândurile lor şi înghițită a fost intelep- 
ciunea lor”, pe care le-a dat-o studiul învăţăturii 
omeneşti si nu Duhul înţelepciunii, Care singur 
dă înţelepciunea cea adevărată, adică ştiinţa gus- 
toasă care bucură şi învigorează cu o nepre{uita 
savoare sufletul în care se află”; şi despre care s-a 
spus: Înţelepciunea nu pătrunde în sufletul vi- 
clean23. Aceasta însă vine numai de la Dumne- 
zeu: şi aşa cum Domnul a încredinţat multora 
îndatorirea de a boteza, puterea şi autoritatea de 
a ierta păcatele prin botez dar a retinut-o numai 
pentru El Însuşi — de unde, prin antonomază şi 
distingând, loan a zis: Acesta este Cel ce botea- 
ză24 — tot aşa putem spune şi despre El: Acesta 
este Cel care dă savoare înţelepciunii şi face gus- 
toasă cunoaşterea sufletului [hic este qui sapien- 
tiae saporem dat et sapidam animae facit scien- 
tiam]. Cuvântul se dă tuturor, însă înţelepciunea 
sufletului, pe care Dumnezeu o împarte cui vrea 
si cand vrea35, e data putinora. 


6. Funcția rugăciunii 
Văzând deci că nu poate ajunge prin el însuşi 
la dorita dulceaţă a cugetării şi a experienţei, şi 


* Joc de cuvinte in limba latină plecând de la etimolo- 
gia comună a cuvintelor: sapientia (înţelepciune), sapor 
(gust, savoare), sapidus (gustos). Înţelegând în mod con- 
stant theologia ca sapientia, monahismul contemplativ 
occidental sublinia caracterul experimental al cunoaște- 
rii teologice refuzând reducerea ei scolastică la rangul de 
scientia. 

cu cât mai mult se înalţă cu inima, cu atât mai 
mult se înalţă [de la el] Dumnezeu2’, sufletul se 
smereste, fuge spre rugăciune zicând: Doamne 
Cel ce nu eşti văzut decât de inimile curate, caut 
citind şi meditând ce este şi cum se poate do- 
bândi adevărata curăţie a inimii, pentru ca prin 
ca să Te pot cunoaşte fie şi nuinai într-o cât de 
mică parte. Am căutat faţa Ta, Doamne; faţa Ta, 
Doamne, am căutat-o25, mult am cugetat în inima 
mea?%, şi în cugetarea mea s-a aprins foculS° si 
dorinţa de a Te cunoaște şi mai mult. Frângând 
pentru mine pâinea Sfintei Scripturi» mi Te-ai 
făcut cunoscut la frangerea pâinii3?, si cu cât Te 
cunosc mai mult, cu atât Te doresc mai mult, 
acum nu numai în coaja literei, ci si in simtirea 
experienţei. Nu pentru meritele mele cer aceasta, 
Doamne, ci pentru milostivirea Ta. Căci mărturi- 
sesc că sunt un păcătos nevrednic; dar şi câinii 
mănâncă din firmiturile care cad de la masa 
stăpânilor lor33. Dă-mi deci, Doamne, arvuna 
moştenirii viitoare, o singură picătură măcar din 
ploaia cea cerească, cu care să-mi răcoresc setea4, 
căci ard de iubiress. 


7. Efectele contemplatiei 


Cu aceste vorbe înflăcărate şi altele asemenea, 
sufletul isi aprinde dorinţa, îşi arată astfel starea 
sa şi cheamă prin aceste incantatii pe Mirele său. 
Domnul însă, ai Cărui ochi sunt peste cei drepţi şi 
ale Cărui urechi sunt nu numai spre rugăciuniles6, 
ci în înseşi rugăciunile lor, nu aşteaptă ca ei să 
sfârșească vorbirea, ci, întrerupând la mijlocul 
ei cursul rugăciunii, degrabă Se şi înfăţişează şi 

degrabă Se arată sufletului care-L doreşte, scăl- 
dat de roua dulcetii cereşti, parfumat cu cele mai 
scumpe uleiuri; dă odihnă sufletului ostenit, pe 
cel infometat îl învigorează, pe cel însetat îl ada- 
pă, îl face să uite cele pământeşti, îi dă viaţă în 
chip minunat mortificându-l, făcându-l să nu-şi 
mai aducă aminte de sine, şi îl face treaz îmbă- 
tându-l. Şi aşa cum în unele funcţii trupeşti su- 
fletul e biruit de pofta trupească până într-atât 
încât îşi pierde orice uz al raţiunii iar omul se 
face cu totul trupesc, tot aşa, în sens invers, în 
această contemplatie a celor de sus mişcările 
trupeşti sunt astfel depasite şi absorbite de suflet 
încât trupul nu mai contrazice prin nimic duhul 
şi omul se face aproape în întregime duhovnicesc. 


8. Semnele venirii harului 


Dar, o Doamne, cum vom afla când faci acestea 
şi care este semnul venirii Tale37? Oare vestitorii 
si martorii acestei mângâieri şi veselii sunt sus- 
pinele şi lacrimile? Dacă este așa, aceasta este o 
nouă antifrază şi o semnificaţie neobişnuită. Căci 
ce fel de acord poate fi între mângâiere si suspi- 
ne, între veselie şi lacrimi? în caz că acestea mai 
trebuie numite lacrimi şi nu mai degrabă un 
preaplin de rouă interioară ce se revarsă de sus 
ca semn al spălării omului lăuntric şi curăţire a 
celui din afară; pentru ca, aşa cum la botezul 
pruncilor prin spălarea din afară se închipuie şi 
înseamnă spălarea omului lăuntric, aşa şi aici, în 
sens invers, din spălarea lăuntrică să iasă curatia 
din afară. 

O, fericite lacrimi prin care se curăţă petele 
lăuntrice, şi prin care se sting văpăile păcatelor! 

Fericiti cei ce plangeti asa, căci veţi râdes8. În 
aceste lacrimi cunoaşte, o suflete, pe mirele tău, 
îmbrăţişează-l pe cel dorit, îmbată-te acum de 
valuri de desfătare3%, soarbe de la sânul mângâ- 
ierii lapte şi miere40. Acestea sunt micile daruri 
şi mângâierile minunate pe care ti le-a dat şi 
încredinţat Mirele tău: suspinele şi lacrimile. 
În aceste lacrimi ţi-a dat o băutură pe măsură. 
Aceste lacrimi să fie pentru tine pâine ziua şi 
noaptea4?, pâini care întăresc inima omului43, 
şi sunt mai dulci decât mierea şi fagurele44. 
O, Doamne Iisuse, dacă atât de dulci sunt aceste 
lacrimi ce ţâşnesc din amintirea şi dorirea Ta, 
cât de dulce va fi bucuria ce se cuprinde în vede- 
rea Ta arătată? Dacă atât de dulce este faptul de 
a plânge pentru Tine, cât de dulce va fi acela a ne 
bucura de Tine? 

Dar de ce să înfăţişăm în public astfel de con- 
vorbiri tainice? De ce să ne silim să exprimăm 
prin cuvinte obișnuite simţăminte de nepovestit? 
Cei nepriceputi nu vor înţelege unele ca acestea, 
pentru că le vor citi mai limpede în cartea expe- 
rientei, unde îi învaţă însăşi ungerea45. Altmin- 
teri însă litera din afară nu este de nici un folos 
celui ce o citeşte: citirea literei din afară e prea 
puţin gustoasă dacă nu se adaugă o glosă care să 
adune din inimă sensul lăuntric. 


9. Despre ascunderea harului 


O, suflete, mult am lungit acest cuvânt. Căci 
bine ar fi ca noi să fum aici, şi împreună ca Petru 
şi cu loan să contemplăm slava Mirelui şi să 
rămânem multă vreme împreună cu El, dacă ar 

vrea să se facă aici nu două, nici trei corturi?, ci 
unul singur, în care împreună să fim şi împreună 
să ne bucurăm. Acum însă, spune Mirele, Lă- 
sati-mé [să plec], că s-au ivit zorile47, ai primit 
acum lumina harului şi vizita pe care-o doreai. 
Aşadar, binecuvântarea fiind dată, încheietura 
coapsei vătămată şi numele de Iacob schimbat în 
Israel4®, îndelung-doritul Mire se retrage pentru 
scurt timp şi degrabă dispare. Se sustrage cât 
priveşte vizitarea mai înainte zisă şi cât priveşte 
dulceata contemplării, rămâne însă prezent cât 
priveşte cârmuirea, cât privește harul şi cât pri- 
veşte unirea. 


10. În ce fel ascunderea pentru o vreme 
a harului conlucrează spre binele nostru 


Dar nu te teme, mireasă, nu deznădăjdui, nu 
te socoti vrednică de dispreţ, dacă pentru puţin 
timp Mirele îşi va întoarce faţa de la tinc. Toate 
acestea conlucrează spre binele tău4 şi din ve- 
nirea şi din retragerea Lui vei dobândi câştig. 
Pentru tine a venit, şi tot pentru tine s-a retras. 
A venit spre mângâiere, s-a retras din precauţie, 
ca măreţia contemplatiei să nu te înalțesv, ca, 
dacă Mirele este mereu cu tine, să nu începi să-i 
dispretuiesti pe tovarăşii tăi, şi această mângâ- 
iere să n-o mai atribui harului, ci firii. Acest har 
însă se dă când vrea şi cui vrea Mirele, şi nu se 
posedă ca printr-un drept ereditar. Este o vorbă 
populară cum că prea multă familiaritate aduce 
disprețul; aşadar El se retrage ca, absent, să fie 
mai mult dorit, dorit fiind să fie căutat cu mai 
multă ardoare, iar îndelung, căutat să fie în cele 
din urmă găsit cu mai mare bucurie. 

În afară de aceasta, dacă n-ar lipsi niciodată 
această mângâiere, care faţă de slava viitoare ce 
se va descoperi în noi5! este numai în ghicitură şi 
în parte5?, am putea crede că avem aici cetate 
stătătoare, şi o vom căuta mai puţin pe cea vii- 
toare53. Așadar, ca să nu socotim exilul drept 
patrie, iar arvuna drept preţul întreg, Mirele vine 
şi se retrage pe rând, acum aducând mângâiere, 
acum schimbând în neputinţă întreg asternutul 
său54. Putin timp ne-a îngăduit să gustăm si să 
vedem cât de bun estes5, şi, înainte de a-L simţi 
deplin, s-a retras; şi astfel, cu zburând deasupra 
noastră cu aripile deschise, ne îndeamnă să zbu- 
răm56, ca şi cum ar zice: lată, numai putin ati 
gustat şi ati văzut cât de dulce şi suav sunt’, dar 
dacă vreţi să vă săturaţi pe deplin de această dul- 
ceaţă, alergati după Mine în mireasma balsamu- 
rilor melc58, sus să aveţi inimile voastre, acolo 
unde sunt Eu de-a dreapta lui Dumnezeu Tatăl5?. 
Acolo Mă veţi vedea® nu ca în oglindă şi in ghi- 
citură, ci faţă către fata”, şi se va bucura inima 
voastră şi bucuria voastră nimeni n-o va lua de 
la voi62. 


11. Cu câtă grijă trebuie să fie sufletul 

după cercetarea harului 

Dar păzeşte-te, o mireasă: când Mirele Tău 
lipseşte, El nu pleacă pentru mult timp; şi dacă 
tu nu-L vezi, El însă te vede pururea. Este plin 
de ochi de jur-împrejur$5, nu poţi scăpa nicăieri 
de el, are chiar în preajma ta trimişi ai Săi, du- 
huri [îngeri] ca vestitori iscusiti, ca să vadă cum 
petreci în absenţa Mirelui, şi ei te vor învinui în 
faţa Lui dacă vor afla în tine oarece semne de 

desfrâu şi usuratate. Mirele acesta este gelos%; 
dacă vei primi un alt iubit, dacă te vei strădui să 
placi mai mult altuia, îndată va pleca de la tine şi 
se va lipi de alti tineri. Delicat este Mirele acesta, 
este nobil şi bogat, împodobit cu frumuseţea mai 
mult decât fiii oamenilors5, şi de aceea nu e 
vrednic să aibă decât o mireasă arătoasă. Dacă 
va vedea in tine vreo pată sau zbarcitura, pe loc 
îşi întoarce ochii săi67. Fiindcă nu poate suferi 
nici o necurăţie. Fii deci sfios şi smerit, ca aşa să 
fii vrednic de deasu cercetare a mirelui tău. 

Mă tem ca acest cuvânt să ne te fi reţinut prea 
mult, însă m-a silit la aceasta materia lui deopo- 
trivă rodnică şi dulce pe care nu eu am târât-o 
înainte de bunăvoie, ci ea m-a târât pe mine fără 
voie prin dulceata ei. 


12. Recapitularea celor spuse mai sus 


Aşadar, pentru ca acestea ce s-au spus revăr- 
sat, să se vadă mai bine strânse deodată la un 
loc, să facem recapitulând suma celor spuse mai 
sus. Asa cum s-a notat în exemplele puse înainte, 
poţi vedea cum treptele de care s-a vorbit sunt 
legate între ele; şi cum urmează una după alta 
nu numai temporal, dar şi cauzal. Mai întâi se 
iveşte ca un fundament citirea şi materia dată ne 
trimite la meditaţie. Meditatia cercetează mai cu 
sarguinta ceea ce e de dorit şi îl găseşte şi îl arată 
ca pe o comoară ascunsă65; dar cum nu e în stare 
să-l dobândească prin ea însăşi, ne trimite spre 
rugăciune. Ridicându-se cu toate puterile spre 
Dumnezeu, rugăciunea cere comoara dorită, 
suavitatea contemplării. Venind aceasta, răsplă- 

teste osteneala celorlalte trei, in vreme ce roua 
dulcetii cereşti îmbată sufletul însetat. Citirea e 
un exercitiu care priveşte exteriorul, meditaţia 
este o înţelegere care priveşte exteriorul, rugă- 
ciunea priveşte dorinţa, contemplatia e mai pre- 
sus de orice simţire. Prima treaptă este a începă- 
torilor, a doua a celor ce sporesc, a treia a celor 
devotați (gata de jertfă), a patra a celor fericiţi. 


13. În ce fel treptele zise mai sus 
sunt legate între ele 


Aceste trepte sunt însă atât de legate şi se ser- 
vesc una pe alta cu un ajutor reciproc încât cele 
dintâi sunt de puţin sau chiar de nici un folos 
fără cele de pe urmă, iar cele de pe urmă nu pot 
fi niciodată sau doar foarte arareori dobândite 
fără cele dintâi. Căci la ce foloseşte să ne ocupăm 
trupul cu o citire continuă, să parcurgem în gra- 
bă faptele şi scrierile sfinţilor dacă nu pentru ca, 
mestecându-le şi rumegându-le, să scoatem din 
ele sucul şi înghiţindu-l să-l facem să ajungă până 
în cele mai dinăuntru ale inimii, şi pentru ca din 
ele să ne cercetăm cu sarguinta starea noastră şi 
să ne străduim să savarsim lucrurile acelora, ale 
căror fapte dorim să le citim şi recitim? Dar în ce 
fel ne vom gândi la aceasta sau cum ne vom putea 
păzi să nu trecem cumva peste hotarele aşezate6? 
de sfinţii Părinţi cugetând la cele neadevărate 
sau deşarte, dacă nu vom fi fost învăţaţi mai îna- 
inte cu privire la acestea, fie din citire, fie din 
auzite? Fiindcă auzirea ţine într-un fel de citire: 
de aceea avem şi obiceiul de a spune că am citit 
nu numai acele cărţi pe care le citim noi înşine 

sau ni le citesc alfii, ci şi pe acelea de care am 
auzit de la învățătorii nostri. 

De asemenea, ce îi foloseşte omului să vadă 
prin meditaţie cele pe care le are de făcut, dacă 
nu prinde putere cu ajutorul rugăciunii şi a ha- 
rului lui Dumnezeu pentru dobândirea acestora? 
Căci toată darea cea bună şi tot darul desă- 
vârşit de sus este, pogorându-se de la Părintele 
luminilor”, fără de Care nu putem nimic, căci El 
Însuși e cel ce face aceste lucruri în noi, nu însă 
cu totul fără noi. Căci suntem împreună-lucră- 
tori cu Dumnezeu7!, după cum spune Apostolul. 
Dumnezeu vrea ca să ne rugăm Lui, vrea să-l 
deschidem sânul voinţei noastre harului care vine 
şi bate la uşă?2 si să-i dăm consimţământul nostru. 

Acest consimtamant l-a cerut [Domnul] sama- 
rinencei când a zis: Cheamă pe bărbatul tău73; ca 
şi cum i-ar fi spus: Vreau să-ţi revărs harul Meu, 
tu pune în lucrare liberul tău arbitru. A cerut de 
la ea rugăciunea: Dacă ai fi ştiut Cine este Cel 
ce-ţi zice: Dă-Mi să beau, tu ai fi cerut de la El 
apa vie”. Auzind aceasta ca dintr-o citire făcută 
de Domnul, femeia acum învățată, a meditat în 
inima sa că i-ar fi bine şi folositor să aibă această 
apă. Înflăcărată aşadar de dorinţa de a o avea, se 
întoarce spre rugăciune, zicând: Doamne, dă-mi 
această apă, ca să nu mai însetez?5. lată cum 
auzirea cuvântului lui Dumnezeu şi apoi medita- 
ţia asupra lui care i-a urmat, au îmboldit-o să se 
roage. Căci în ce fel s-ar fi îngrijit să ceară, dacă 
n-ar fi înflăcărat-o mai înainte meditaţia? Sau ce 
i-ar fi adus meditaţia, dacă mai apoi rugăciunea 
nu ar fi cerut cele ce s-au arătat că sunt de dorit? 
Astfel deci, pentru ca meditaţia să fie rodnică, 

trebuie să urmeze dăruirea de sine [devotio] a 
rugăciunii, iar ca un efect al acesteia este dulceata 
contemplatiei. 


14. Concluzia din cele spuse mai sus 


Din acestea putem deduce că citirea fără me- 
ditatie este seacă, meditaţia fără citire e greşită, 
rugăciunea fără meditaţie e călduţă, meditaţia 
fără rugăciune e neroditoare: rugăciunea cu dă- 
ruire de sine câștigă contemplatia, dobândirea 
contemplării fără rugăciune este fie rară, fie mi- 
nunată. Fiindcă Dumnezeu, a Cărui putere n-are 
hotar, şi a Cărui milostivire este peste toate lu- 
crările Lui, poate să ridice chiar gi din pietre fii 
ai lui Avraam?6, în timp ce pe cei impietriti şi pe 
cei ce nu vor să I se supună îi sileşte să vrea 
aceasta; şi astfel este atât de generos încât cum 
se obişnuieşte să se spună în popor, trage boul 
de coarne, apare când nu este chemat, şi se 
revarsă când nu este căutat. Chiar dacă citim că 
acest lucru s-a întâmplat cu unii, ca de pildă cu 
Pavel7 şi cu alţii, nu trebuie însă să ne aşteptăm 
şi noi la unele ca acestea, ca şi cum l-am ispiti de 
Dumnezeu, ci să facem ceea ce ţine de noi, adică 
să citim şi să medităm la legea Domnului, să ne 
rugăm Lui să ajute slăbiciunea noastră? şi să 
vadă nedesăvârşirea noastră, ceea ce El Însuși 
ne-a învăţat ce să facem, zicând: Cerefi şi vi se 
va da, căutați şi veţi afla, batefi şi vi se va des- 
chide”. Căci acum Împărăţia cerurilor se ia prin 
stăruinţă şi cei ce se silesc pun mâna pe ea®. 

lată cum, însemnate fiind mai înainte deose- 
birile, proprietăţile treptelor amintite mai sus se 
pot vedea în ce fel sunt lipite între ele şi ce anu- 

me fac în noi fiecare din ele. Fericit bărbatul al 
cărui suflet, golit de toate celelalte preocupări, 
dorește să petreacă pururea în aceste patru trepte, 
care îşi vinde tot ce are şi cumpără acea țarină in 
care este ascunsă comoara dorităt:, adică faptul 
de a-şi face răgaz şi a vedea cât de suav este 
Domnul®2. Cine este sârguincios pe prima treap- 
tă, precaut pe cea de-a doua, devotat pe cea de-a 
treia, ridicat deasupra lui însuşi pe a patra, urcă 
prin aceste suisuri pe care le-a pus în inima sa, 
din putere în putere, până ce va vedea pe Dum- 
nezeul dumnezeilor în Sion83. Fericit cel căruia i 
s-a îngăduit să rămână pe această cea mai înaltă 
treaptă chiar şi numai pentru putin timp, și care 
poate spune cu adevărat: lată simt harul lui 
Dumnezeu, iată contemplu împreună cu Iacob şi 
Ioan slava Sa în munte, iată mă bucur împreună 
cu Iacob de îmbrăţișările frumoasei Rahela. 

Dar după această contemplatie, care l-a înălţat 
până la ceruri, să se păzească acesta să nu cadă 
printr-o cădere lipsită de rânduială până în adân- 
curi, nici să nu se întoarcă după o asemenea vizi- 
tă [a harului] la mişcările zburdalnice ale lumii si 
la ademenirile trupului. Când însă, neputincios, 
vârful minţii omeneşti nu poate suferi mult timp 
strălucirea luminii adevărate, să coboare atunci 
lin şi cu rânduială la una din cele trei trepte prin 
care a urcat şi să zăbovească, pe rând, când pe 
una când pe alta, după mişcarea liberului arbi- 
tru, ţinând seama de loc şi de timp, chiar dacă, 
după cum mi se pare, va fi cu atât mai aproape 
de Dumnezeu cu cât va fi mai departe de prima 
treaptă. Însă, vai, cât de slabă şi jalnică e alcătu- 
irea [conditio] omenească! 

Astfel, conduşi de ratiune şi mărturiile Scrip- 
turilor, am văzut lămurit că desăvârşirea vieţii 
fericite e cuprinsă în aceste patru trepte; şi în ele 
trebuie să se exercite omului duhovnicesc. Dar 
cine este cel ce se tine de această cărare a vieţii? 
Cine este acesta şi-l vom lăuda pe el®4? A voi 
aparţine multora, însă a săvârşi putinora®s; o, 
de-am fi şi noi dintre aceşti puţini! 


15. Patru pricini care ne trag înapoi 
de la aceste trepte 


Sunt însă patru pricini care ne trag înapoi în 
gencral de la aceste trepte, şi anume: nevoia ine- 
vitabilă, folosul lucrării cinstite, neputinta ome- 
ncască şi deşertăciunea lumească. Prima este 
scuzabilă, a doua tolerabilă, a treia vrednică de 
milă, a patra e vinovată. Şi cu adevărat vinovată: 
căci pentru acela pe care o astfel de pricină îl 
trage înapoi de la hotărârea sa, mai bine ar fi fost 
să nu fi cunoscut harul lui Dumnezeu decât să se 
tragă înapoi după ce l-a cunoscut. Căci ce scuză 
va avea pentru acest păcat86? Oare Domnul nu 
i-ar putea spune pe bună dreptate: Ce trebuia 
să-ţi fac mai mult şi n-am făcut Eu87? Nu erai, şi 
Eu te-am făcut, ai păcătuit şi te-ai făcut rob dia- 
volului, şi Eu te-am izbăvit, alergai cu cei nele- 
giuiti prin lume®® şi Eu te-am ales®9: ţi-am dat — 
harul sub privirea Mea si voiam să-Mi fac la tine 
locag®°, dar tu M-ai disprețuit cu adevărat, şi ai 
lepădat înapoia ta% nu numai cuvintele Mele, ci 
chiar pe Mine Însuini, şi ai umblat după poftele 
talev2. 

Dar, o Dumnezeule bun, blând şi milostiv, 
prieten dulce, sfătuitor înţelept, ajutător puter- 

nic, cât de neomenesc, cât de nesocotit este ce] 
ce Te alungă, care depărtează de la inima sa un 
Oaspete atât de blând şi smerit! O, ce schimbare 
nenorocită şi păgubitoare, să-l alungi pe Făcă- 
torul tău şi să primești în schimb gândurile cele 
rele şi vătămătoare, să dai pradă gândurilor 
necurate şi porcilor să o calce în picioare% acea 
cămară ascunsă a Duhului Sfânt, adică ascunsul 
inimii care cu puţin înainte tindea spre bucuriile 
cerești! Sunt calde încă în inimă urmele Mirelui 
şi se şi strecoară în ea dorinţe de desfranare. Cat 
de nepotrivit şi necuvenit este pentru urechile 
care au auzit cuvinte ce nu e îngăduit omului a le 
vorbi%, ca ele să încline atât de repede auzul 
spre basmes5 şi spre defăimări, cât de nepotrivit 
este pentru ochii care au fost botezați în lacrimi 
sfinte, ca ei să se întoarcă dintr-odată spre vede- 
rea deşertăciunilor, iar limba care cântase o dul- 
ce cântare de nuntă, care împăcase mireasa cu 
Mirele prin vorbirea sa înflăcărată şi convingă- 
toare şi a dus-o pe ea în cămara vinurilor”, să se 
întoarcă iarăşi la vorbele de rușine, la măscării, 
la pregătirea de vicleşuguri”?, la defăimări. De- 
parte să fie acestea de la noi Doamne! Dar dacă 
din neputinţă omenească vom aluneca în unele ca 
acestea, să nu deznădăjduim, ci iarăşi să alergăm 
înapoi spre Doctorul Cel Milostiv, Cel ce scoate 
din pulbere pe cel sărac şi ridică din gunoi pe cel 
sărmans; şi El, Care nu vrea moartea păcătosu- 
lui99, ne va îngriji şi ne va tămădui din nou!00. 

E timpul acum să pun capăt scrisorii mele. 
Să ne rugăm toţi Domnului ca să înmoaie acum 
piedicile care ne trag înapoi de la contemplarea 
Lui, iar pe viitor să le ridice cu totul, ducându-ne 

prin treptele amintite mai sus, din putere in pu- 
tere, până când vom vedea pe Domnul dumne- 
zeilor in Sion:o:, unde cei aleși vor simţi dulceata 
contemplării dumnezeieşti nu picătură cu pică- 
tură, nici cu întreruperi, ci într-un torent de 
desfătare vor avea necontenit bucuria pe care 
nimeni nu o va lua de la ei, şi o pace neschim- 
pată, pacea în ea însăşi!93. Deci tu, fratele meu 
Ghervasie, dacă iti va fi dat de sus să urci la înăl- 
timea treptelor mai sus zise, adu-ti aminte de 
mine şi roagă-te pentru mine, când îţi va fi bine. 
Astfel, cortul:04 să tragă la sine cortul, şi cel ce 
aude să zică: Vino, 

28, 12.5 Mt 5, 8. 6 Ps 23, 3—4. 7 Ps 50, 11. 8 Ps 65, 17. 9 lov 

»Lectio divina” aplicata: 
Guigo II Cartusianul, 
douăsprezece meditații 


Meditatia I 


Bine-mi este mie, Doamne, că m-ai smerit, ca 
să învăţ îndreptările Talet. Bine este omului să 
poarte un jug din tineretile lui. Va şedea singur 
şi va tăcea?; dar oare cum, întreb, este singur cel 
ce este cu Tine, Doamne, Dumnezeul oştirilor? 
Nu sunt, zice, singur, ci Tatăl, Care M-a trimis, 
cu Mine este. O, Doamne Iisuse, întreb, ce lucru 
de mirare pari a spune. Eşti văzut petrecând cu 
oamenii, mănânci şi bei cu oamenii, vorbeşti cu 
mulțimile şi ne aduci aminte că nu esti singur. 
Nu sunt, zice, singur, ci Tatăl, Care M-a trimis, 
cu Mine este. Nu mă gândesc la cei ce sunt afară, 
ci la cel ce este înăuntru împreună cu Mine. Afa- 
ră, cu Mine este mâna celui ce Mă vinde în blid, 
iar înăuntru, împotriva Mea e cel ce face intele- 
gere cu vrajmagul Meu. Afară mănâncă pâinea 
Mea, înăuntru îşi numără argintii săi. Afară Îmi 
dă sărutare, înăuntru venin. 

Cine nu este cu Mine este împotriva Mea’, 
cine însă e împotriva Mea este departe de Mine. 
O, Iisuse bunule, de n-ar fi nimeni aici afară cu 
mine, ca să fiu înăuntru casnic împreună cu Tine. 
Vai celui singur“, cu care Tu singur nu eşti. Câţi 

oameni petrec in multime si sunt singuri pentru 
că nu sunt cu Tine. O, de n-aş fi niciodată singur, 
ci împreună cu Tine. Eu însumi îmi sunt multi- 
me pentru mine. Împreună cu mine sunt fiarele 
mele pe care le-am hrănit la sânul meu cu mine 
din copilăria mea. Căci de bună seamă ele iubesc 
în mine culcuşurile lor obişnuite şi nici chiar în 
singurătate nu vor să se depărteze de mine. De 
câte ori le-am strigat: Depărtaţi-vă de la mine cei 
ce vicleniţi şi voi cerceta poruncile Dumnezeului 
meu’. Broaştele orăcăie întru cele mai ascunse ale 
mele® şi în ochii mei năpădeșşte plaga mustelor 
Egiptului”. 

Va şedea, zice, singur, şi într-adevăr nu va fi 
singur decât numai dacă va şedea. De aceea, 
bine este să ne smerim si să purtăm jugul Tău, 
Doamne. Grumazul trufaş învaţă să se îmblân- 
zească în jugul Tău; căci celor ce iau asupra lor 
jugul Tău le spui: Învăţaţi de la Mine, că sunt 
blând şi smerit cu inimă. Cine încalecă mân- 
dria nu află odihna: Tu însă şezi pe scaunul Tău, 
adică pe cel smerit şi liniştit. Acum văd că nu 
poate fi liniştit cel ce nu s-a smerit mai înainte. 
Pe cel smerit, zice, şi liniştit": o, cât de bun este 
să te smercsti ca să poţi ajunge la linişte. Căci 
atunci va şedea singur şi va tăcea. Cine nu este 
singur nu poate tăcea; cine nu tace nu-l aude pe 
cel ce vorbeşte. Cuvintele celui înţelept, zice, sunt 
ca bolduri care se aud în tacere!?. Să tacă pă- 
mântul meu înaintea Ta, Doamne'3, ca să aud 
ce grăieşte întru mine Domnul Dumnezeu”. Căci 
cuvintele şoptite:5 nu pot fi auzite de Tine decât 
în cea mai înaltă tăcere. Auzirea lor îl ridică de 
bună seamă mai presus de sine pe cel ce şade 

singur şi tace, căci cel ce se smereşte pe sine se 
va înălţa!6; cine va şedea singur şi va tăcea se va 
ridica mai presus de sine. Unde? Dar este oare 
vorba de un loc anume? Nu, ci de iubire [affec- 
tus]. Si iubirea însăşi, în ce fel este ea mai presus 
de sine? Pentru că nu se uită la sine, pentru că 
nu se iubeşte pe sine, pentru că nu se gândeşte 
la sine. Dar la ce anume? La ceea ce este mai 
presus de sine, la binele desăvârșit, la Dumnezeul 
său, pe care văzându-L şi iubindu-L se vede şi se 
iubeşte mai bine pe sine însuşi. 


1 Ps 118, 7. 2 Plg 3, 27-28. 3 Cf. In 8, 16. 4 Cf. Mt 26, 23—49. 
5 Mt 12, 30. 6 Ecc 4, 10. 7 Ps 118, 115. 8 Cf. Ps 104, 29. 9 Cf. 
Is 8, 21-31. ° Mt 11,29. "Is 66,2. * Ecc 9,17; 12, 11. 
13 Cf. 1 Mac 1, 3. “4 Ps 84, 8. 5 Cf. lov 4, 12. © Le 14, 11. 


Meditatia IT 


Grăieşte, Doamne, inimii robului Tău, ca ini- 
ma mea să grăiască cu Tine. Grăieşte orfanului 
care s-a încredinţat pe sine Tie. În Tine se incre- 
de săracul, iar orfanului Tu i-ai fost ajutor'. 
Doamne, depărtat-ai de la mine pe prieten şi pe 
vecin?, Tu însă, Doamne, nu depărta ajutorul 
Tău de la mine. Frații mei ca nişte străini s-au 
îndepărtat de mine‘, Tu însă, Doamne, nu Te de- 
părta de la mines. Depărtat-ai pe cunoscufii mei 
de la mine®; ajuns-am urâciune lor”, deschis-au 
asupra mea gura lor®, blestemat-au sufletul meu. 
Nu le socoti lor aceasta, căci ei socotesc că aduc 
închinare lui Dumnezeu”. Ei blestemă, Tu însă 
să-i binecuvantezi" şi pe ei, şi pe mine. Căci Tu 
eşti Domnul Savaot, Care judeci cu dreptate şi 
cercetezi inimile şi rărunchii“; Tie Ti-am încre- 
dintat pricina mea, Apărătorule al vieţii mele. 
Si acum, Doamne, nu am ajutor in mine însumi’, 
nu am lângă mine pe cine să mă mângâie şi să 
mă sfătuiască. Sufletul meu n-a vrut să se mân- 
gaie4, ca mângâierile Tale să veselească sufle- 
tul meu. Ochii mei sunt pururea spre Domnul, 
că El va scoate din lat picioarele mele!'6; sfârşitu- 

s-au ochii mei după cuvântul Tău, zicând: cand 
mă vei mângâia'7? 

Îmi aduc aminte de Ana:8 ce stătea la intrarea 
Cortului Tău plângând cu amar, şi căreia bărba- 
tul său, Elcana, întristat i-a spus, mângâindu-i 
durerea, fiindcă o iubea pe Ana: Ana, de ce plângi 
şi de ce nu mănânci. Nu sunt eu oare pentru 
tine mai bun decât zece fii? Dar ea plângea şi nu 
gusta mâncarea. Îi plăcea să mănânce mai de- 
grabă pâinea lacrimilor, refuza mângâierea de 
la om2°, aşteptând bucuria Domnului Dumne- 
zeului ei, ca şi cel care zicea: Ziua omului n-au 
dorit-o, Tu ştii aceasta. Plangea deci şi nu gusta 
mâncare. Fericiti cei ce plâng că aceia se vor 
mângâia22. Căci de pe obrajii văduvei se vor 
ridica lacrimile înaintea Ta, şi Tu, Cel ce asculti 
urechea, nu Te vei desfata întru ele23. 

Nimic, aşadar, nu e mai bun pentru mine de- 
cât să-mi plâng stârpiciunea sufletului meu, ca şi 
fiica lui leftae24. Sterp este sufletul meu, Doam- 
ne?5; de aceea, mă tem de blestemul legii Tale, 
căci cea stearpă şi blestemată nu naște. Iar acest 
blestem e de temut. Din pricina acestei stârpi- 
ciuni plangea Ana şi nu voia să guste hrană. Dar 
ai pus lacrimile ei înaintea Ta? şi a zămislit şi a 
născut fiu, pe care l-a închinat slujirii Tale. 

Bun este pământul udat de lacrimi şi roadă în- 
sutită va face. Fă să plouă, Doamne, şi udă-l din 
cele mai de deasupra ale Tale? ca să se deschidă 
pământul şi să odrăslească rodul mântuirii, 
ca flămânzii să se sature şi cea stearpă să nască 
de şapte ori?9. Acesta este neamul celor ce-L 
caută pe Domnul, al celor ce caută fata Dumne- 
zeului lui Iacob3%; acest neam se va binecuvânta 

în veci, pentru acest neam se va mântui văduva. 
Fiii ei ca nişte vldstare tinere de măslin în jurul 
mesei Tale3i. lată aşa se va binecuvânta omul cel 
ce se teme de Domnul?. 


1Ps 9,34. 2Ps 87,19. 3 Ps 21,21. 4Cf. Iov 19,13. 5 Ps 
34, 21. í Cf. Iov 19, 13. 7 Ps 87,8. 8 Ps 21,13. 9 In 16,2. 
w Ps 108,27. “Ir 11,20. 2Ir 20,12. 3 lov 6,13. 14 Ps 
76, 2. 15 Ps 93, 19. * Ps 24, 16. Y Ps 118, 82. 38 Cf. 1 Rg 1. 
19 Ps 79, 6, 2° Cf. Ps 76, 3. 2: Ir 17, 16. 22 Mt 5, 4. 23 CE. Sir 
35, 16-19. 24 Cf. Jd 11. 25 Cf. Nm 11,6. 2 Ps 55, 8. 27 Ps 
103, 14. 28 Is 45, 8. 29 Cf. 1 Rg 2, 5. 3° Ps 23, 6. 3! Ps 127, 3. 
32 Ps 111, 1. 


Meditatia III 


Bogat esti Doamne, n-au lipsă hambarele Tale. 
Hrăneşte-l astăzi pe cel sărac cu firimiturile ce 
cad de la masa fiilor Tăi!. Strigă săracul Tău la 
poarta Ta, fiindcă n-are ce mânca astăzi. Doam- 
ne, sunt atât de neputincios încât nu-mi mai pot 
deschide gura mea. O, cât de sănătos era cel ce 
zicea: Gura mea am deschis si am tras duh?. 
Deschide deci, Doamne, buzele mele şi hră- 
neste-ma cu lauda Ta3. Lauda Ta este adevărata 
hrană. Nu din altă hrană trăieşte toată cetatea 
Ierusalimului pe care Tu o saturi cu floarea 
grâului și din izvorul desfătării o vei adăpa5. 
Vai celor ce vor posti de la lauda Ta: de bună 
seamă că stau pe ziduri ca să-și bea udul păca- 
telor lor*: adică râvnesc ahtiati după cele vre- 
melnice ca să-și sature poftele trupului. Unora ca 
aceştia însă le dai un pământ ca arama şi un cer 
ca fierul?, ca să nu plouă trei ani şi şase luni®, 
pentru că nu fac roade nici ale credinţei, nici ale 
faptelor bune”. Au „pământul de aramă”, pentru 
că buzele lor sună ca un chimval:, iar „cerul de 
fier” pentru că au inimă învârtoșată şi neplecatău, 
iar despre ei psalmistul zice: Păcătosului însă i-a 

zis Dumnezeu: Pentru ce povestesti dreptatile 
Mele şi iei legământul Meu in gura ta?!2. 

Nu trăiesc aceştia din lauda Ta, Doamne, şi 
mor de foame, nu din lipsa pâinii şi a apci, ci a 
cuvântului Tău". Însă nu vei lăsa să piară de 
foame sufletul dreptului'4, căci în vreme de secetă 
ai poruncit corbului şi văduvei din Sarepta să 
hrănească pe robul tău Ilie:5. Căci Tu, Doamne, îi 
hranesti pe cei ce Te hrănesc; de aceea untde- 
lemnul din ulcior nu s-a imputinat şi făina din 
vas n-a scăzut!6, pentru văduva care Te-a hrănit. 
Te hrăneşte corbul, Te hrăneşte şi văduva, vădu- 
va însă cu pâine coaptă sub cenușă, iar corbul cu 
carne de seară. „Corbul” însă este omul păcătos. 
Zaheu vamesul era un ,corb”7 şi el a zburat 
într-un sicomor. Astăzi, a zis, se cade să rămân 
în casa Ta!'8. Astăzi deci corbul l-a hrănit pe Ilie. 
În ce fel l-a hrănit? Iată jumătate din averea 
mea o dau săracilor". Deci L-a hrănit pe Hristos, 
şi pe săraci împreună cu Hristos, sau mai degra- 
bă în săraci L-a hrănit pe Hristos. Cu ce anume? 
„Cu carne”, adică cu cele vremelnice. Căci a-L 
hrăni pe Hristos „cu carne” înseamnă a lăsa pen- 
tru Hristos cele vremelnice şi trupesti. Si aceasta 
s-a făcut „seara”, când se amesteca lumina si 
întunericul, ca să fie de folos şi să se spună: şi a 
fost seară şi a fost dimineaţă, ziua intdi2°. 

Mai întâi L-a hrănit corbul, apoi văduva, căci 
corbul s-a făcut văduvă, corbul s-a preschimbat 
în porumbiţă si scotea gemete. De ce oare? Pen- 
tru că e văduvă, fiindcă Mirele ei, Care o spălasc 
de păcatele sale adică de negreala corbului, a 
murit. Mirele ei a murit, de aceea întru pomeni- 
rea lui a luat două vreascuri ca să gătească puţină 


164 


făină pentru sine şi pentru fiul său, adică pentru 
duhul, si să moară împreună cu mirele ei2!. Dar 
mai întâi a trebuit să hrănească pe Ilie şi, făcând 
din aceeaşi făină o nouă frământătură??, a trebuit 
să coacă sub cenuşă o mică pâine. Hristos ne 
cere pârga faptelor noastre, şi să nu cugetim la 
ccle înalte, ci să ne lăsăm duşi spre cele smeritez3, 
ferindu-ne de aluatul furiseilor, care este fatar- 
nicia24. Mica pâine coaptă sub cenuşă pe care 
Hristos o cere de la noi, este acest cuget simplu 
şi smerit?5, 

Si nici fără „puţin ulei” nu trebuic să fie femeia 
cea bună, căci Dumnezeu iubeşte pe cel care dă 
cu voie bună, dar făina sau uleiul pe care le are 
i sc par foarte puţin, pentru că ea flămânzeşte 
şi însetează de dreptate”?7. N-am, zice, decât un 
pumn de făină într-un vas şi putin untdelemn 
într-un ulcior?8. „Un pumn” este o măsură foarte 
mică; „făina” este strălucirea curată şi subtilă a 
credinţei; „vasul” este paza smerită şi precaută, 
ca vântul trufiei să nu așeze in ţărână şi să risi- 
pească atâta slavă». Cine înţelege puţinătatea a 
ceea ce are, trebuie să păzească cu şi mai multă 
tărie, ca să nu le piardă şi pe acestea. 

Așadar, Doamne, corbul şi văduva Te hranesc pe 
Tine în Sarepta Sidonului, pentru că smochinul 
blestemat s-a uscat în pământul iudeilor3°. Căci 
vamesii şi desfrânatele o iau înainte in Împără- 
tia cerurilor3!. Pentru că în casa fariseului Te-ai 
aşezat la masă afară, iar în casa păcătoasei Te-ai 
ospătat înăuntru32. Hrăneşte, Doamne, puiul cor- 
bilor, pe fiul păcătoşilor care strigă către Tine: 
Tatăl meu si mama mea m-au părăsit34: Tu însă 
nu-i părăseșşti pe cei ce nădăjduiesc întru Tine55. 

103, 13. 20 Cf, 1 Co 13, 1. n Cf. Sir 3, 26. = Ps 49, 17. 3 Cf. 

19, 2-10. 38 Le 19, 5. 99 Le 19, 8. 2° Fe 1,5. 23 Rg 17, 12. 
22 Cf. 1 Co 5, 7. 23 Cf. Rm 12, 16. 24 Le 12, 1. 25 Cf. Jou 1, 1, 
26 2 Co 9,7. 27 Mt 5, 6. 25 3 Rg 17, 12. 2 Ps 7,5. 3 Cf. Me 
11, 21. 2 Mt 21,31. 32 Cf. Le 7,36-46. 33 Cf. Ps 146,9. 
34 Ps 26, 16. 35 Cf. Ps 33, 21. 


Meditatia IV 


Învârtoşat-ai inima noastră, Doamne, învâr- 
toşat-ai inima noastră, ca să nu ne temem de 
Tine!. Ai aşezat nor, ca rugăciunea să nu stră- 
bată până la Tine?. la de la noi, Doamne, cum 
ai făgăduit, inima cea de piatră şi dă-ne nouă 
inimă de carne, ca să pui Duhul Tău înăuntru 
nostru3. Venind, Duhul Tău pune drept temelie 
şi fundament, începutul înțelepciunii: frica de 
Domnul. Frica însă face inima statornică, pen- 
tru ca lăcașul celor şapte daruri ale slavei înălţat 
deasupra să rămână neclintit. Tu, Doamne, ştii 
cât de neliniştită si nestatornică e inima mea, ca 
praful si nisipul mării, astfel că tot ce mă silesc să 
zidesc deasupra ei mi se pare îngrămădindu-se 
mai degrabă spre ruina capului meu. Cât de bine 
s-a spus: Ierusalimul a păcătuit de moarte, pen- 
tru aceasta a ajuns nestatornic; când in casă, 
când afară, stând lu pândă in orice colt, aprig 
şi de neţinut în frâu, picioarele lui nu se mai 
odihneau în casă. Iată cât de bine este zugrăvită 
nebunia desfrânată a sufletului meu; şi ce voi 
face? Întoarce-te la întâiul tău bărbat şi nu-ţi 
arăta picioarele tale tuturor trecătorilor; căci de 

aceea te-ai făcut nestatornica şi ticăloasă, schim- 
bandu-ti adesea căile tale®. Păcătuit-a cu păcat 
Ierusalimul: prea adeseori şi-a schimbat căile 
sale. Întoarce-te, dar, la întâiul tău bărbat şi 
spune-i lui: Străpunge cu frica Ta trupul meus; 
şi acela îţi va spune: Opreşte-ţi limba ta de la 
rău!0, apasi-ti lăcomia, sugrumă-ţi desfrânarea, 
taie toate mișcările neîngăduite ale trupului. 

Iar cei sunt ai lui Hristos şi-au răstignit tru- 
pul lor”. Dar nu e de ajuns: aceasta au făcut-o şi 
filozofii, au făcut-o iubitorii de slavă deşartă!? au 
făcut-o fatarnicii, răstignindu-și trupul lor, însă 
plată de la Hristos n-au primit. Pentru ce? Pen- 
tru că n-au avut frica de Dumnezeu. Străpunge 
cu frica Ta trupul meu. Multi şi-au răstignit tru- 
purile lor nu din frică de Tine, ci din iubirea de 
deşertăciune. Nu este de ajuns aceasta: străpun- 
ge cu frica ta nu numai desfrânarea trupului, ci 
şi pe cea a sufletului. Desfrânarea sufletului este 
slava deşartă. Pierdut-ai pe tot cel ce se desfrâ- 
nează lepădându-se de Tine!3. Ce contează dacă 
pieri de necurăţia trupului sau de desfrânarea 
sufletului. Omorârea membrelor este crucea tru- 
pului, iar frica de Dumnezeu crucea sufletului; 
frica de Dumnezeu întăreşte inima ca să nu se 
abată nici la dreapta, nici la stânga“. 

Este şi o a treia cruce, cea a duhului, care este 
iubirea. M-am răstignit, zice Apostolul, împreu- 
nă cu Hristos"5: cine mă va despărţi de iubirea 
lui Hristos'®? De aceea fericitul Andrei nu voia 
să fie dat jos de pe cruce. Această cruce e iubirea 
care ne face inima de carne, adică moale şi fra- 
gedă. De aceea prin vitelul cel fraged:7 înţelegem 
pe Hristos Cel răstignit pentru foarte marea Sa 

iubire. Cine ajunge la această cruce străbate 
norul ce-i stă în fata şi-şi varsă rugăciunea sa în 
fata lui Dumnezeu. De aceea chiar şi pe Moise 
în Muntele Sinai l-a acoperit norul şase zile; iar 
în ziua a şaptea l-a strigat Domnul din mijlocul 
norului. Chipul slavei Domnului de pe vârful 
muntelui era în ochii fiilor lui Israel ca un foc 
mistuitor. Şi s-a suit Moise pe munte şi a intrat 
în mijlocul noruluii9. Ce se înţelege prin cele „şa- 
se” zile în care Moise a fost acoperit de nori dacă 
nu cele şase virtuţi prin care se urcă spre inte- 
lepciune20? Căci numai pe „piscul” înţelepciunii 
„focuP” iubirii celei arzătoare arată „chipul slavci 
dumnezeieşti”; iar ceea ce se află sub cea de-a 
şaptea treaptă a înţelepciunii se socoteşte „ceaţă 
si nori”. 

Aşadar, prima cruce să răstignească trupul prin 
frică, cucernicie şi cunoştinţă, pentru că frica să 
îndrepte desfrâul, cucernicia mândria, iar cunos- 
tinta excesul. Cea de a doua cruce să ia în stăpâ- 
nire tăria sufletului, sfatul şi înţelegerea, ca prin 
tărie să-l înspăimânte pe diavol, prin sfat să-l 
îndrepte pe aproapele, şi prin înţelegere pe sine 
însuşi, Iar cea de a treia cruce le întrece pe toate 
acestea şi adunată în unitatea iubirii se odihneşte 
în pace dormind în ea însăşi”. 


'Cf. Is 63,17. 2 Plg 3,44. 3 Iz 36,26—27. 4 Ps 110,10. 
5Plg 1,8. 6 Pr 7, 11-12. 7Cf. Iz 16,25. Bir 2,36. 9 Ps 
118, 120. 10 Ps 33, 12. " Ga 5, 24. ? Ga 5, 26. 13 Ps 72, 26. 
44 [os 1,7. 5Ga 2, 20. '7 Cf. Fe 18,7. *8 Plg 3, 44. 9 Is 
24, 16-18. 20 Cf. Is 11, 2-3. 21 Cf. Ps 4, 8. 


Meditatia V 


Întru început, Tu, Doamne, ai întemeiat cerul 
şi pământul:, adică ai făcut firea îngerească şi 
omenească; dar odată făcută această menţiune 
despre îngeri, cuvântul tău se întoarce numai 
către om. Şi pământul, zice, era netocmit şi gol, 
şi întuneric era peste fata adâncului?. Vedem, 
Doamne, şi în fata simţurilor noastre se infati- 
şează această mare si minunată maşină a lumii 
care nu încetează să vestească prin frumuseţea şi 
măreţia ei înţelepciunea şi puterea şi bunătatea 
Ta nesfârşită, ncînţeleasă şi veşnică. Si chiar dacă 
aceasta întrece orice simtire si vorbire a murito- 
rilor, acest lucru vrea mai degrabă să facă ascuti- 
şul minţii să tindă spre „cerul nou” şi „pământul 
nou”3 pe care Tu spui că le-ai făcut acum. 

Căci spui în Evanghelia Ta: Tatăl Meu până 
acum lucrează, şi Eu lucrezi. Ce anume dacă nu 
un cer nou şi un pământ nou? Căci din adâncuri 
ai format pământul și din pământ cerurile5. 
„Adâncul” este păcătosul, dar atunci când din 
întuneric ai făcut să strălucească lumina‘, ca să 
lepădăm lucrurile întunericului si să ne imbrd- 
cam cu armele luminii?, ne-ai făcut cunoscut că 

ai făcut un „cer nou” si „un pământ nou”. Iată, 
bag de seamă, Doamne, că pământul minţii mele 
e încă „netocmit și gol”, şi că „întuneric e pe faţa 
adâncului”. E „netocmit” fiindcă e purtat de o 
neliniște nenorocită pentru deşertăciunea flea- 
curilor şi închipuirilor sale; e „gol” de roadele 
faptelor bune sau, aşa cum spune o altă tradu- 
cere, e „nevăzut şi nealcătuit”. Căci în confuzia sa 
e ca un haos înfricoşător şi întunecos, ignorând 
atât sfârşitul cât şi începutul, precum și modul 
firii sale, dacă nu crede că este făcută într-un 
chip minunat din nimic de Creatorul suprem, şi 
că după această viaţă se va muta fie în iad pentru 
meritele sale, fie în ceruri pentru milostivirea 
Făcătorului său. Este de bună seamă „ncalcătuit” 
pentru că n-a păstrat podoaba virtuţilor şi forma 
chipului dumnezeiesc cu care s-a asemănat. De 
aceea e ascuns în adâncul orbirii sale şi faţa lui 
s-a întunecat de întunecimile amăgirilor sale. 

Aşa este sufletul meu, Dumnezeul meu, aşa 
este sufletul meu: „pământ netocmit şi gol”, „ne- 
văzut si nealcătuit” si „întuneric este peste fata 
adâncului”. Cu toate acestea însă, adâncul şi-a 
slobozit glasul său, şi adâncul cel mai de jos şi 
întunecat cheamă adâncul cel mai de sus: pe 
Tine, Care covarsesti toată mintea”; pe Tine Te 
cheamă, Doamne, adâncul minţii mele, ca să faci 
şi din mine „un cer nou şi un pământ nou”. 

Acest lucru îl cerea David şi îl cerem şi noi 
împreună cu David: inimă curată zideşte întru 
mine, Dumnezeule, şi duh drept înnoieşte întru 
cele dinlăuntru ale mele:2. Ştia că a fost făcut 
deja ceva, dar cerea să fie făcut „făptură nouă”, 
„cer nou” şi „pămâni nou”. Cu urechile noastre 

am auzit şi părinţii noştri ne-au spus nouă lu- 
crul pe care l-ai făcut în zilele lor’. Acesta este 
„lucrul” despre care spui: Tatăl Meu până acum 
lucrează, şi Eu lucrez. Căci ai zidit îndeosebi 
inimile lor, făcând în cle lumina şi despartind 
lumina de întuneric, numind lumina zi şi întu- 
nericul noapte:5. Acesta este „lucrul” pe care l-ai 
lucrat în zilele lor. În zilele acelea ne aducem 
aminte de bătrânul Avraam si multi alţii au fost 
plini de aceasta ca şi cei de care spunea Apostolul: 
altădată erati în întuneric acum însă sunteți 
lumină în Doimnnul:6, 

O, Făcătorule Preabun, dacă „ai lucrat” până 
acum acest „lucru” pe care l-ai făcut în zilele cele 
de demult, de ce n-ai lucra si în sufletul meu 
acest lucru? Sufletul meu este „netocmit şi gol” si 
„întuneric este peste faţa adâncului”. Spune „să 
fie lumină” şi „va fi lumină”:8. Acest „lucru” l-ai 
lucrat in Lazăr și în Pavel. Fata aceluia era înfă- 
şurată cu mahramd pentru că întuneric era 
peste fata adâncului; iar acestuia, când s-a bote- 
zat, îndată i-au căzut de pe ochi ca nişte solzi?°, 
ca să privească cu faţa descoperită slava Dom- 
nului2!. Aceștia sunt solzii care imi fac adesea 
sufletul să doarmă înaintea Ta. De aceea şi Apos- 
tolii dormeau în lupta [agonia] Ta din Ghetsimani: 
căci ochii lor, zice, erau ingreunati?2. 

Însă acum, Doane, este ceasul, să ne trezim 
din somn?3, trambita Ta sună tot mai tare: deș- 
teaptă-te cel ce dormi şi te scoală din morţi şi te 
va lumina Hristos24. Luminează, Doamne, întu- 
nericul meu35, zii sufletului meu: să fie lumină; 
şi va fi lumină. 

1, 6-10. ĉ2 Co 4,6. 7 Rm 13, 12. 8 Fc 1,26. 9 Auc 3, to, 
10 Cf. Ps 41,9. "Cf. Flp 4,7. 12 Ps 50, 11. 3 Ps 43, 2—3. 
4 Ps 32,15. 5 Cf. Fe 1, 3—5. © Cf. Ef 5, 8. 17 Cf. Ps 43, 2, 

22 Mt 26, 43. 23 Rm 13, 11. 24 Ef 5, 14. 25 Ps 17, 31. 


Meditatia VI 


Au curs apele mele şi s-au despărţit de „apele 
cele de sus”; au curs până în cele mai de jos ale 
pământului! şi au îngheţat de la faţa vântului de 
miazănoapte. Vântul acesta foarte aspru le-a în- 
ghetat pe ele: nu mai pot curge, nici să se întoar- 
că la obârşia lor, ca să curgă din nou tot mai bine 
şi mai bine. Scoală-te, vântule de miazănoapte, 
depărtează-te de la mine şi să fugă cu tine norii 
şi grindina şi suflarea vifornitei?. Din pricina ta 
austrul cel prea blând întârzie să sufle. Scoală, 
vânt de miazănoapte, vino vânt de miazăziă, vino 
la lumina de miazăzi, topeşte gheaţa sufletului 
meu ca să se întoarcă la locurile înalte ale obâr- 
sici lui. Căci a curs în iezerul putreziciunii si s-a 
făcut asemenea lutului. Cei ce mâncau odinioară 
mâncări alese cad de foame pe uliţă“. Vino, vant 
de miazăzi, şi suflă şi mă ridică cu căldura ta. 

Căci la începutul lumii Tu te purtai pe deasupra 
apelor5 care sunt mai presus de ceruri, tinandu-le 
sus prin darul covârșitor [al puterii Tale] ca să 
nu curgă împreună cu cele ce nu şi-au păzit casa 
lor®. Spânzură deci şi apele mele incremenite de 
dulceata glasului Tău, căci streangul ‘Tau l-a ales 

sufletul meu’. Poartă-ne si pe noi pe deasupra 
„apelor cele mai de jos” care sunt sub tărie, ca să 
ne tragi pe noi spre laudele Dumnezeului Celui 
Preainalt și să înţelegem ceea ce cântăm în psalmi: 
Glasul Domnului peste ape; Dumnezeul slavei 
a tunat; Domnul peste ape multe®. Să tremure 
apele noastre la sunetul tunetului Tău ca să 
soarbă căldura Ta norii evaporati şi, curatiti de 
întinări, să strălucească iarăşi de o puritate cris- 
talină, să se arate vădit lumina feţei Tale care 
s-a însemnat peste noi. Printr-o căldură stărui- 
toare apele cele mai presus de ceruri se vor întări 
dobândind tăria cristalului; de acum nu mai pot 
curge în jos şi, străbătute de raza soarelui celui 
prea înalt, aruncă scântei arzătoare: Sfânt, Sfânt, 
Sfânt e Domnul Dumnezeu Savaot'°; glasul Tău 
ne-a învăţat să facem să răsune această negrăită 
cântare. La acest glas umblă „fiarele”“ [carului 
lui Dumnezeu], umblă de asemenea si ,,rotile” 
care le urmează”. Căci glasul tunetului Tău e 
în roată şi de aceea luminat-au fulgerele Tale 
lumea’3; s-a clătinat şi s-a cutremurat pămân- 
tul'4, pentru că în mare este calea Ta şi cărările 
Tale în ape multes. 

Întoarce-te, suflete al meu, întoarce-te la obâr- 
şia ta, suspină după Dumnezeu, Izvorul cel viu, 
aducându-ţi aminte cu osârdie de aceasta: când 
voi veni şi mă voi arăta înaintea feţei Dumne- 
zeului meu'©? S8-ti fie până atunci lacrimile pâine 
ziua şi noaptea!? şi, ca să nu fifi copleșiți de 
prea multă întristare!'8, întăreşte-te uneori şi zii: 
Nădăjduieşte în Dumnezeu că-L voi lăuda pe El; 
mântuirea feţei mele este Dumnezeul meu’. 

Meditatia VII 


Doamne, Dumnezeul lui Avraanı, vino azi in 
ajutorul meu, rogu-Te, si fa milostivire cu ne- 
vrednic păcătosul Tau. Deci copila căreia îi voi 
zice: Dă-mi să beau! şi care-mi va răspunde: 
Bea, căci şi cămilele toate le voi adăpa2, aceea 
este cea pe care a rânduit-o Domnul pentru fiul 
Domnului meu’. Şi iată a venit Rebeca, foarte 
frumoasă la chip, fecioară necunoscută încă de 
bărbai4. O, fecioara fecioarelor, Stăpâna mea, cu 
chip prea frumos, spre care și îngerii doresc să 
privească5, indreapta-ti, rogu-te, ochii feciorel- 
nici asupra mea şi binevoieste ca, inmuindu-ti 
vârful degetului tau® în ulciorul tău, să dai măcar 
o picătură limbii mele ostenite şi arse. Ştiu, 
Stăpână, ştiu cu ce iubire nepreţuită a bunatatii 
Tale cauţi spre fiecare rob credincios al marelui 
Avraam, ca să dai băutura milostivirii tale nu 
numai bărbatului care o cere, ci şi cămilelor lui. 
Cu adevărat, Stăpână, tu eşti acea „fecioară” prea 
aleasă şi care nu eşti doar fecioară, ci şi „necu- 
noscută de bărbat”. Căci înspăimântat de lumina 
Duhului Sfânt care umplea inima ta, acel „băr- 
bat” foarte rău, stricătorul mintilor, fuge intot- 

deauna departe de tine. Cât de frumoasă esti tu 
şi nici o pată nu este in tine’, la chip preafru- 
moasă, cu trupul preacurată, cu duhul preasfântă 
şi, ceea ce este un lucru preastrălucitor întru tine, 
gata să vii în ajutor nevoilor celor nenorociti. 
Căci tu esti cea dintâi care scoţi din „izvorul” cel 
mai înalt al milostivirii şi porţi „ulciorul” tău plin 
de har pe „umăru!” înţelegerii tale celei preapu- 
ternice. 

Ce a făcut deci acea copilă ce purta de mai îna- 
inte, Stăpână, chipul [typuni] tău? Îndată, zice, 
şi-a coborât pe braţe ulciorul de pe umărul său, 
nemulțumită să dea de băut doar bărbatului: Și 
cărnilelor tale, zice, am să le scot apă până vor 
bea toate; adică, Fecioară Preafericită, si mie, o 
„cămilă” păcătoasă şi cocoşată, fără chip şi înco- 
voiată, îmi vei da băutură din ,,ulciorul” tău. Cu 
adevărat milostivă ești tu cu nenorocirile noastre, 
peste ceea ce putem cugeta, nădăjdui sau ruga. 
Căci ţi-ai coborât ,ulciorul” de pe „umărul” tău 
cel preainalt pe smeritul şi îndoitul tău ,brat”, 
ca revărsare de cămile” să te acopere şi să se 
îmblânzească în casa tatălui tău când le vei spăla 
picioarele: şi le vei da pășune si iesle. 

O, Fecioară preafrumoasă la chip, precum şi 
prin feciorie, dă-mi, rogu-te, şi mie, să beau si 
pregăteşte-mi în această noapte loc de sălășluire 
pentru că la tine, precum spui, este și loc încăpă- 
tor de tras", Pământul acesta al muritorilor este 
strâmt şi din această pricină oamenii se ceartă: 
al meu este pământul, ale mele sunt apele, a mea 
este pădurea. Cu tine însă locul este încăpător 
pentru sălăşluire. Iată, am fost aruncat afară, 
pradă fiarelor şi păsărilor de pradă!3; şi nu este 

cine să mă mângâie dintre toţi cei dragi ai mei!3 
afară de tine, care singură după Dumnezeu pri- 
veşti osteneala si durerea. Du-mă şi pe mine, 
Maică a milci, in casa tatălui tău, ca să nu rămân 
afară şi să îngheţ de ger si frig, si să sufăr groaza 
nopţii. Du-mă ca, odată spălate picioarele mele, 
să mă culc lângă cămilele tale, până ce se va 
lumina de ziuă şi umbrele nopţii se vor risipi’. 
Du-ne la marele tău Isaac, care cugetă în țărâna 
sa ziua şi noaptea! aşteptând venirea ta, când îi 
vei aduce împreună cu tine vitele sale, cămile 
încărcate cu mirodenii!7. Cu adevărat tu eşti cea 
pe care a gătit-o Domnul pentru fiul Stăpânului 
meu ca Maică şi Mireasă şi Soră. Domnul, zice, 
te-a gătit. Căci eşti aleasă şi preferată înaintea 
tuturor, plină de har, Domnul este cu tine’. 
Domnul Dumnezeu Tatăl te-a gătit Domnului 
Dumnezeu Fiului Său ca şi tu să ne găteşti pe noi 
pentru El. Binevoieşte, dar, să sezi pe spatele 
acestei „cămile” ce se roagă ţie, gătindu-L şi 
făcându-L îndurător nouă când se va scula să 
bată pământul cu toiagul gurii Sale». 


1 Cf. Fe 24, 14. In 4, 7. 2 Fc 24, 14. 3 Fe 24, 44. 4 Fc 24, 16. 
51 Ptr 1, 12. © Cf. Le 16, 24. 7 Cant 4, 7. 8 Fe 24, 18—19. 
9 Is 60, 6. 10 Cf. Fc 24, 32. lic 24, 25. *2 Iz 39, 4. '3 Plg 1, 2. 
14 Cf. Ps 9, 34. '5 Pr 7,18. 16 Cf. Fe 24, 63. 17 Cf. Fe 37, 25; 
1 Rg 10, 2.18 Lc 1, 28. 19 Is 11, 4. 


Meditatia VII 


Hrăneşte-ne, Doamne, cum ai făgăduit semin- 
tici părintelui nostru Iacob, umplând pe toţi cei 
vii de binecuvântare! duhovnicească din roua 
cerului şi din belşugul pământului, din belşugul 
grâului, vinului şi untdelemnului Tău3. ,,Graul” 
este Trupul Tau, ,,vinul” Sângele, iar „untdelem- 
nu!” Duhul Sfânt. Această binecuvântare ne rou- 
rează din cer, de această binecuvântare este plin 
tot pământul nostru, blestemat odinioară întru 
lucrarea lui Adam4. Însă din acest „grâu” Adam 
n-a semănat nimic în pământ. Căci roua cerului 
a pogorât ca ploaia pe lână si ca picăturile ce 
cad pe pământs: asupra Fecioarei ca „ploaiu”, 
asupra popoarelor ca „picăturile”. O, tu, cea plină 
de har, în rodul pântecelui tău se vor binecu- 
vânta toate semintiile pământului€. Din înaltul 
cerului harul pogoară ca „ploaia” asupra ta şi de 
la tine ca de pe un acoperiş înalt picură peste 
pământul nostru „picăturile” aceluiași har. 

O, casă de fildeş?, palat împărătesc făcut din 
scânduri de cedru şi privind spre nesfârşire, câte 
bogății porţi întru tine! Cu adevărat tu eşti acel 
mare tron de fildeş al lui Solomon, ce n-avea 

seamăn in nici o împărăție: Îmbrăcată esti cu 
aurul gălbui al celei mai curate intelepciuni, 
rotundă eşti în speteaza” desăvârşitei feciorii. 
Urcând cele şase trepte ale vieţii active, înalţi în 
cea de-a şaptea Împăratului păcii, scaunul liniş- 
tii contemplative. Si mai erau încă doisprezece 
lei stând de o parte şi de alta a tronului, pe cele 
şapte trepte: profeţii şi apostolii, părinţii cei 
puternici ai celor două Testamente, susținuți de 
meritele tale, sunt ca nişte copii mici coplesiti de 
uimire în fata înălțărilor tale. Cine-i aceasta, zic, 
care păşeşte ca aurora ce se ridică şi ca luna-i 
de frumoasă şi ca soarele-i de aleasă şi ca oas- 
tea rânduită de război e temută:? De o parte şi 
de alta a locului de şedere mai erau două mâini", 
pentru că stânga sa este sub capul tău şi dreapta 
Lui te cuprinde’, Si doi lei stăteau lângă braţe“, 
Arhanghelul Gabriel şi Ioan Evanghelistul, din- 
tre care unul a fost rânduit păzitor al „dreptei” 
tale, iar celălalt al „stângii”; de aceea pe bună 
dreptate Gabriel se talcuicste „puterea lui Dum- 
nezeu” iar Joan „Boanerghes” adică fiul tunetului!5 
pentru răgetul glasului său înalt. 

Un lucru măreț, uimitor şi fără seaman al prea- 
inteleptului imparat! Putin lucru e, Stăpână, că 
de tine se minunează leii gi leişorii care sunt pe 
pământ: toată curtea cerească se minunează de 
tine şi admiră în tine lucrul mâinilor lui Dumne- 
zeu'®, O, cea plină de har, ce este ceea ce porţi in 
sânul tău? Domnul este!7, eu sunt roaba Dom- 
nului:8. Căci lucruri mari a făcut cu mine Cel 
Puternic!9; pe bună dreptate sunt vrednice de 
uimire pentru că mari sunt, dar puternic este Cel 
ce lucruri mari a făcut cu mine. Domnul este, eu 

sunt roaba: E] este roua, eu sunt pământul, de 
aici grâul: El este marea, eu sunt vasul, de aici 
viermele?0. Iar eu, zice, sunt vierme şi nu om?!: 
căci omul e ca iarba? acesta însă e'ca grâul. Din 
roua cerului gi din pământ, care e Fecioara, a 
crescut grâu. Mari sunt acestea, dar puternic este 
Cel ce le-a făcut. Un singur grăunte de grâu s-a 
născut din mine, şi despre belşugul acestui grâu 
se spune: iar dacă va muri, aduce multă roa- 
dă?3. Murind însă a dat belşug de vin; inviind si 
înălțându-se a revărsat ulei24 pe care, zice Apos- 
tolul, L-a vărsat peste noi din belsug?5, Iată bel- 
şugul de grâu, de vin şi de untdelemn din roua 
cerului si din roada pământului2€. O, pământ ro- 
ditor, plin de har: ca seul cel osebit de la jertfăz?, 
tot aşa osebită eşti de mulţimea păcătoasă, plină 
de har, plină de grâu, plină de vin, plină de unt- 
delemn, plină şi prea plină de toate darurile 
Duhului Sfânt. Domnul este cu tine?®: cu tine în 
iatacul de taină al inimii, cu tine în cămara de 
nuntă a pântecelui; cu tine este, cu tine rămâne 
şi niciodată nu se depărtează de tine. Domnul este 
cu tine: ce anume însă înseamnă „este cu tine”? 
Domnul este una cu tine prin firea ta înălţată mai 
presus de cea a îngerilor. Dumnezeu locuiește în 
îngeri, nu împreună cu îngerii; Dumnezeu locu- 
ieşte în tine, locuieşte împreună cu tine. Dumne- 
zeu sade pe îngeri, şezut-a pe scaun, sade pe 
heruvimi® şi serafimi3', şade şi împărăţeşte în 
toţi aceştia, însă în întreaga împărăție nu este un 
lucru asemenea acestui tron mare de fildeş:2. 
Binecuvântată esti tu între femei33, Plinătatea 
harului pe care îl ai se revarsă pe pământ şi îl 
adapă pe el34, inmultind roadele lui si se va bu- 

cura de picăturile de ploaie răsărind rod35 şi te 
vor ferici toate neamurile36. Binecuvântală eşti 
tu între femei. Putin lucru este să fii binecuvan- 
tată mai presus decât bărbaţii: femeile în dureri 
vor naşte copii37, bărbaţii în sudoarea fruntii îşi 
vor mânca pâinea lor35. Tu însă nasti fără du- 
reri, te hrăneşti fără osteneală. Putin lucru încă 
este şi să fii binecuvântată mai presus de îngeri: 
îngerii sunt hrăniţi de Dumnezeu, dar nu se 
spune că Îl hrănesc pe Dumnezeu. Tu, binecu- 
vântată, hrăneșşti pe Cel ce te hrăneşte şi pe tine 
şi pe îngeri. Şi binecuvântat este rodul pântece- 
lui tău%, prin care se binecuvântează şi femeile 
şi bărbaţii şi îngerii; iar tu eşti binecuvântată 
mai presus de toţi, pentru că multe femei s-au 
dovedit harnice, dar tu le-ai întrecut pe toate40. 
Căci rodul pântecelui tău La uns Dumnezeu cu 
untdelemnul bucuriei mai mult decât pe partasit* 
săi si din plinătatea Lui am luat noi tofi4?: tu 
însă ai luat mai mult decât toţi. 

Pe bună dreptate cugeti, o, Stăpână, ce anume 
să fie această salutare nouă şi minunată si vred- 
nică, ce te-a pus pe gânduri43. Nici o minte nu e 
de ajuns să o cuprindă: din rai ţi-a fost adusă. 
Pământul nostru nu ştie să rodească astfel de rod. 
Cugetă la ce anume este el, miroase-i mireasma, 
gustă-i savoarea. E un rod luat din pomul vieţii: 
mănâncă din el şi vei trăi în veci4. Ba mai mult, 
vei rodi un rod pe care oricine îl va mânca nu va 
mai muri în veac45. Vezi cine ţi-l aduce: nu un 
şarpe, ci un înger, nu o năpârcă încolăcită, ci 
Gabriel cel frumos: Bucură-te, zice, cea plină de 
har. Ce suavă mireasmă răspândeşti pentru 
înger, vistierie înmiresmată46, rai al desfatarilor47; 

ce suavă mireasmă răspândește țarina ta bogată 
pe care a binecuvântat-o Domnul45, de a cărui 
mireasmă bucurându-se [îngerul] a zis: Bucură-te, 
cea plină de har. Vedea deja în culcuşul sius° 
pe Împăratul pe Care adorându-L Îi arăta zicând: 
Domnul este cu tine. Simtea deja bună-mireasma 
unei atât de mari binecuvântări împrăştiindu-se 
pe toată întinderea lumii5 atunci când a spus: 
Binecuvântată eşti tu între femei; şi, privind 
nesfârşita răsplată pe care Fiul tău o va da la 
sfârşit împreună-nioştenitorilor Săi52, a încheiat: 
Si binecuvântat este rodul pântecelui tău53. 


1 Ps 144, 16. 2 Fc 27, 28. 3Cf. Ps 4,7; Fc 27,28. 4 Cf. Fe 
3,17. 5 Ps 71,6. © Ps 71,18. 73 Rg 22,39. 83 Rg 6,18. 
9 Cf. 3 Rg 10, 18-20; 2 Par 9, 17-19. 103 Rg 10, 20. 
u Cânt 6, 9. '2 3 Rg 10, 19. '3 Cant 2, 6. 4 2 Par 9, 18. 
15 Mc 3, 17. 16 Cf. Ps 8, 3. '7 Cf. In 21, 7. 8 Cf. Le 1, 38. 
19 Lc 1, 49. 2° Cf. Is 16, 20; Lu 14, 4-5. 49-52. 2! Ps 21, 6. 
22 Ps 102, 15. 23 In 12, 24. 24 Cant 1, 2. 25 Tit 3, 6. 26 Cf. Fe 
27, 28. 27 Sir 47, 2. 28 Lc 1, 28. 29 Ps 9, 4. 3° Ps 98, 1. 
3! Dn 3, 55. 32 3 Rg 10, 18. 33 Le 1, 28. 34 Cf. Is 55, 10. 35 Ps 
64, 11. 36 Le 1, 48. 37 Cf. Fe 3, 16. 38 Cf. Fc 3, 19. 39 Le 1, 42. 
40 Pr 31, 29. 4! Ps 44, 8; Eur 1, 9. 42 In 1, 16. 43 Cf. Le 1, 29. 
4 Cf. Fe 2,9.16—-17. 3-22. 45In 11,26. 4° Cf. Is 39, 2. 
47 Cf. Iz 29, 13. 48 Cf. Fe 27, 27. 49 Le 1, 28. 5° Cf. Cant 1, 11. 
sı Cf. Fe 27, 27. 52 Cf. Rm 8, 17. 53 Cf. Le1, 42. 


Meditatia IX 


Aleargă, sărmane, aleargă acolo unde este viata. 
Tie iti spun, suflete al meu, de ce te mistui de 
foame şi de durere; nu mai e oare cu tine sfătu- 
itorul tău!? Aleargă, nenorocite, la Stăpâna ta. 
Astăzi face ospăț mare, primind în cămara sa de 
nuntă pe Fiul Celui Preaînalt. Astăzi se face nuntă 
împărătească2, se deschid larg cămările, se des- 
chid jitnitele’ şi cei flămânzi se satură4. Aleargă, 
grăbeşte-te, înainte ca uşa să se închidă5. O, tu, 
cea plină de har, vezi cât de pustiu e sufletul 
meu. Stăpâna mea, toată casa ta e plină de grâu, 
de vin şi de untdelemn. Căci tu eşti hambarul 
fiilor lui Iosif”, tu eşti cămară de adâncime ne- 
sfârşită. De aceea, Stăpână, n-ai suferit lipsa 
vinului la nuntă şi ai spus Preamilostivului tău 
Fiu: Nu mai au vinë. Conştientă de vinul pe care 
l-ai avut, ţi-ai îndemnat Fiul să-l dea de băut. Cu 
adevărat, Stăpână, dacă nu ne-ar fi lipsit mai 
înainte vinul, nu I-ai fi cerut să ne dea leacul Său. 
Vinul nostru este venin de scorpion”. Să treacă şi 
să piară de la noi otrava aceasta dătătoare de 
moarte!0, ca să vină şi să umple pântecele noastre 
băutura Ta dătătoare de viaţă. Vinul şi muzica Ta 

veselesc inima". E nunta cea împărătească: pric- 
tenii tăi beau vin nou” şi cântă cantare noua!3, 
Acolo psahmistul Tau, David, cântă: Cuvânt bun 
răspuns-a inima mea“. A mâncat şi a băut ceea 
ce a vărsat. Unde? În locul cel sfânt al Domnului, 
pentru că preotul cel cuvios i-a dat lui din pâinile 
din care nu este îngăduit decât preoţilor să mă- 
nânce'5. Cântă pentru mire, cântă si pentru mi- 
reasă cântare de nuntă nouă: cu glos de bucurie 
şi în sunet de sărbătoare!. 

Cum va cânta însă cel chinuit de foame? Mai 
mult se tânguie decât cântă. Eu sunt, Stăpână, 
eu sunt cel ce pier aici de foame”. Abia de mi-a 
rămas puţină făină sau ulei:; cu adevărat cămara 
ta este plină de untdelemn! şi preaimbelsugati 
ca să se umple toate vasele săracilor care privesc 
spre tine. Plină eşti de vin, plină de untdelemn, 
plină de grâu. Căci tu eşti acel foarte mare ham- 
bar al fiului tău Iosif în care este strâns grâul 
celor şapte ani de belşug, grâul acela care ridica 
dintr-o tulpină șapte spice frumoase şi pline”. 
Cele şapte spice ale noastre sunt seci şi pălite 
de vântul de la răsărit, deşi au mâncat spicele 
tale grase şi pline2?. In chip vădit ar fi pierit tot 
Egiptul dacă nu i-ar fi venit în ajutor belșugul 
hambarului tau. Veniţi de la hotarele cele mai 
îndepărtate ale pământului, veniţi fraţi ai lui 
Iosif chinuiti de foame, veniţi cu vitele şi sacii 
voştri: veniţi, cumpăraţi, mâncaţi. Cumpdrati 
chiar şi fără de argint?3 şi cunoaşteţi-l pe Iosif 
sau mai degrabă el vă va recunoaşte pe voi. Stră- 
in este pentru voi, Iosif, dacă nu va sta împreună 
cu voi şi nu va frânge pâinea24. Aduceti, a zis, 
painile?s. 

De o parte Iosif, de altă parte Egiptul, iar de 
cealaltă parte fraţii lui Iosif. Căci egiptenii nu 
puteau mânca la un loc cu evreii, pentru că 
aceştia sunt spurcafi pentru egipteni; dar de 
ce oare este deoparte Iosif? Pentru că singur am 
călcat în tease si dintre neamuri nimeni nu era 
cu Mine27. Mancati deci la amiază?8, mâncaţi fraţi 
ai lui Iosif, şi vă îmbătaţi? şi cunoaşteţi pe Iosif. 
Căci după ce au mâncat înainte, nemaiputandu-se 
stăpâni, zice, plângând tare Iosif, a strigat şi au 
auzit toţi egiptenii30, pentru că in tot pământul 
a ieşit vestirea lor3'. Eu sunt Iosif: mai trăieşte 
oare tatăl meu3?? Mai trăieşte oare bătrânul33. 
De mirare este dacă mai trăieşte. Si trăieşte şi a 
murit. Căci el este omul nostru cel vechi, Adam34, 
care la auzul numelui fiului său Iosif a înviat şi 
s-a înviorat duhul său35 şi a zis: Destul! Voi 
merge să-l văd înainte de a muris. Aduceţi-l, 
zice, la mine3?, îmbrăcaţi-l în omul cel nous ca 
să poată fi viu, căci omul cel vechi a murit39. Că, 
iată, doi ani sunt de când foametea bântuie în 
această tard4°, pentru că iubirea multora s-a 
răcit“! şi mai sunt încă cinci anì? când se vor 
slargi si cei cinci talanţi4. Si va fi o vreme cum 
n-a mai fost de când au început să fie neamu- 
riles şi va fi foamete şi ciumă45. Dar Iosif îi are 
pe săracii săi: pe cei flămânzi i-a umplut de bu- 
nătăţi iar pe cei bogaţi i-a scos afară deserti4®. 


“Cf. Mi 4, 9. 2 Cf. Mt 22, 2. 3 Cf. Fe 41, 56. 4 Cf. 1 Rg 2,5. 
5 Cf. Mt 25, 10. © Cf. Ioil 2,19. 7 Cf. Fe 45,8; In 2, 3. 
8 In 2,3. 9 Dt 32,33. 2° Cf. Mt 26,39. “Cf. Ps 103,16. 
12 Mt 26, 29. 3 Cf. Ps 32,3. '4 Ps 44,1. Cf. 1 Rg 21, 6. 
16 Ps 41, 5. 7 Le 15, 17. 18 Cf. 3 Rg 17, 12. 9 Cf. 2 Par 32, 28. 

20 Cf. Fe 41, 47-49. 21 Fe 41,5. 2? Fe 41, 6-7. 73 Is 55, 1. 
24 Cf. Le 24, 30. 25 Fe 43, 31. 26 Fe 43, 32. 27 Is 63, 3. 
28 Cf. Fe 43, 16. 29 Cf. Cant 5, 1. 30 Fe 45, 1-2. 3' Ps 18, 4. 
32 Fe 45, 3. 33 Fe 43, 27. 4 Cf. Rm 6, 6. 35 Fe 45, 27. % Fe 
45, 28. 37 Fe 45, 13. 38 Ef 4, 24. 39 Cf. Rm 6, 6. 4° Fe 45, 6. 
4 Mt 24, 12. 42 Fe 45, 6. 43 Cf. Mt 25, 15. 4 Dn 12, 1. 
45 Mt 24, 7. 4° Le 1, 53. 


Meditatia X 


Cel ce mănâncă trupul Meu şi bea sângele 
Meu are viaţă veşnică!. Învaţă-ne pe noi, Învă- 
ţătorule bun?, Care singur înveţi pe om cunos- 
tinta, învaţă-ne cum se cade să mâncăm Trupul 
Tău şi să bem Sângele Tău. Căci ştim bine, Doain- 
ne: cuvintele Tale sunt duh şi viati4; omul tru- 
pesc însă nu primeşte cele ale Duhului lui Dum- 
nezeu5. Într-adevăr, cei care vor să înţeleagă prin 
ei înşişi acest cuvânt se sfădesc între ei? şi de 
aceea nu scot miere din piatră”, chiar şi unii din 
ucenici s-au întors înapoi cu cornul [fruntii] 
zdrobit, zicând: Greu este cuvâniul acesta”! Tu 
însă, Doamne, ai lovit piatra şi a ieșit apă multă 
şi a băut poporul şi dobitoacele lui:0. Poporul 
însă a băut din piatra duhovnicească”, dobitoa- 
cele în schimb n-au băut din apa duhovnicească 
pentru că sunt dobitoace. 

Plecat-ai cerurile Tale, Doamne, şi Te-ai pogo- 
rat? până la foarte smeritele moduri ale vorbirii 
noastre, însă iarăși ai pus norii suirea Ta’, pen- 
tru că prin trupul Tău ne-ai trecut pe noi la cele 
duhovniceşti. Altminteri trupul nu foloseşte la 

nimic celor ce rămân în trup; trupul foloseşte 
însă celor ce prin trup ajung la duh. N-am uitat, 
Doamne, că mâncăm şi bem într-adevăr trupeşte 
Trupul Tau şi sângele Tau, dar ne rugăm să fim 
învăţaţi de Duhul Tău în ce chip se mănâncă si 
se bea duhovniceste Trupul şi Sângele Tau, dacă 
duhul nici nu mâncă, nici nu bea? 

Însă prin nor ne suim la duhul şi de la cele 
cunoscute trecem la cele necunoscute, ca din mo- 
durile în care mănâncă şi bea trupul să ne dăm 
scama cum însuşi duhul mănâncă şi bea în felul 
său. De pildă, atunci când mâncăm această pâine 
trupească şi sensibilă, mai întâi punem în gură o 
bucăţică ruptă din această pâine trupească după 
care, ruptă fiind cu dinţii şi mestecată cu saliva, 
o inghitim pentru ca mâncarea ajungând în cele 
dinăuntru să dea trupului hrană şi să-l întărească. 
Pâinea sufletului însă este Hristos, Pâinea cea Vie 
Care S-a pogorât din cer'5, care-i hrăneşte pe ai 
Săi acum prin credinţă iar în viitor prin vedere". 
Căci prin credinţă Hristos se sălăşluiește întru 
tine şi credinţa lui Hristos este Hristos în inima 
ta!7, Atât cât crezi în Hristos, atât Îl ai pe Hristos. 
Şi Hristos este cu adevărat o singură pâine, pen- 
tru că este un singur Domn, o singură credinţă!S 
pentru toţi credincioşii, chiar dacă unii simt mai 
puţin, alţii mai mult din darul aceleiași credinţe. 
Nici nu sunt atâtea credinţe câţi credincioşi: alt- 
minteri nu credincioşii s-ar supune credinţei, ci 
credinţa credincioşilor. Acum însă, așa cum unul 
este adevărul, tot astfel o singură credinţă într-un 
singur adevăr îi hrăneşte şi călăuzeşte pe toţi 
credincioşii, şi unul şi acelaşi Duh împarte fiecă- 
ruia după cum voiește’. 

Căci toţi trăim dintr-o singură pâine20, şi fie- 
‘are îşi primeşte părticica sa, şi totuşi Hristos 
ste întreg în toţi, în afară de cci ce rup unitatea. 
Nu zic întreg ca şi cum ai ști despre Hristos atât 
At știe Hristos Însuşi despre Sine, pentru că nici 
ngerii în cer şi nici o orice altă făptură nu poate 
sti aceasta. Ci în acest dar pe care l-am primit ÎI 
m pe Hristos întreg, şi Hristos mă are pe mine 
ntreg, aga cum un membru pe care-l are trupul, 
ve la rândul său tot trupul. Aşadar, acea părti- 
zică a credinţei pe care ai primit-o este bucatica 
lin gura ta; dar dacă nu cugeti adeseori şi cu 
sucernicie la ceea ce crezi, şi dacă nu o mănânci 
sfărâmând-o şi răsucind-o cu dinţii, adică cu 
simţurile duhului tău, ea nu trece în gâtlejul tău, 
adică nu ajunge până la înţelegere. Cum poate fi 
înțeles însă ceea ce este cugetat arareori şi cu 
nepasare, mai cu seamă cu privire la un lucru pe 
atât de subtil pe cât de nevăzut? Căci credinţa 
pune înainte cele nevăzute şi e nevoie să asude 
multă osteneală a minţii înainte că să poată fi 
înghițit ceva. Căci dacă saliva înţelepciunii pogo- 
rata de sus, de la Părintele luminilor2!, nu în- 
moaie această mâncare uscată, în zadar te oste- 
neşti22; pentru că ceea ce aduni cugetând nu pă- 
trunde în minte spre înţelegere. De aceea a spus 
fericitul Iov: Gemetele mele sunt în pâinea mea?3, 
iar mireasa: Sufletu-nu incremenise când cel drag 
n-a vorbit24, Aşadar, ai o credinţă leneșă ducă, 
cugctând mereu la aceasta, nu mănânci rodul 
muncii mâinilor tale?5. Însă totuşi nu poţi inte- 
lepe deodată ceea ce crezi sau să înţelegi deodată 
tot ceea ce cugeti, ci iti găteşti hrana ta numai 
putin câte putin şi treptat şi cu geamăt mare. 

Astfel, chiar şi în memorie credinţa este ca o 
maică nevăzută şi dacă nu ea este rodnicită de 
roua cerului si cu durere multă, nu poate da naş- 
tere fiului ei. Acesta este cuvântul înţelegerii, 
prin care credinţa însăşi se poate vedea mai bine 
pe sine ca prin imaginea cea mai asemănătoare 
ci. Însă nu va înceta să nască cât timp toată cre- 
dinta nu va trece in vedere şi atunci nu-și va mai 
aduce aminte de durere de bucurie că s-a născut 
om în lume, om care mai înainte a fost ţinut 
închis în pântece şi s-a născut cu atâta geamăt şi 
chin îndelungat. Blestemat este sufletul sterp care 
nu naște întotdeauna acest fiu. Așadar, cugeta- 
rea la legea Domnului să fie pururea în gura ta27, 
ca să naști mereu o bună înţelegere. Într-adevăr, 
prin înţelegere hrana duhovnicească trece în sim- 
tirea inimii, pentru ca să nu fii nepăsător faţă de 
ceea ce ai înţeles, ci să aduni aceasta cu râvnă 
prin iubire. Căci în zadar ai înţeles dacă nu şi 
iubeşti ceea ce ai înţeles, pentru că înţelepciunea 
este în iubire. Pentru că înțelegerea premerge 
duhului înţelepciunii şi nu gustă decât în treacăt: 
iubirea însă gustă hrană tare. Aici, adică în iubirc, 
stă toată tăria sufletului. Aici curge toată hrana 
vitală şi dc aici se revarsă prin toate mădularele 
virtuţilor. Păzeşte-ţi inima, zice, mai mult decât 
orice, căci din ea {asneste viata”. 

Iubirea deci, ca şi inima, este aşezată la mijloc, 
şi la ea ajung şi se întăresc cele trei care-i pre- 
merg, adică credinţa, meditaţia [cugetarea] şi inte- 
legerea, din care purced şi se îndreptează cele 
care urmează. Mai întâi din iubire purcede imi- 
tatia. Căci cine nu vrea să-l imite pe cel ce-l 
iubeşte? Dacă nu-L iubeşti pe Hristos, nu-L vei 


196 


imita, adică nu-l vei urma. Căci i-a zis lui Simon 
Petru după ce i-a cercetat iubirea: Urmează-Mă», 
adică imită-mă. Cu picioarele fuda L-a urmat pe 
Hristos, dar cu simtirea a urmat lăcomia; si Ghezi 
l-a urmat pe Elisei dar nu dintr-un simțământ 
cucernic, ci din poftă3. Cu picioarele, adică cu 
toate simţurile [affectibus], trebuie să-L urmăm 
pe Hristos. Căci tot astfel Mefiboset n-a urmat 
regelui David în necazurile sale, pentru că era 
olog de picioare3'; lui Hristos însă trebuie să-l 
urmăm întru toate, mai cu seamă în suferinţe, 
deoarece la nevoie se încearcă prietenul. Cine 
nu-şi iu crucea sa $i nu vine după Mine nu poate 
fi ucenicul Meu3?. În urma lui Hristos i-a purtat 
crucea un oarecare Simon Cirineul33, însă el n-a 
ajuns până la chinul de pe cruce. Hristos trebuie 
urmat şi de El trebuie să ne lipim şi să nu-L 
părăsim până la moarte4. Cât este de adevărat, 
zicea Elisei, că Domnul este viu şi viu este şi su- 
fletul tău, tot aşa de adevărat este că nu te voi 
lăsa singur35; şi s-a lipit de învățătorul său Tlie 
până când acela a fost ridicat de un car de foc3®, 
Saptezeci şi doi de ucenici Îl urmau pe Hristos37; 
dar auzind un cuvânt pe cure nu-l puteau pricepe 
s-au întors inapoi3®, Petru L-a urmat în Pătimi- 
re, dar de departe, pentru că s-a lepădat de El%. 
Numai tâlharul a fost împreună cu El până la 
moarte pe cruce40. Ce voi spune: tâlharul L-a 
urmat pe Hristos până la moartea pe cruce, sau 
Hristos pe tâlhar? Într-adevăr, cât timp tâlharul 
n-a mai putut să fugă, Hristos l-a urmat pe tâl- 
har; si când a pierit fuga de la talhar, talharul 
L-a urmat pe Hristos şi a intrat împreună cu 
Hristos in rai42. 

Aşadar, Hristos trebuie urmat şi de Hristos 
trebuie să ne alipim. Iar mie, zice, bine îmi este 
a mă lipi de Dumnezeu’; şi lipitu-s-a sufletul 
meu de Tine şi pe mine m-a sprijinit dreapta 
Ta. Iar cel ce se alipeşte de Domnul este un 
duh cu el45: nu numai un trup, ci chiar şi un duh 
cu El. Din Duhul lui Hristos trăieşte tot trupul 
Său. Prin trupul lui Hristos se ajunge la Duhul 
lui Hristos. Fii dar prin credinţă în trupul lui 
Hristos, şi vei fi într-adevăr un duh cu Hristos. 
Prin credinţă eşti deja unit cu trupul Său, prin 
vedere te vei uni şi cu Duhul său. Totuşi nici cre- 
dinta nu va fi aici fără duh, nici duhul nu va fi 
acolo fără trup, căci trupurile noastre nu vor fi 
duhuri, ci duhovniceşti16. Vreau, zice, ca toţi să 
fie una, după cum Tu, Părinte, întru Mine şi Eu 
întru Tine, asa si aceştia in Noi să fie una, ca 
lumea să creadă”. Iată unirea prin credinţă. Si 
putin mai încolo: Ca ei să fie desăvârșiţi întru 
unire şi să cunoască lumea48. Iată unirea prin 
vedere. 

Aceasta înseamnă a mâuca în chip duhovnicesc 
trupul lui Hristos: să avem credinţă curată în El, 
să cercetém pururea această credinţă printr-o 
meditație sârguincioasă, să găsim prin înţelegere 
ceea ce căutăm, şi să iubim cu înflăcărare ceea 
cc am găsit, să imităm după puterea noastră pe 
Cel pe care-L iubim şi imitându-L statornic să ne 
alipim de El şi alipindu-ne să rămânem pe veci 
uniți cu El. 


In 6,55. 2Cf. Me 10,17. 3 Ps 92,10. 4In 6,63. 51 Co 
2, 14. © In 6, 52. 7 Di 32, 13. 8 Cf. In 6, 66. 9 In 6,60. 
10 Nm 20, 11. 11 Co 10, 4. 12 Cf. 2 Rg 22, 10. 3 Ps 103, 4. 

14 In 6, 63. 5 In 6, 41. 10 Cf. 2 Co 5,7. 7 CE Ef 3,17. 8 Ef 
4, 5. 19 Cf. 1 Co 12, 11. 2° Cf. 1 Co 10,17. Cf. Iac 1,17. 
22 Ps 126,1. % lov 3,24. 24 Cant 5,6. 25 Ps 127,2. 2% In 
16, 21. 27 CE. Ps 36, 31. 28 Pr 4,23. 2 In 21, 19. 3° Cf. 4 Rg 

, 20-27. 3! Cf. 2 Rg 19, 25-26. 32 Lc 14,27. 33 Cf. Le 
23, 26. 34 Cf. Flp 2, 8. 35 4 Rg 2, 2. 36 Cf. 4 Rg 2, 11. 37 Le 
10, 17. 38 Cf. In 6,66. % Cf. Mt 26,58. 40 Cf. Mt 27, 38. 
a Cf. Ps 141,5. 42 Cf. Le 23, 43. 43 Ps 72,27. 4 Ps 61, 8. 
45 1 Co 6, 17.46 Cf. 1 Co 15, 44. 47 In 17, 21. 48 Jn 17, 23. 


Meditatia XI 


Acum să trecem la potir. Căci mai întâi se mă- 
nâncă Trupul şi mai apoi se bea Sângele. Celor 
desăvârşiţi li se cuvine să primească paharul mân- 
tuirii', adică paharul lui Iisus, adică să primească 
pătimiri de bunăvoie. De aceea s-a şi spus în a 
opta fericire: F cei prigonifi pentru drep- 
tate, că a lor este Împărăția cerurilor2. În cele 
şapte [fericiri] anterioare cste mâncat Trupul lui 
Hristos, în cea de a opta este băut Sângele Lui. 
Căci aşa cum mâncarea este înghițită după ce a 
fost multă vreme frământată cu trudă, băutura 
în schimb alunecă mai repede si mai plăcut, tot 
aşa disciplina legilor şi tăria virtuților se învață 
mai greu şi mai încet, însă pătimirile celor desă- 
varsiti le sunt foarte dulci şi li se pare să trec 
foarte repede, pentru că paharul Tău este îmbă- 
tându-mă ca un puternic3. Această beţie minu- 
nată şi plăcută preschimbă durerea în dulceaţă şi, 
de aceea, pătimirile acestei atât de scurte vremi 
de acum nu par vrednice de mărirea care ni se 
va descoperit. 

Cine dar, înțelegând şi pricepând milele Dom- 
nului5, nu vrea să primească paharul binecuvân- 

tării din mâna Domnului, să bea si să se impar- 
tăşească de Pătimirile Domnului? Luând paha- 
rul, zice a multumit’. Cine-l primeşte [paharul] 
deci nu se cade numai să-l primească, ci să aducă 
şi mulțumire, ca unul care a fost îmbrăcat cu 
atâta cinste la El, încât s-a invrednicit să bea din 
paharul Său. Cel întâi-născut şi Împăratul tutu- 
ror’ a luat cel dintâi, a băut şi a mulţumit, şi apoi 
a dat ucenicilor Săi zicând: Befi dintru acesta toți. 
Pe nimeni nu l-a trecut cu vederea; pe toţi a vrut 
să-i aibă părtaşi la bucuria Sa:. Mai întâi a luat 
şi a binecuvântat: acolo a fost sfinţit paharul 
pătimirii. Căci dacă n-ar fi premers Pătimirea lui 
Hristos care să binecuvânteze pătimirea noastră, 
ce ar fi însemnat pentru noi pătimirea noastră? 
Pătimirea noastră n-ar fi fost pentru noi binecu- 
vântarea dulcetii, ci paharul amărăciunii. Moar- 
tea lui Hristos însă preschimbă în mare dulceaţă 
amărăciunea morții. Aşadar, înaintea celor ce beau 
sângele lui Hristos le este pusă credinţa în Păti- 
mirea lui Hristos pentru că Hristos a pătimit 
pentru noi, lăsându-ne pildă”. 

Însă în contemplarea acelei fericite pătimiri, 
setea, adică dorinţa îndurării pătimirii, e încă şi 
mai arzător îmboldită, ca în punerea înainte a 
unui pahar. De aceea, în războiul Macabeilor 
şi elefanților li s-a dat sânge de strugure şi de 
mure, ca să-i întărâte la luptă. După sete, se 
primeşte paharul, când dorinţa pătimirii este 
dusă la îndeplinire. Căci oare cine va bea dacă nu 
va înseta? Si Hristos a însetat când a băut pe 
cruce. Mi-e sete, a zis; şi punând în vârful unei 
trestii un burete înmuiat în oţet I-au dat să bea, 
şi gustând, n-a voit să bea’. Căci n-a băut oţetul 

răutăţii celei vechi4 dintr-un burete găunos si 
dintr-o inimă vicleană, ci a băut vinul bucuriei 
celei noi dintr-un pahar simplu şi curat. Aşadar, 
cel care bea, adică cel care pătimeşte, nu trebuie 
să pătimească trist, ci bucuros. De aceea, Apos- 
tolul Iacob a spus: Mare bucurie să socotiți, fraţii 
mei, când cădeţi în felurite ispite'5; iar ei s-au 
dus în faţa sinedriului, bucurându-se că s-au 
învrednicit să sufere ocară pentru numele Lui, 
Aşadar, aceasta înseamnă a bea şi a te îmbăta, 
adică a te bucura de pătimiri. Mâncaţi, zice, şi 
beţi, prieteni, fiţi beti de dragoste, iubiții mei’. 
Cei ce mănâncă sunt „prieteni”, încă cei care beau 
şi se îmbată sunt socotiți „iubiţi”. Sunt însă unii 
care beau dar nu se îmbată, pentru că pătimesc 
nu cu bucurie, ci cu tristeţe. A băut Noe vin şi s-a 
îmbătat şi a adormif**. A adormit şi Hristos în 
Pătimirea Sa, după cum Însuși a spus: Eu m-am 
culcat şi am adormit. Adoarme şi mireasa: De 
dormit, zice, dormeam, dar inima mea veghea- 
ză20. A dormit pe cale Iacob, a cărui inimă ve- 
ghetoare a fost uimită de tainele minunate pe care 
le-a văzut=!. Ce înseamnă însă „a dormi” dacă nu 
a tine mintea departe de aceste simţuri trupesti, 
ca să poate veghea în cele mai dinăuntru ale sale? 
Aşadar trupul să doarmă şi inima să vegheze. 
Pentru că trebuie să dormim şi să ne odihnim. 
Însă cine oare se odihneşte dacă nu inima care 
veghează? Cu pace, zice, mă voi culca și voi 
dormi22. Iar ucenicilor: Dormiţi de acum şi vă 
odihniţi?3. „Dormiţi” faţă de cele dinafară, ,odih- 
niti-va” în cele dinăuntru. Sâmbăta este zi de 
odihnă, să se întristeze in ea sufletele voastre24. 
Cum este oare sâmbăta [zi] de odihnă, dacă su- 

fletele se intristeazi? Nu în întristare e odihna; 
dar atunci când trupul se întristează, duhul se 
odihnește, când trupul se răstigneşte, mintea are 
sâmbăta odihnei. Prin sâmbăta odihnei se înţeleg 
două feluri de odihnă: care opreşte de la lucrarea 
celor sensibile, şi alta care se bucură în iubirea 
celor duhovnicești. Tot sufletul care nu se va în- 
trista în ziua aceea se va stârpi din poporul său35. 
Cine nu va fi părtaş la Pătimirile lui Hristos nu 
va fi părtaş nici la Slava Lui». De la sâmbăta 
odihnei se ajunge la ziua a opta a învierii, în care 
viata este veşnică, tel spre care tinde faptul de a 
mânca Trupul lui Hristos si de a bea Sângele Lui. 
Cel ce mănâncă, zice, Trupul Meu şi bea Sângele 
Meu are viaţă veşnică27. Acum o are prin pre- 
destinare, nu încă în deplinătate. Oricine mă- 
nâncă acest Trup şi bea acest Sânge în duh nu va 
vedea moarte în veac, Căci, necredinciosii deşi 
ajung la el cu dinţii, nu mănâncă însă acest Trup 
cu duhul, şi de aceea sunt deja morţi şi locuiesc 
de vii în morminte. 

Iar ca să adunăm pe scurt cele spuse mai îna- 

inte: prin credinţă este pus înainte paharul, prin 
pahar sporeşte setea, prin sete ne grăbim spre 
băutură: băutura însă îmbată şi cel îmbătat 
doarme, dormind se odihneşte, iar odihnindu-se 
are viaţă veşnică. 
1 Cf. Ps 115, 4. 2Mt 5,10. 3 Ps 22, 6. 4 Rm 8,18. 5 Cf. Ps 
106, 43. 6 Cf. Ir 25,17; 1 Co 10, 16. 7 Mt 26, 27. 8 Cf. Ps 
88, 27; Col 1,15; Evr 1,6. 9 Mt 26,27.°Cf. In 15, 11. 
"7 Pir 2, 21. 21 Mac 6, 34.13 In 19, 28-29; Mt 27, 34. 
u Cf. 1 Co 5, 8.5 Fac 1, 2. '© FA 5, 41.17 Cant 5, 1. 38 Fc 9, 21. 
19 Ps 3, 6. 2° Cant 5, 2. 2! Cf. Fe 28, 10-12. 22 Ps 4, 9. 23 Mc 
14, 41. 24 Lu 23. 25 Lu 23, 29. 2 Cf. 1 Ptr 4, 13. 27 In 6, 56. 
28 In 8, 51. 

Meditatia XII 


Nu fă să plouă peste noi, Doamne, prepelite', 
adică dorinţele trupului nostru, care nu se înalţă 
nici de doi coti de la pământ?, pentru că nu ating 
darurile Duhului Tău. Nu fă să plouă peste noi 
ca pulberea cărnuri3, pentru că pământ este 
carnea şi în pământ se va intoarce4 şi în ţărână 
duce slava chipului tău. Tot ce intră în gură se 
duce în pântece si se aruncă afară5. Astfel este 
sfârşitul oricărei plăceri trupeşti şi ca nisipul mă- 
rii sunt păsările zburătoareS. Se bucură lăcomia, 
îşi mişcă aripioarele, dar curând se preschimba 
în nisip. Orice dulceaţă a trupului sfârşeşte în 
amărăciune. Cu puţin uşurează ea sufletul nefe- 
ricit, dar degrabă îl îngreunează în nisip. Mana 
Ta însă, Doamne, e mică precum sămânţa de 
coriandru? şi coboară dimineaţa ca roua, nu seara 
ca prepelitele’; şi atunci când se sfărâmă, miezul 
dă la iveală o albeaţă strălucitoare şi o dulceaţă 
ca a turtelor cu untdelemn”. Aceasta e pâinea 
îngerilor pe care a mâncat-o omul. La aceasta 
spun necredinciosii: Mand? Ce-i asta?", pentru 
că socotesc cuvântul Tău” mărunt şi umil şi ca 
unul de dispreţ. De aceea se dau înapoi şi ravnesc 


205 


cărnurile grele, cărnurile Egiptului, pentru că nu 
cunosc şi nici n-au gustat dulceata manei ascunsă 
înăuntru, si care are toată desfătarea gustării!5, 
Se întorc la carne şi o usucă la soare împrejurul 
taberei. Minunat lucru: unul şi acelaşi soare 
întăreşte carnea şi topeşte mana”. Cărnurile se 
usucă, pentru ca să dăinuie mai mult; cei necre- 
dincioşi se învârtoşează, ca să se umple mai în- 
delung de plăcerile lor. Însă mana Ta se topea 
când soarele se înfierbânta, şi de aceea sufletul 
mi s-a topit când cel drag mi-a vorbit’. 
Revarsă-ţi căldura peste noi, soare de amiază, 
ca să se topească mana şi să alerge aromele ei ca 
pâraiele spre miazăzi. Adunați, fii ai lui Israel, 
adunaţi mana si zdrobiti-o între pietre [de moară] 
şi ca de seu şi de grăsime se va sătura sufletul 
vostru20. Grea este munca, dar rodnică. Fiindcă 
vei mânca rodul muncii tale, fericit eşti şi acum 
şi bine-ti va fi şi în viitor”. Zdrobiti între pietre 
(de moară]? trupul şi sufletul, şi veţi găsi mădu- 
va: trupul în osteneli, în priveghi, în posturi23; 
sufletul, în studiile legii celei dumnezeiesti. Să nu 
se depărteze legea de gura inimii tale24: intoarce-o, 
răsuceşte-o, suceste-o, învârteşte-o şi atunci vei 
înţelege ce gust are mana. Aşa făcea cel ce zice: 
Cât sunt de dulci limbii mele cuvintele Tale, 
Doamne, mai dulci decât mierea şi fagurele>5. 
Fii o albină feciorelnică, culege mana de pe flori- 
cele. Ai o grădină a desfătării?* plină de tranda- 
firi şi de flori de crin, împodobită cu o uimitoare 
varietate?7. Tot ce afli aici este dulce şi parfumat: 
păstrează din belşug în stupul tău miere şi fagure. 
Şi ce voi spune mai mult? Una şi aceeaşi hrană 
este miere pentru albină, izvor de apă pentru 

cerb28 şi pâine care întăreşte inima omului”9. 
Aceasta este pâinea cu untdelemn: îl face sănătos 
pe cel bolnav, îl întăreşte pe cel sănătos, înseni- 
nează faţa3, are toată desfătarea şi toată suavi- 
tatea gustului“. Unde sunt prepelitele, unde sunt 
cărnurile uscate? De bună seamă au putrezit în- 
tre dinţii celor ce le-au mâncat. Dacă au putrezit 
între dinţi, cu atât mai mult în pântecele lor. Mai 
mult, chiar vitele au putrezit în bălegarul lors. 
Însă pâinea îngerilor pe care a mâncat-o omul33 
nu poate putrezi; nu merge în cele de jos, ci nă- 
zuieşte spre cele de sus. Îl readuce pe om acolo 
de unde şi-a tras chipul34. 


1 CE, Is 16, 13. 2 Cf. Nm 11, 31. 3 Ps 77, 31. 4 Fe 3,19. 5 Mt 
15, 17. © Ps 77, 31. 7Nin 11,7. 8 Cf. Iş 16,13. 9 Nin 11, 8. 
10 Ps 77, 29. “Ig 16, 15. 12 Cf. In 6, 61. 13 Cf. Ig 16, 14. 
14 Cf. Is 16, 2-3. :5 Sol 16, 20. 16 Nm 11, 32. *7 Cf. Ig 16, 21. 
18 Cânt 5, 6.19 Ps 125, 4. 2° Ps 62, 6. 24 Ps 127, 2. 22 Cf. Nm 
11, 8. 232 Co 6, 5. 24 Cf. Dt 4, 9. 25 Ps 18, 11; 118, 103. 
26 Cf. Fe 3, 23; Ioil 2, 3. 27 Cf. Est 1, 6. 28 Cf. Ps 41, 1. 
29 Ps 103, 17. 3° Pr 15, 13. 3: Sol 16, 20. 32 Cf. Toil 1, 17. 
33 CE. Ps 77, 29. 34 Fc 1, 26. 

